
»Drži nas vjera u Boga 
koji nikada ne zapušta onih 
koji se u Njega uzdaju!« 


(Bi. Alojzije Stepinac, 
Pismo prof. Ivanu MeŠtroviću, 
28. siječnja 1954,) 

»Kako govoriti o Bogu u našem dobu?« 

Benedikt XVI. progovorio je na općoj audijenciji u srijedu 28. studenoga 2012. 
o značenju navještaja Božje poruke suvremenom svijetu. Reče: 

»Glavno pitanje koje danas postavljamo glasi: kako govoriti o Bogu u našem dobu? Kako pre¬ 
nositi poruku evanđelja i otvoriti putove njegovoj spasenjskoj istini u često zatvorenim srcima naših 
suvremenika i u njihovim umovima koji su katkad otupljeni blještavilima društva? Sam se Isus, kažu 
nam evanđelisti, u naviještanju Božjeg kraljevstva pitao o tome: ‘Kako da prispodobimo kraljevstvo 
nebesko ili u kojoj da ga prispodobi iznesemo?’ (Mk 4, 30). Kako govoriti o Bogu danas? Prvi je od¬ 
govor da mi možemo govoriti o Bogu jer je on govorio s nama. Prvi uvjet za razgovor s Bogom jest 
slušati ono što je sam Bog rekao. Bog je razgovarao s nama! Bog nije neka daleka hipoteza o postan¬ 
ku svijeta; nije neki matematički um dalek nama ljudima. Bog se zanima za nas, ljubi nas, osobno je 
ušao u stvarnost našega života, u svojoj je samoobjavi išao čak tako daleko da se utjelovio. Dakle, 
Bog je stvarnost našega života, on je tako velik da ima vremena za nas, bavi se nama. U Isusu iz Na- 
zareta mi susrećemo lice Boga, koji je sišao s neba da uđe u svijet ljudi i poučava ‘umijeću življenja’, 
putu koji vodi do sreće; da nas oslobodi od grijeha i učini nas sinovima Božjim (usp. Ef 1, 5; Rim 8, 
14). Isus je došao zato da nas spasi i pokaže nam dobar život evanđelja. 

Govoriti o Bogu znači prije svega da nam mora biti potpuno jasno što je to što moramo nosi¬ 
ti muškarcima i ženama našega doba: ne nekog apstraktnog Boga, neku hipotezu, već konkretnog 
Boga, Boga koji postoji, koji je ušao u povijest i koji je prisutan u povijesti; Boga Isusa Krista kao 
odgovor na temeljno pitanje koji je smisao života i kako trebamo živjeti. Zbog toga, govoriti o Bogu 
traži familijarnost s Isusom i njegovim evanđeljem, pretpostavlja naše osobno i stvarno poznavanje 
Boga i snažnu ljubav prema njegovu naumu spasenja, ne podliježući napasti uspjeha, već se držeći 
Božje metode. A ta je Božja metoda poniznost - Bog je postao jedan od nas - ta se metoda realizirala 
u utjelovljenju u jednostavnoj kući u Nazaretu i betlehemskoj štali, ta se metoda ogleda u uspored¬ 
bi o gorušičinu zrnu. Ne trebamo se plašiti skromnosti malih koraka i pouzdavanja u kvasac koji se 
miješa s tijestom i čini da ono polako raste (usp. Mt 13, 33). U govoru o Bogu, u djelu evangelizacije, 
pod vodstvom Duha Svetoga, nužno je vratiti se jednostavnosti, vratiti se biti navještaja: Radosnoj 
vijesti o Bogu-Ljubavi koji nam se približio u Isusu Kristu sve do križa i koji nam u uskrsnuću daje 
nadu i otvara nas jednom životu koji nema kraja, vječnom životu, pravom životu.« 


Naslovnica: Fotografiju BI. Alojzija Stepinca na naslovnici ovog broja Glasnika snimio je u srpnju 1952. Alan Reich, student 
iz New Yorka, koji je na molbu kardinala Spellmana, njujorškog nadbiskupa, pohodio u Krašiću zasužnjenog nadbiskupa Ste¬ 
pinca. Alan se probio u Krašić u pratnji svojih kolega Harolda Vaugha i Siniše Slijepčevića, Srbina, koji je za vrijeme Drugoga 
svjetskog rata na intervenciju nadbiskupa Stepinca spašen, a on je izvornik ove fotografije 15. listopada 2007. godine veliko¬ 
dušno darovao Postulaturi. 

U Tebe se. Gospodine, uzdam! 


Hrvatski je narod četvrtak 15. studenoga 2012. proživio u iščekivanju sudske 
presude hrvatskim generalima Anti Gotovini i Mladenu Markaču. Toga su dana 
iz svakog kutka domovine pohrlili ljudi, muško i žensko, staro i mlado, vojnici 
i časnici u Zagreb, glavni grad svoje domovine. Visoko uzdigoše zastave i 
barjake svojih postrojbi, svojih župa, svojih sela i gradova. Zrakom se vijorilo 
na stotine hrvatskih trobojnica koje se posljednjih godina rijetko viđalo na 
portalima kuca i na narodnim zborovima. Bio sam te večeri u zagrebačkoj 
katedrali sudionik molitve u koju se vjerovalo i koju je trebalo doživjeti. 
Kažem, molitve kojom se u izvanrednoj prigodi, majčinskom ljubavlju i 
tjeskobom naroda, sazdala Crkva u hodu i zajedništvu, kao u apostolska 
vremena postavši »jedno srce i jedna duša« (Dj 4,32), s ushitnim poklikom: 
»Bože, pogledaj siromaha koji moli!« (Tin Ujevič). 



N isam bio dionik 
i svjedok nekog 
nijemog iščeki¬ 
vanja ili preda- 
nja u ruke zle kobi, usu¬ 
da ii’ sudbe, već šumeća 
kap jedne velike moli¬ 
tvene rijeke koja se iz 
svih hrvatskih krajeva 
slijevala prema Zagrebu 
zagledana u Božju pro¬ 
vidnost. Nije to bio ne¬ 
miran i neukrotiv tok 
divlje rijeke, nego more 
narodnog i katoličkog 
zajedništva koje je uo¬ 
čavalo prijetnju pono¬ 
ra koji se ispriječio pred 
jedan narod i njego¬ 
vu državu. Rijetko sam 
kada u misničkoj pro¬ 
cesiji na bok uzlazio k 
oltaru. Drukčije se nije 
moglo jer je mnoštvo 
tako pritisnulo sa svih 
strana da se i biskupi i 
misnici jedva probiše 
do svetišta. Upitne po¬ 
glede nadjačao je poklik 
pjesme »Oče naš do¬ 


bri, u Te vjerujemo!« A 
kome bismo drugome 
povjerovali? U koga bi 
našao vjere »narod od¬ 
gojen u ljubavi slobo¬ 
de« (Matija Mesić, sve¬ 
ćenik, kanonik, hrvatski 
povjesničar i prvi rektor 
Sveučilišta u Zagrebu). 

Hrvati su kroz po¬ 
vijest toliko puta nasjeli 
lažnim obećanjima i po¬ 
vjerovali zarobljivačima. 
Iskustvo povjerenja u 
slobodu, istinu i pravdu 
već je debelo izbrazda- 
lo leđa i urezalo bore na 
čela i lica mnoštva koje 
je te večeri ispunilo ka¬ 
tedralu i katedralni trg 
osvjedočeno da nismo 
narod utrnule nade. Na¬ 
vještaj Božje riječi po¬ 
praćen pjesmom: »Život 
svoj prikazujemo Bogu/ 
za budućnost hrvatskom 
narodu./Za tebe moli¬ 
mo, za te žrtvujemo/li¬ 
jepa naša zemljo Hrvat¬ 
ska!«, uskladio je ritam 


melodije i čulo vjere svih 
prisutnih s onim tako ja¬ 
snim stavom Blaženog 
Alojzija Stepinca, juna¬ 
ka - pastira i rodoljuba 
- mučenika. Blaženikov 
je duh davno s optuže¬ 
ničke klupe »narodnog 
suda« i iz groba u za¬ 
grebačkoj katedrali is- 


Blaženi Alojzije Stepinac 
učinio je molitveni poklik 
Svetog pisma »U Tebe se, 
Gospodine, uzdam!« sa¬ 
držajem svoga života. Koji 
god bi ga čovjek susreo, 
imao je dojam daje vjeran 
načelima, neustrašiv u pro¬ 
tivnostima, posve uronjen 
u Boga. 



Hrvatski generali Ante Gotovina i Mladen Markač oslobo¬ 
đeni od haških optužbi među prvim očitovanjima u hrvat¬ 
skoj javnosti kleknuli su na pod pokraj zemnih ostataka 
BI. Alojzija Stepinca. Njihova pobožnost zračila je pouz¬ 
danjem da su, zagledani u nepobjedivu snagu Stepinče- 
va duha, bili spremni nastaviti trpjeti za istinu, slobodu i 
pravdu hrvatskog naroda. 


GLASNIK POSTULATURE BROJ 1 /2013. 




















2 


BLAŽENI ALOJZIJE STEPINAC 


Hrvati su kroz povijest toliko 
puta nasjeli lažnim obeća¬ 
njima i povjerovali zaroblji- 
vačima. Iskustvo povjerenja 
u slobodu, istinu i pravdu 
već je debelo izbrazdalo leđa 
i urezalo bore na čela i lica 
mnoštva koje je te večeri is¬ 
punilo katedralu i katedral¬ 
ni trg, osvjedočeno da nismo 
narod utrnule nade. 

punio hrvatsku svijest i svjetsku 
savjest krikom pravde: »Hrvat¬ 
ski se narod plebiscitarno izjasnio 
za hrvatsku državu i ja bih bio ni- 
štarija, kad ne bih osjetio bilo hr¬ 
vatskog naroda (...). Što sam go¬ 
vorio o pravu hrvatskog naroda 
na slobodu i nezavisnost, sve je 
u skladu s osnovnim principi¬ 
ma saveznika istaknutim u Jalti i 
u Atlantskoj povelji. Ako prema 
ovim zaključcima svaki narod ima 
pravo na svoju nezavisnost, zašto 
bi se to onda branilo samo hrvat¬ 
skom narodu? Sveta Stolica toli¬ 
ko je naglašavala da i mali naro¬ 
di i narodne manjine imaju pravo 
na slobodu. Zar katolički biskup 
i metropolit ne bi o tom smio ni 
pisnuti? Ako treba, past ćemo jer 
smo vršili svoju dužnost.« 1 

S kakvim je ushićenjem taj 
vjernički narod te večeri pjevao 
Oče naš, Molitvu Gospodnju! 
Rijetko se kada u katedrali tako 
molećivo izricalo ono što se u 
srcu osjećalo: »Oče! Budi volja 
tvoja!« Tako su molili i umira¬ 
li hrvatski velikani: i oni što u 
rujnu 1483. izginuše na Krbav¬ 
skom polju i oni koji u travnju 
1671. bijahu pogubljeni u Beč¬ 
kom Novom Mjestu i onaj što 
10. veljače 1960. žrtveno dogori 
u Krašiću! Oče, sačuvaj nam one 
koji iščekuju presudu u Hagu! 

Koliko je puta kroz povijest 
ovaj narod padao i uzdizao se? 
Koliko se puta ovdje sabirao »s 


1 Govor na sudu, 3. listopada 1946. 



Blaženi Alojzije Stepinac u prvom raz¬ 
govoru s dr. Vlatkom Mačekom (26. 
studenoga 1935.): »Ali mi se ne može 
zamjeriti, rekao sam beogradskim vla- 
stodršcima, ako ja ćutim sa svojim na¬ 
rodom. U polit, pogledu, dakle, nemate 
se ničega bojati sa strane Crkve, jer je 
borba hrv. naroda za svoja prava oprav¬ 
dana«; na slici Blaženik se 28. prosinca 
1935. zaputio u pratnji žandara, pred¬ 
stavnika civilne vlasti i svećenika na su¬ 
djelovanje u nekoj svečanosti od javnog 
značenja. 

teškim križem cijele jedne naci¬ 
je« (A. G. Matoš). Tko bi mo¬ 
gao izbrojiti sva Božja dobro¬ 
činstva iskazana mu unatoč 
nevjeri i otuđenju? U zahva¬ 
lu za ta dobročinstva Blaženi 
Alojzije je na zvono spomen- 
crkve u Biskupiji kod Knina 18. 
rujna 1938. dao urezati ove rije¬ 
či: »’Svemogućem Vladaru Kri¬ 
stu, koji je kroz mnoge vjekove 
bio jedini vođa hrvatskoga naro¬ 
da, ovo zvono na vječnu hvalu 
i slavu!’ - Neka te, dakle, dragi 
moj hrvatski puče, ova spomen- 
crkva, danas posvećena, i glas 
njezinih zvonova, kad ih čuješ, 
podsjeća na dvije stvari: prvo, da 
budeš Bogu zahvalan za proš¬ 
lost, za bezbrojna primljena do¬ 
bročinstva, drugo, da ti je samo u 
njemu spas u budućnosti!« 



S takvim osvjedočenjem moli- 
telji su pristupali i svetoj pričesti. 
Ne sjećam se da sam se ikada do 
glavnoga oltara dvaput vraćao s 
praznom pričesnom posudicom. 
Začudo, nijednom nisam došao 
u nedoumicu da li se molitelji 
iskreno i pripravljeno pričešću- 
ju. Njihove upitne oči, izbrazda- 
ni dlanovi, mnogo snažnih lica s 
brčinama, odlučan zakoračaj da¬ 
vali su jasan odgovor da prima¬ 
ju »česticu - tajne piće hljeba ne¬ 
beskoga« (I. Mažuranić). Ipak, 
zaiskrio se upit: »Što bi bilo od 
ovoga naroda da nema te male 
bijele hostije?« Potirali ga i za¬ 
tirali, ali on je ostajao i ustrajao 
hranjen tajnom koja ima snagu 
vječnoga života. 

I dok se katedralom orio po¬ 
klik »...pjevajmo bijeloj hosti¬ 
ji, u njoj je živi Bog«, kao da je 
te, tako stiješnjene večeri, oži¬ 
vio glas Blaženoga Alojzija Ste- 
pinca, koji je u toj istoj katedrali 
31. prosinca 1936. poučavao na¬ 
rod i hrabrio ga govoreći: »Samo 
Bog je vječan! To je braćo naša 
utjeha i naša snaga kad gledamo 
pred sobom toliki niz protivnika 
Božjih, što otvorenih što sakri¬ 
venih. Oni će proći, a Ti ostaješ. 
I kad bi se desilo, da val opće mr¬ 
žnje koju sije komunizam prelije 
i čitavu Evropu, nećemo ni časak 
klonuti, jer mi znamo, Gospode, 
da će ‘oni proći, a Ti ostaješ!’ I 
kad bi se desilo da val moralne 
razvratnosti, što ju sije bezbož- 
na štampa, prelije čitavu Evropu 
i svijet, mi nećemo klonuti du¬ 
hom jer znamo, Gospode, da će 
proći ona i njezini začetnici, ali 
‘Ti ostaješ!’ I kad bi se desilo da 
zdvojnost, što ju siju neprijatelji 
Tvoji širom svijeta, još više raširi 
crna svoja krila nad ovim izmu¬ 
čenim narodom, mi nećemo klo¬ 
nuti duhom jer će i to proći, ali 
‘Ti ostaješ’, Gospode! 

Neka se prelije more na nas, 
neka se sruše bregovi, neka pota- 

mni ako hoće i sunce nad nama, 
naša vjera u Tebe, Gospode, i u 
pobjedu Tvojih načela ostaje ne¬ 
pokolebljiva jer će sve proći, ali 
‘Ti ostaješ!’« 

Kako je to bila snažna poruka 
onima koji su u njegovo vrije¬ 
me takvu molitvu držali ishitre¬ 
nom, izazovnom, nepotrebnom. 
Kakva opomena onima koji go¬ 
vore: »Nema Boga!« Umišlje¬ 
ni misle da mogu raditi što ih je 
volja, i protiv Boga i protiv čo¬ 
vjeka i protiv vlastitog naroda. 
Jer kad ne bi bilo Božjega suda, 
tko bi sudio nepravedne presu¬ 
de. Pa i one ratnih, vojnih i pri¬ 
jekih sudova i nečistih savjesti 
koje osudiše tolike nevine ljude 
na »narodnim« i međunarod¬ 
nim sudovima. 

Uostalom, Božja riječ jamči: 
»Ego justitiasjudicabol Ja ću su¬ 
diti presude!« ( Vulgata , Ps 74, 
3). Bilo mi je na utjehu prona¬ 
ći odlomak toga psalma na rad¬ 
nom stolu druga Jakova Blaže- 
vića. Zacijelo suci koji sudiše i 
oslobodiše generale Gotovinu i 
Markača ne će trebati taj odlo¬ 
mak prepisivati jer su ga pret¬ 
hodno dobro naučili. Preduhi¬ 
trili su one umove koji misle da 
je oslobađanje generala tek čisto 
ljudski čimbenik. Naime, vje¬ 
rujemo da se i ovdje obistinila 
istina Svetoga pisma zajamčena 
u brojnim Stepinčevim pismi¬ 
ma »da bitku protiv Amalečana 
nisu odlučili mačevi nego sklo¬ 
pljene ruke Mojsijeve«. 

Baš to potvrdiše generali Go¬ 
tovina i Markač kad su slobod¬ 
ni od svih spona lažnih optuž¬ 
bi u petak 16. studenoga 2012. 
kleknuli uz grob Blaženoga Ste- 
pinca. Bila je to slika za trajni 
hrvatski spomenar. Vjerodostoj¬ 
na slika vjere kojom su u Hagu, 
dugo godina iščekujući presudu, 
gledali blagoslovljenu sliku i ča¬ 
stili relikvije mučenika Blaženog 
Alojzija, nadahnjujući se na pri¬ 
mjeru Kristova mučenika i rodo¬ 


ljuba koji se junački prinese i ne 
prestade moliti za svoj narod. 

Jer smo u Godini vjere, rado 
ću u nekoliko nastavaka predo¬ 
čiti kako je o vjeri govorio i kako 
je istine katoličke vjere živio Bla¬ 
ženi Alojzije Stepinac. Početak 
te osobite godine tijesno je pove¬ 
zan uz proces tzv. »nove evange¬ 
lizacije« koju su hrvatski teološ¬ 
ki pisci prije Drugoga svjetskoga 
rata nazivali »rekristijanizacija« 
ili temeljita obnova života u kr¬ 
šćanskoj vjeri. 

Krčki biskup Josip Srebr- 
nić taj je proces tijesno vezao 
uz slavljenje, čašćenje i klanja¬ 
nje Presvetom Oltarskom Sa¬ 
kramentu. Rekao je: »Za današ¬ 
nje društvo najveća je nesreća što 
je zabacilo dodir s Presv. Euha¬ 
ristijom. Ljudske duše, stvore¬ 
ne za Boga, neće da čuju i znaju 
bilo što o Bogu i o društvu s Nji¬ 
me. Zbog toga mora silno trpjeti 


Čovjek je stvoren da Boga 
upozna, služi i slavi i tako 
dušu svoju spasi. Euhari- 
stijski život nalaže čovjeku 
dužnosti da i Krista oblikuje 
u sebi i u društvu! Taje duž¬ 
nost ogromna značenja ne 
samo za duhovno usavrša¬ 
vanje pojedinaca, nego i za 
svu kulturu jednog naroda 
te uopće za sav njegov život 
na zemlji.« 

svatko koji vjeruje u Presv. Eu¬ 
haristiju; ali opet bit će mu taj isti 
bol poticajem da što življe pro¬ 
miče i širi na sve strane vjeru u 
Presvetu Euharistiju i da nastoji 
kako bi njegovu okolinu i druš¬ 
tvo obuzeo sve veći utjecaj Pre¬ 
sv. Euharistije.« Štoviše, biskup 
Srebrnić je potom istaknuo: 
»Govori se često o rekristijani- 
zaciji društva i mnogi sumnja¬ 
ju u mogućnost uspjeha jer vele 
da se društvo sustavno sve više 


udaljuje od temeljnih kršćanskih 
istina. Doista se može donekle 
i priznati da se društvo udalju¬ 
je od kršćanstva, ali je apsolutno 
stalno da je preko sv. Euharistije 
rekristijanizacija ljudskog druš¬ 
tva moguća i provediva.« 


Umišljeni misle da mogu radi¬ 
ti što ih je volja, i protiv Boga 
i protiv čovjeka i protiv vlasti¬ 
tog naroda. Jer kad ne bi bilo 
Božjega suda, tko bi sudio ne¬ 
pravedne presude? 

Optimistički raspoložen u 
pravom je svjetlu prosuđivao 
svoje doba: »Hvala Bogu, euha- 
ristijska ideja utire sebi sve više 
i više put u narod. Narod kao 
da je počeo instinktivno osjeća¬ 
ti da mu je u Euharistiji najre¬ 
alnija i najbolja budućnost. Ali 
uvjereni smo da to ne dolazi od 
instinktivna osjećanja, nego od 
žive vjere koja mu nepobitno 
jamči da je naša jedina, prava i 
realna budućnost u Euharisti¬ 
ji. Nije to misticizam, povezan, 
kako se začudo osobito da¬ 
nas dešava, uz ovo ili ono ime, 
uz ovo ili ono geslo, uz ovaj ili 
onaj politički ili filozofski su¬ 
stav, uz marksizam, komuni¬ 
zam, fašizam, nacionalizam, 
gdje nitko ne jamči za uspje¬ 
he, nego se samo nebulozno sa¬ 
nja o njima, i gdje nitko ne vodi 
računa o Bogu, Stvoritelju i vr¬ 
hovnom Upravitelju svake real¬ 
nosti. Euharistija znači buduć¬ 
nost jer s Njome je spojen Krist 
koji je ‘prvi i posljednji, početak 
i konac’ (Otkr 22, 13); kome je 
‘dana sva vlast na nebu i na ze¬ 
mlji’ (Mt 28, 18); ‘jer u njemu je 
sve stvoreno, što je na nebu i na 
zemlji, što se vidi i ne vidi, sve 
je po njemu i za njega stvoreno’ 
(Kol 1, 15, 16); ‘i nema ni u jed¬ 
nom drugom spasenja jer nema 
drugoga imena pod nebom da¬ 
noga ljudima u kojem bismo se 
mogli spasiti’ (Dj 4, 12).« 

BLAŽENI ALOJZI) E STEP 

Baš zato što bijaše svjestan 
evangelizacijske vrijednosti otaj¬ 
stva Euharistije, proročki je tada 
izgovorio ove poticajne riječi: 
»Kolike se perspektive tu otva¬ 
raju! Euharistijski život hoće i 
zahtijeva akciju. Krist, koji po 
presv. Euharistiji dolazi u duše, 
Gospodar je tih duša i Bog nji¬ 
hov. Čovjek je stvoren da Boga 
upozna, služi i slavi i tako dušu 
svoju spasi. Euharistijski život 
nalaže čovjeku dužnosti da i Kri¬ 
sta oblikuje u sebi i u društvu! Ta 
je dužnost ogromna značenja ne 
samo za duhovno usavršavanje 
pojedinaca, nego i za svu kultu¬ 
ru jednog naroda te uopće za sav 
njegov život na zemlji.« 2 

Ove godine navršit će se 20 
godina izlaženja našega Glasnika! 
Počeo je izlaziti u neizvjesnom 
vremenu, kad su mnogi sumnjiv¬ 
ci i jugonostalgičari mislili da Tu- 


2 SREBRN IC, Josip, »Naši euharistijski kongre¬ 
si«, Katolički list, 85 (2. kolovoza 1934.), br. 31., str. 
383.-386. 


I N A C 

đmanov projekt Hrvatske drža¬ 
ve ne će uspjeti. Zato je i Sluga 
Božji Franjo Kuharić savjetovao 
na oprez. »Nismo još slobodni!«, 
upozoravao je i proročki počet¬ 
kom godine 1994. odobrio po¬ 
kretanje Glasnika, koji je u do¬ 
movini i svijetu pronosio istinu 
o kardinalu Stepincu i vremenu 
koje on predstavlja svojom oso¬ 
bom, službom i žrtvom života. 
Nadam se da će svečani broj Gla¬ 
snika biti najava novih spoznaja 
o njemu, Crkvi u Hrvata i hrvat¬ 
skom narodu. 

Uz izvješća o svečanostima 
koje su priređene u čast Bi. Aloj- 
zija Stepinca, prikaz širenja eu- 
haristijskih pobožnosti u Cr¬ 
kvi u Hrvata, što u pastoralnom 
radu Blaženog Alojzija doživješe 
potvrdu i procvat, u ovom broju 
Glasnika nastavljamo s predoče¬ 
njem Slugu Božjih Franje Kuha- 
rića i Josipa Langa. 

Donosimo i nastavak članka 
o putovanju Blaženog Alojzija 
Stepinca Hercegovinom i Bo¬ 


snom. Slike s toga puta, osobi¬ 
to njegova boravka u Visokom 
i Vitezu, oduševljenje vjernika 
i njegove riječi ohrabrenja ak¬ 
tualne su i danas, to više što se 
sluge mraka riječi upiru zatr¬ 
ti zrelo političko promišljanje, 
pastirsku skrb i svjedočanstvo 
ljubavi zagrebačkoga nadbisku¬ 
pa prema hrvatskome narodu u 
BiH, gdje je on svoj na svome. 

Preporučujući u molitve či¬ 
tatelja što skorije proglašenje 
svetim Blaženoga Alojzija Ste¬ 
pinca, molimo ih da se uključe 
u Molitvenu zajednicu Bi. Aloj¬ 
zija Stepinca, da i svoje znan¬ 
ce upoznaju s Glasnikom i po¬ 
stanu njegovi pretplatnici, da 
Uredništvu proslijede Blaže- 
nikovu fotografiju ili osobno 
svjedočanstvo o susretu s njime, 
te izvješće o milosti uslišanja ili 
ozdravljenja koju su primili na 
njegov zagovor. 

U Zagrebu, na Bogojavljenje, 
6. siječnja 2013. 
dr. Juraj Batelja, postulator 


ERRATA CORRIGE!- ISPRAVI POGRJEŠKE! 


U redništvo s ispričava cijenjenim čitateljima za pogr¬ 
ješke koje su se potkrale u našem Glasniku i moli za 
njihovo razumijevanje i razumijevanje osoba koje 
su propustom Uredništva krivo predstavljene. 

1. U prošlom broju Glasnika (br. 3.-4./11.listopada 
2012.) na str. 10. objavljen je prikaz »Pogubne zablude«. 
Taj prikaz Uredništvo je prenijelo s odobrenjem mjeseč¬ 
nika Crkva na kamenu. Zabunom je u uvodnom dijelu 
stavljen podnaslov: »Piše: Juraj Batelja«, ali on nije napi¬ 
sao spomenuti prikaz, nego ga je sročio »Ekumentator«, 
kako i stoji na str. 12. 


2. Na str. 6. istoga broja Glasnika pod slikom na kojoj 
Blaženi Alojzije Stepinac pozdravlja papu Pija XII. pogr- 
ješno je upisan datum »u studenome 1938.«; taj je govor 
Blaženik održao »u studenome 1939.«. 

3. Prenoseći svjedočanstvo Marije Barundić r. Špoljar 
na str. 23. istoga broja Glasnika pogrješno je upisano ime 
njezina supruga koji se ne zove »Franjo«, jer je Franjo Ba¬ 
rundić potpuno druga osoba. Njezin se suprug zove Josip 
Barundić, često spominjan u Dnevniku župnika Josipa 
Vranekovića, jer je za toga dječaka (njemu je otac poginuo 
u Drugom svjetskom ratu, a majka umrla u doba njegova 
ranog dječaštva) Blaženi Alojzije imao posebnu skrb. 



Marija Barundić r. Špoljar i njezin suprug Josip Barundić, o kojemu je župnik Josip Vraneković 8. studeno¬ 
ga 1953. zabilježio ovu zgodu: »’[Kardinal] Vidi na cesti malog učenika Josipa Barundića iz Hrženika. Istom 
je za Sve svete kupio dvije košulje. Mali je obučen u očev kaput, hlače stare i pokrpane — na nogama velike 
cipele — bez kape. Sažali mu se. Uzme svoj stari ogrtač, što ga je nosio 17 god., na mjestima već poderan, i 
dade mu ga, neka bi č. s. još sutra sašila malome kaputić, ako je ikako moguće. S takvim veseljem i smiješ¬ 
kom mi to pruži i nekoliko puta ponovi: ‘Ako joj to uspije, e onda ću biti posebno veseo. Toliko mi je slu¬ 
žio i kad sam ga doderao, još će nekome poslužiti/ Kod večere veselo reče s. predstojnici: ‘Ako mi sestra to 
sutra sašije, odmah ću služiti sv. Misu za Vašu Družbu... Dajte mu i hlače kupite, a i cipele!’ 

Dade mi francusku kapicu, što sam mu je za noć kupio... ‘Neka je sestra malo suzi ili naokolo metne lasti¬ 
ku, pa neka mu i to bude...’ - Stvarno vrijedan je taj mali. Obavlja Veliku devetnicu. Ovako jadno obučen - 
ne stidi se — i dolazi na vjeronauk i sv. Misu... ‘Evo, kako ga je Bog nagradio već ovdje za Devetnicu: dobit 
će odijelo!’ — rekao je Eminencija, sav radostan! Pomoći bližnjemu — sav je u tome!« 




Uz Godinu vjere 


“Bez vjere je nemoguće 
ugoditi Bogu" 


Papa Benedikt XVI. otvorio je 11. listopada 2012., na pedesetu obljet¬ 
nicu početka Drugoga vatikanskog koncila i na dvadesetu obljetnicu 
objavljivanja Katekizma Katoličke crkve, Godinu vjere koja če trajati 
do 24. studenoga 2013. 

Piše: dr. Juraj Batelja 


S misao proglašenja i slavlje¬ 
nja Godine vjere sadržan je 
u »ponovnom otkrivanju, 
naviještanju i svjedočenju kr¬ 
šćanske vjere, vjere u Isusa Kri¬ 
sta, koji našemu životu trajno 
otvara nove prostore nade i ži¬ 
votne usmjerenosti«. 

Uz mnoge navjestitelje i svje¬ 
doke vjere koji mogu poslužiti 
kao uzori vjere, posebno mjesto 
pripada našem Blaženiku Aloj- 
ziju Stepincu. Iz osobne prosud¬ 
be o doista uzornom svjedočan¬ 
stvu Stepinčeve vjere pokušat ću 
ukratko, u nekoliko nastavaka, 
čitateljima predočiti njegov nauk 
i život u skladu s evanđeoskim 
istinama. Činim to i kao obvezu 
danu svećenicima okupljenima na 
sprovodu majke jednoga od naših 
kolega. Naime, nakon vrlo žive 
rasprave o pastoralnoj provedbi 
Godine vjere, a na moj upit izrav¬ 
no upućen jednom vrlo angažira¬ 
nom pastoralcu: »Zupniče, onda 
kako ćeš u svojoj župi provesti 
Godinu vjere?«, isti mi je uzvra¬ 
tio: »Čuj, ti postulatore, prikaži ti 
nama kako bi to Stepinac učinio, 
pa ćemo i mi lakše nešto učiniti!« 

Vjera nije puki nauk, nego život 

Premda Blaženi Stepinac nije 
napisao teološki traktat o vje¬ 


ri, ipak su njegov nauk i primjer 
života izvrsna katedra katolič¬ 
ke vjere. On pod pojmom vjere 
shvaća sve ono što je Bog objavio 
i povjerio svojoj Crkvi za spase¬ 
nje ljudi, sve ono što majka Cr¬ 
kva uči vjerovati pod vodstvom 
Boga Duha Svetoga. Njegova po¬ 
zornost upravljena je na primjenu 
vjerskih istina u svakodnevnom 
životu. Stoga on nije raspravljao o 
vjeri i nevjeri. 

Dok je vjeru opisao sljede¬ 
ćim riječima: »Čovjek pokazuje 
čin vjere kad sagne ponizno gla¬ 
vu pred živim i pravim Bogom i 
prizna ga, ne samo ustima nego 
srcem i dušom, apsolutnim Gos¬ 
podarom svega jer je bez vjere, 
naime, nemoguće ugoditi Bogu« 
(Heb 11,6), dotle je nevjera nije¬ 
kanje Božje opstojnosti, sijanje 
moralne razvratnosti i rušenje 
svakoga zakonitog poretka. Bio 
je uvjeren da »sve zlo nikada neće 
nadvisiti milosrđe Božje»,' a to 
milosrđe »nadopunit će ono što 
ne mogu ljudske sile«. 1 2 

Značajke vjere 

Blaženi Stepinac naukom i 
primjerom uči da čovjekov ži- 


1 Usp. Pismo Vslonovi »Suradnica Krista Kralja«, Kra- 
šić, 29, srpnja 1954. 

2 Pismo nepoznatom franjevcu, Krašić, 28. ožujka 

1955. 



GODINA VJERE 2^3 


Logo Godine vjere sadrži na kvadrat¬ 
nom obrubljenom polju simbolično 
prikazanu lađu, sliku Crkve, u plovidbi 
kroz valove koji su grafički tek malo 
naznačeni. Jarbol na lađi je križ s kojeg 
se uzdižu jedra koja dinamičkim zna¬ 
kovima tvore Kristovo troslovlje (IHS 
- grčki lesous, Isus). Pozadina jedara 
je sunce koje, povezano s troslovom, 
upućuje na Euharistiju koja čini prepo¬ 
znatljivim život katolika. 

vot mora biti aktualizacija vje¬ 
re koja je prava kad je cjelovi¬ 
ta, zdrava, postojana i živa. Da 
je vjera potpuna, to znači da tre¬ 
ba vjerovati sve što je Bog obja¬ 
vio, zdrava je kad se ne sum¬ 
nja ni u što od onoga što je Bog 
objavio, postojana je vjera ona 
u kojoj je čovjek spreman dati 
i vlastiti život pod cijenu da ne 
odustane ni od jedne kršćanske 
istine niti je želi zanijekati. Na¬ 
posljetku, vjera je živa kad kr¬ 
šćanin vrši sve kršćanske istine i 
sustavno ih oživljuje sakramen¬ 
tima i molitvom. 3 

Nadbiskup Stepinac običavao 
je govoriti da »vjera nije kabani¬ 
ca koju možeš po volji okrenu¬ 
ti«, ne sastoji se »u izvanjskom 

3 Usp. Homilije prema Poslanicama sr. Par/a, str. 188: 
»Nije dosta vjera, već nam treba živa vjera!« 

Nadbiskup Alojzije Stepinac dolazi na svečanost osnutka župa Sv. Nikole Tavelića u Kustošiji, 29. lipnja 1939. 


Zbog prirođene težnje za život¬ 
nom udobnošću čovjek dolazi 
u opasnost da upadne u vjer¬ 
sku osrednjost ili, u slučaju 
poteškoće ili ljudske slabosti, 
u obeshrabrenje ili, u još te¬ 
žim slučajevima, u otpad od 
vjere. Stoga kršćanin mora biti 
»istinoljubiv i vjeran u svojim 
obećanjima... Mogu nam ljudi 
učiniti što god žele, ali ono što 
smo obećali Bogu, ne smijemo 
nikada pogaziti!« 

obliku koji sakriva trulo srce«, 4 
već se očituje djelima. Vjerova¬ 
ti za njega znači »ljubiti Boga 
svim srcem svojim... morali bi¬ 
smo«, reče, »kad bi htjeli do¬ 
stojno ljubiti Boga pozajmiti si 
na neki način Njegovo srce, da 
Mu barem donekle vratimo lju¬ 
bav za ljubav«. 5 

Vjera se, naime, u kušnjama 
provjerava. A on se, zaufan u bes¬ 
krajno milosrđe Božje i njegovu 
providnost, posred patnja i kušnja 
nije bojao. Privijao se uz Gospo¬ 
dina kao bršljan oko snažna hra¬ 


4 Govor prigodom posvete bis hrpa m*ns. Josipa Burica, 
28. srpnja 1935. 

5 Homilije prema Poslanicama sv. Pav/a, str. 69. 


sta kako bi rastao u visine! Tu sli¬ 
ku iz prirode često je navodio u 
svojim propovijedima kao poticaj 
na pouzdanje u Gospodina Isu¬ 
sa i hrabro nasljedovanje njegova 
puta. Sve laži bit će razotkrivene, 
mržnja će morati ustupiti mjesto 
ljubavi i praštanju, a novi, s Kri¬ 
stom uskrsli čovjek, ne će se bojati 
nasilja i smrti. 

Sve te značajke on vidi objedi¬ 
njene u vjeri u jedinoga pravoga 
Boga. U pismu hrvatskoj kipari¬ 
ci Mili Wood napisanom 21. ko¬ 
lovoza 1959. to je istaknuo ovim 
riječima: »Stari su naime pogani 
kraj sve pokvarenosti priznava¬ 
li princip božanstva, makar im je 
pojam njegov bio iskrivljen. Ima¬ 
li su dakle neko uporište u živo¬ 
tu. A današnjem poganinu, koji 
je odbacio vjeru u Boga, preo- 
staje samo očaj, bez nade u spas, 
kao i putnik usred oceana na lađi, 
koja tone.« Stoga je s pravom do¬ 
viknuo 18. siječnja 1959. u pismu 
nepoznatom naslovniku: »Bez 
dara vjere nema sreće u životu.« 

»Mi se oslanjamo na Boga i samo 
na Boga!« 

Blaženi je Alojzije od mlado¬ 
sti usvojio načelo vjerodostoj¬ 


nog kršćanskog života. Otkrio 
ga je u knjizi »Nasljeduj Kri¬ 
sta«, gdje stoji zapisano: »Bla¬ 
žen koji razumije što znači lju¬ 
biti Isusa, a prezirati samoga 
sebe radi Isusa. Tko se prilijepi 
uz stvorenje, propast će s njime; 
tko se prihvati za Isusa, stajat 
će dovijeka. Njega ljubi i zadr¬ 
ži kao svog prijatelja koji te ne 
će ostaviti makar te svi ostavili, i 
koji ne će dopustiti da na koncu 
propadneš.« 6 Njome je jačao i 
tješio povjerene vjernike. Dr. Ivi 
Andresu napisao je 31. prosinca 
1958.: »Znam, da se Vaša vjera 
nije pokolebala u svim ovim ža¬ 
losnim zbivanjima sadašnjice i 
da ćete iz ove svjetske krize iza¬ 
ći samo ojačani (...). Međutim, 
svi ti žalosni događaji ne smiju 
i ne mogu uvjerenog kršćanina 
pokolebati u njegovom vjerova¬ 
nju, niti ga pokolebati u vjeri u 
pobjedu Božje stvari u svijetu.« 

Nije riječ o Blaženikovu vjer¬ 
ničkom raspoloženju, nego o 
njegovu osvjedočenju, kojim je 
svakoga čovjeka upućivao da su¬ 
stavno upire pogled samo u Ono¬ 
ga koji nas može izbaviti jer »ako 


6 Nasljeduj Krista, II, 7. 


I 




























Ui Godinu vjere 


nad ljudskom osobnošću ne bdi¬ 
je custos hominum 7 Bog, onda 
od svega ne bi ostalo ništa«. 8 Da¬ 
kle, Božja svemogućnost i pouz¬ 
danje u nj nosi i oplemenjuje kr¬ 
šćanina da djeluje u jakoj i živoj 
vjeri. Svoje je uvjerenje potkrije¬ 
pio sljedećim riječima glazbenika 
Schuberta: »Ohne Gott ankerlos 
- ausser Gott arm un bloss - in 
Gott reich und gross!« 9 

Ustrajnost u vjeri 

Zbog prirođene težnje za ži¬ 
votnom udobnošću čovjek dola¬ 
zi u opasnost da upadne u vjer¬ 
sku osrednjost ili, u slučaju 
poteškoće ili ljudske slabosti, 
u obeshrabrenje ili, u još težim 
slučajevima, u otpad od vjere. 
Stoga kršćanin mora biti »isti¬ 
noljubiv i vjeran u svojim obe¬ 
ćanjima... Mogu nam ljudi uči¬ 
niti što god žele, ali ono što smo 
obećali Bogu, ne smijemo nika¬ 
da pogaziti!« 10 

Životne teškoće ne smiju biti 
razlogom kolebanja u vjeri, već 
nas moraju potaknuti na ustraj¬ 
nost i jačanje u vjerskom uvjere¬ 
nju. Jer »vjera nije list na stablu 
ljudskoga života, nego je nje¬ 
gov korijen.« 11 Moguće je da 
se iz prolaznog koristoljublja 
ili ljudskih obzira izgubi vječ¬ 
ni život. Ovim je riječima pot¬ 
krijepio to svoje uvjerenje: »Sve 
bismo dobro htjeli od Isusa: i 
vid i sluh i zdrave ruke i noge i 
hranu i odijelo i počasna mjesta 
i štošta drugo. Ah, ako nam po¬ 
šalje kakvu kušnju, odmah Mu 
otkazujemo ljubav i kolebamo 
se u vjeri.« 12 Već sama činjenica 

7 Čuvar čovjekov. 

8 Pismo dr.lv i And resu , Krašić, 31.XII.1958.; Pisma, 
311. 

9 »Bez Boga nesiguran — izvan Boga siromašan i 
gol — u Bogu bogat i velik!«, Pismo s. Margareti lubrtić, 
uršulinki, Krašić, 16. kolovoza 58. 

10 blomi/ijeprema Poslanicama sv. Pavla, str. 32. 

11 Katehetske propovijedi , sv. I., str. 32. 

12 Isto, str. 191. 


Kao poticaj na ustrajnost u 
vjeri ostavio nam je u ba¬ 
štinu nekoliko praktičnih 
savjeta. Tako preporuča: 
odreći se neuredna života, 
nadvladati obeshrabrenje, 
predati se u volju Božju pa 
makar nam se pričinjalo da 
grješniku sve u životu ide 
lako i uspješno, surađivati s 
milošću, u kušnjama ostati 
jaki na vlastitom položaju, 
biti ponizan i odlučno odbiti 
oholost. 

što živimo za Isusa Krista stav¬ 
lja nas, s razloga ljudskog ne¬ 
znanja, u stanje trpljenja i pro¬ 
gonstva. Ah kršćanin snagom 
krštenja shvaća da su »kušnje 
jedini put u vječni život i svaki 
onaj koji ga želi postići drugim 
putem, ide izvan prave staze«. 13 
»Bog, naime«, uči nadbiskup 
Stepinac u drugoj prigodi, »nije 
zadovoljan našom vjernošću od 
kojih par sati ili nekoliko dana, 
već vjernošću sve do smrti.« 
Zato, »jao čovjeku, koji se nije 
oboružao strpljivošću«. 14 

Kao poticaj na ustrajnost 
u vjeri ostavio nam je u ba¬ 
štinu nekoliko praktičnih sa¬ 
vjeta. Tako preporuča: odreći 
se neuredna života, nadvladati 
obeshrabrenje,predati se u volju 
Božju pa makar nam se priči¬ 
njalo da grješniku sve u životu 
ide lako i uspješno, surađiva¬ 
ti s milošću, u kušnjama ostati 
jaki na vlastitom položaju, biti 
ponizan i odlučno odbiti oho¬ 
lost. Sve ove stavove nalazimo 
lijepo ujedinjene u jednom nje¬ 
govu izričaju o blaženstvu vje¬ 
re: »Ne naziva Crkva blaženi¬ 
ma one koji plaču za izgubljenim 
bogatstvom. Niti one koji plaču 
jer su skinuti sa vlasti i osramo- 


13 Isto, str. 192., 203. 

14 Propovijedi prema Litanijama sv. Josipa , Zagreb, 
2009, str. 113. 


ćeni. Niti one koji plaču jer ne¬ 
maju više prilika i mogućnosti za 
nedopuštene užitke. Nego naziva 
blaženima one koji plaču što su 
Boga uvrijedili, a nebo izgubili i 
pakao zaslužili!« 15 

Vjera se ražaruje molitvom 

Prema svjedočanstvu Blaže¬ 
nog Alojzija vjernik je istinski 
molitelj, a molitva ima snažan i 
jasan temelj u pravoj vjeri. Vje¬ 
ra se ražaruje molitvom. U pi¬ 
smu s. M. Beati Milašin, provin¬ 
cijalnoj glavarici Družbe Naše 
Gospe, napisanom u Krašiću 
26. lipnja 1959, govoreći o pro¬ 
gonima i životnim poteškoćama 
koje se podnose vjerom i mo¬ 
litvom, ovako je napisao: »Ža¬ 
lostan bi bio svećenik i biskup, 
koji bi se žalio na ovakvu sud¬ 
binu, kad veli Gospodin Isus: 
‘Nije sluga nad Gospodara svo¬ 
jega niti učenik nad Učitelja.’ 16 
Uostalom, da ne znam koliko 
patimo, što su sve naše patnje 
prema Njegovim patnjama? On 
ih je sam nosio. Mi ih ne nosimo 
sami, nego nas više nosi On kao 
djecu na rukama svojom milo¬ 
šću, i da nas još više utješi, osi¬ 
gurava nam molitve Majke Cr¬ 
kve i dobrih duša širom svijeta, 
na koje obično ni ne mislimo, a 
često ih uopće ne poznajemo. 
Bila bi dakle jako opasna zablu¬ 
da utvarati si bilo što u životu 
(...). Ne dao Bog dakle da itko 
klone! Ni svećenici, ni časne se¬ 
stre, ni obični vjernici u ovim 
danima stiske i nevolje. Kad bi 
naime stvari samo o nama ovi¬ 
sile, onda bi sve davno propalo. 
Ah kad Bog stoji iza nas, onda 
smo sigurni za svoju Crkvu, za 
svoj narod, za svoje duše, samo 
ako se odazovemo milosti Bož- 


15 Propovijed katoličkoj mladeži srednjih škola u 7,a- 
grebu , 23. svibnja 1940.; usp. juraj BATELJA, Živjeti 
i% vjere. Duhovni lik i pastirska skrb kardinala Alojzija 
S'tepinca, Zagreb, 1990. str. 227. 

16 Usp. Mt 10, 34. 

joj i s njom surađujemo. To že¬ 
lim vruće i sebi i Vama i Vašoj 
provinciji odnosno Družbi, svi¬ 
ma sestrama, svima svećenici¬ 
ma, svemu našem narodu. 

Arhimedu nije bilo dano što 
si je želio: ‘Dajte mi gdje da se 
uprem i dignut ću kruglju ze¬ 
maljsku iz njezinih osovina.’ 
Nama je dano. Jer ponizna, 
ustrajna, srdačna molitva stavlja 
u pogon svemoć Božju. Stavila 
ju je protiv bezbožnog nacizma, 
može ju i protiv bezbožnog ko¬ 
munizma i svih drugih zala koja 
nam prijete ili mogu zaprijetiti. 
Iskorištavajte svaki dan ovu ve¬ 
liku povlasticu, koju nam Bog 
daje, i sve će biti dobro.« 

Slično je, iskusivši plodove 
molitve tolikih samo Bogu znanih 
duša, napisao franjevcu Stanku 
Baniću, 21. kolovoza 1958.: »G. 
prof. Riesner izjavio je našem žu¬ 
pniku da medicina ne može pro¬ 
tumačiti kako sam mogao osta¬ 
ti živ. Iako ja nisam imao nikakve 
posebne želje za životom na tom 
svijetu, izgleda da se dobri Bog 
ogledao na molitve tolikih dobrih 


duša i produljio mi život, da i da¬ 
lje trpim s našim narodom dok ne 
svanu bolji dani. A ti dani će si¬ 
gurno doći. Ako nas dobri Bog 
kuša, ali nas ne napušta, kao što 
svi znaci pokazuju.« 

Uostalom, u duhu proživlje¬ 
ne vjere primio je i premještaj 
na izdržavanje kazne iz Lepo- 
glave u Krašić 5. prosinca 1951. 
Reče: »Molio sam se zato, neka 
mi dobri Bog dade samo ustraj¬ 
nost da ne popustim. A onda 
znao sam, tu su molitve tolikih 
pobožnih duša, pa zar da onda 
pokleknem pred Balom! Nika¬ 
da! - Nisu dočekali da ih mo¬ 
lim, pa su sami morali popustiti. 
Popustit će oni još! Samo pouz¬ 
danje u Boga i Bogorodicu, i ni¬ 
kako ne klonuti!« 

A sutradan, kad ga je narod 
došavši na zornicu ugledao, po¬ 
jačao je glas pjesme i vapaj mo¬ 
litve. Bože! Kako se iskustveno 
vjera nadarila i ražarila uznose- 
ći srce i ponos molitelja, pasti¬ 
ra i naroda. Župnik Josip Vra- 
neković to je 6. prosinca 1951. 
u svom dnevniku ovako opisao: 


»Kolikog li začuđenja u narodu, 
kad ga opazi da stupa pred oltar 
i tu na klecalu kleči za vrijeme 
moje Mise. Svijet plače čim ga 
je ugledao. Molitva se po crkvi 
čuje više nego obično jer moleći 
kroz suze, šapat molitve je jači 
- glasniji. Lijepe adventske pje¬ 
sme danas se pjevaju s posebnim 
zanosom. Ljudi se u zadnjem 
dijelu crkve podižu na noge, da 
ga bolje vide, a on klečeći obo¬ 
rio glavu i moli. Pred koju go¬ 
dinu milina mu je bila, kad je 
među mračnim zidinama tamni¬ 
ce slušao zanosne pjesme vjer¬ 
nika, koji su mimo Lepoglave 
polazili - hodočastili u Mariju 
Bistricu. Koliko li je sada utje¬ 
he osjetio, kad mu pred očima 
iskrsli oni lijepi dani, kad je i on 
svakog dana dolazio na zornicu 
i sada opet sluša divne melodi¬ 
je - zanosno pjevanje vjernika, 
koji su potpuno ispunili crkvu i 
u moru ove pokvarenosti zano¬ 
sno slave Boga i Bogorodicu, i 
kao da prkose svemu što je pro¬ 
tivno Stvoritelju.« 

(nastavak slijedi) 


TRODNEVNICA ZA STEPINCEVO 2013. 


a- ;j« * 


U oči liturgijskog blagdana 
Blaženog Alojzija Stepin- 
ca i 53. obljetnice njegove 
smrti održat će se u zagrebačkoj 
katedrali trodnevna priprava od 
7. do 9. veljače 2013. 

Pobožnosti će svaki dan zapo¬ 
četi molitvom krunice, klanja¬ 
njem ili kojom drugom pobož¬ 
nosti, a potom će slijediti Misa 
koju će, u zajedništvu s drugim 
svećenicima, predvoditi jedan od 
zagrebačkih pomoćnih biskupa. 


U petak 8 veljače 2013., u 19,30 
sati bit će u dvorani Nadbiskupij- 
skog pastoralnog instituta, Kaptol 
29, predstavljanje knjige: Blaženi 
Alojzije Stepinac, Propovijedi o 
Deset zapovijedi Božjih. 


4- .T 


Na blagdan Bi. Alojzija Stepin- 
ca u katedrali su sve mise po ne¬ 
djeljnom rasporedu. Misno slav¬ 
lje u 19 sati predvodit će kardinal 
Josip Bozanić, nadbiskup zagre¬ 
bački. 


& 4 

Pozivamo sve Blaženiko- 
ve štovatelje, osobito članove 
Molitvene zajednice Blaženog 
Alojzija Stepinca da sudjeluju u 
Trodnevnici i da druge vjernike 
potaknu na uključivanje u pri¬ 
premu ovog značajnog blagda¬ 
na za Crkvu u Hrvata i hrvatski 
narod. 

Na Stepinčevo, 10. veljače 2013. 
svete Mise u Krašiću slavit će se 
u 8, 11 i 17 sati. 

»Hostija sveta, Tebe sakriva 
- al’ vjera zbori: ovdje je Bog!« 



Piše: dr. Juraj Batelja 


Djeca svrstana u procesi¬ 
ju brigom časnih sestara 
milosrdnica u čast Euha- 
ristijskoga Kralja u Trav¬ 
niku, prigodom Euha- 
ristijskoga kongresa 15. 
kolovoza 1932. 


Hrvatski su se katolici u program međunarodnih euharistijskih kongresa postupno uključivali i ostvarili 
velebno djelo euharistijskoga pokreta, u koji je bio uključen gotovo sav kršćanski narod, a Crkvi je osvje¬ 
tlao lice pred političkim protivnicima kojih nije manjkalo. Također je učvrstilo unutarnje jedinstvo srdaca 
koje je uslijed nasrtaja raznih, osobito bezbožnih, ideologija i političkih prilika bilo ugroženo. 

U nizu prikaza euharistijskih kongresa u hrvatskim biskupijama između dvaju svjetskih ratova u prvoj 
polovini 20. stoljeća, kako župnih tako i dekanatskih, krajevnih, biskupijskih i nacionalnih, želim na 
korijenima novije povijesti Crkve u Hrvata prepoznati preporodnu snagu euharistijske evangelizacije su¬ 
vremenog čovjeka i društvenih prilika u kojima živi i proročki govor Crkve, koji je po slavljenju, čaščenju i 
blagovanju Euharistije svakom čovjeku dostupan i shvatljiv. 


PRINOS POBOŽNIH DRUŠTAVA 
INOLTVENIKA EUHARISTIJSKOM 
POKRETU 

Premda se euharistijski po¬ 
kret u narodima zapadne Euro¬ 
pe počeo širiti prije nego u Cr¬ 
kvi u Hrvata, on je, kao što smo 
već vidjeli, vrlo brzo zaživio i u 
hrvatskom narodu. Njegov za¬ 
četak u Crkvi u Hrvata pove¬ 
zan je uz svehrvatski kongres u 


Zagrebu godine 1900., a u svi¬ 
jest kršćanskog puka širile su 
ga, kako smo već iznijeli u pret¬ 
hodnim nastavcima, bratovšti¬ 
ne i glasnici te pobožna crkvena 
društva i molitvenici. 

Za žarište euharistijskog po¬ 
kreta u Crkvi u Hrvata može¬ 
mo uzeti samostan Franjevačke 
provincije Sv. Jeronima u Za¬ 
dru. Tu je, kako je već spome¬ 


nuto, fra Hugolin Didon godi¬ 
ne 1908. pokrenuo Euharistijski 
glasnik s ciljem »da raspiri eu- 
haristični plamen, pa da se nje¬ 
govom toplinom zagriju hlad¬ 
ne i indiferentne duše i uskrsnu 
na novi vjerski život« jer »Eu¬ 
haristija ima da postane središte 
praktičnoga katoličkog života«. 
Osim toga svrha toga glasnika 
bila je da promiče »euharistični 

Križari župe 
Punat u išče¬ 
kivanju eu- 
haristijskoga 
kongresa u 
njihovoj župi, 
15. kolovoza 
1935. godine 



i 



pokret u novom obliku, kakav i 
mi danas gledamo. - Ima tome 
oko pedeset godina.« 1 

Prvi svjetski rat privremeno 
je omeo daljnji razvitak euhari- 
stijskog pokreta u Hrvata. Bolje 
reći, onemogućio je izvanjske 
manifestacije i kongrese, ali je 
on živio u srcima vjernika i po¬ 
jedinih pastira te se po završet¬ 
ku toga rata vrlo brzo rasplam¬ 
sao. 

Uz spomenutoga fra Hugo- 
lina Didona, osobito mjesto u 
euharistijskom apostolatu Cr¬ 
kve u Hrvata zauzimaju dvojica 
Slugu Božjih: Josip Stadler, nad¬ 
biskup vrhbosanski, Josip Lang, 
pomoćni biskup zagrebački, te 
niz gorljivih svećenika župnika 
i oduševljenih Kristovih vjerni¬ 
ka laika. 

Vrlo zauzeto se u euha- 
ristijski pokret osnažen po¬ 
rukama međunarodnih euha- 
ristijskih kongresa uključio i 
hvarsko-bračko-viški biskup 
Jordan Zaninović. On je godi¬ 
ne 1908. uputio svome svećen¬ 
stvu i vjernicima pismo u ko¬ 
jem se osvrnuo na euharistijski 
kongres u Londonu i na uteme¬ 
ljenje Kongregacije presv. Sa¬ 
kramenta (Julian Eymard) i sve¬ 
ćenika klanjalaca. Predstavio je 
i dvije sestre: Jozicu i Tereziju 


1 Rubaristični glasnik, (dalje: EG), XIV. (srpanj 
1926.), br. 3.-4., str. 1.-2. 


Prvi svjetski rat privreme¬ 
no je omeo daljnji razvitak 
euharistijskog pokreta u 
Hrvata. Bolje reći, onemo¬ 
gućio je izvanjske manife¬ 
stacije i kongrese, ali je on 
živio u srcima vjernika i po¬ 
jedinih pastira te se po za¬ 
vršetku toga rata vrlo brzo 
rasplamsao. 

Comoglio, franjevačke trećo- 
redice koje su osnovale pobož¬ 
no Društvo svagdanjeg, općeg, 
vječnog klanjanja. To je društvo 
u Hvarskoj biskupiji osnovano 
godine 1908. 2 

Štoviše, biskup Zaninović je 
dekretom izdanim u Hvaru pod 
brojem 2372., dana 12. prosin¬ 
ca 1908. utemeljio Društvo sve¬ 
ćenika klanjatelja. 3 Želim ista¬ 
knuti da se euharistijski pokret 
u Hvarskoj biskupiji tako ras¬ 
plamsao da je svećeničko druš¬ 
tvo na Braču sa svrhom »da 
očuva vjeru u puku i da ga oslo¬ 
bodi od protuvjerskih zasjeda« 
već 17. veljače 1909. u Supetru 
održalo prvu sjednicu. 4 

Nisu zaostajali ni svećenici 
po župama. Organizirali su eu- 
haristijska društva i župna kla¬ 
njanja. Godine 1913. počela se u 


2 KG, II. (travanj 1909.), br. 4., str. 49.-51. 

3 I sp. EG, II. (travanj 1909.), br. 4., str. 64.-65. 

4 Usp. EG, II. (travanj 1909.), br. 4., str. 60. 


župama Zagrebačke nadbiskupi¬ 
je provoditi odredba nadbiskupa 
dr. Antuna Bauera o godišnjem 
danu župnih klanjanja (»kleča¬ 
nja«). Vrlo svečano je dan kleča¬ 
nja proslavljen u župi Brdovec, 
zatim u Cerniku, gdje »ispovi¬ 
jedi nije bilo na jedan put toliko 
ni na dan velike ispovijedi u ko¬ 
rizmi, koliko je bilo toga dana u 
Cerniku, makar je narod nedav¬ 
no obavio božičnu ispovijed«. 

Karlo Josip Iskra, župnik, u 
Draškovcu, javio se Katoličkom 
listu sljedećim dopisom: »Meni 
se je čitavo klečanje pričinjalo 
velikim teretom već zato, što u 
ovoj župi, koja je g. 1790. uteme¬ 
ljena, nije bilo klečanja. Ugod¬ 
no sam bio edificiran, kad sam 
vidio spontani izljev narodne 
pobožnosti. Ovakva stvar i sve¬ 
ćenika potakne na pobožnost i 
svećenik upozna po tom vrijed¬ 
nost mnoge pobožnosti, koju je 
on smatrao nepotrebnom.« 5 

Jednako svečano bilo je u Sv. 
Petru Cvrstecu, u Cirkveni, Fe- 
ričancima (gdje je »naroda na- 
grnulo veliko mnoštvo, ne samo 
domaćega nego i iz susjednih 
župa orahovičkih i našičkih. 
Cijeli je dan od 6 ujutro do 6 
sati navečer uvijek crkva dup¬ 
kom puna bila«), Sv. Nikoli 
Zelina (»gdje je bio toliki broj 


5 Katolički list\ (dalje: KL), 64 (13. veljače 1913.), 
br. 7., str. 82. 

Završna sveča¬ 
nost Euharistij- 
skog kongresa u 
Omišu završila je 
nakon trodnev¬ 
nog slavlja 28. 
lipnja 1932. 



Našlo vnica 
»Matriku¬ 
le« — knjige 
Bratovštine 
Presvetog 
Sakramenta 
u Silbi 


svećenika, te se svake ure s na¬ 
rodom mogao izmijeniti i po je¬ 
dan svećenik, što je za narod bio 
lijep primjer, te samu svečanost 
u velike uvećalo«), u Konjšćini 
(gdje »mnogi od vjernika tako¬ 
đer pristupiše k stolu Gospod¬ 
njemu. I sva školska mladež sa 
svojim učiteljstvom na čelu po¬ 
klonila se je u određene ure pri¬ 
je i poslije podne euharistično- 
me Spasitelju«), u Gradecu, u 
Vrbovcu, (»gdje su se mijenja¬ 
le svakog sata djevojke ‘Mariji¬ 
ne kongregacije’, da se klanjaju 
sinu Djevice u najljepšem redu. 
Tu muževi u naponu dobe čla¬ 
novi ‘Vojske Srca Isusova’ te 
članovi vatrogasnog društva. Tu 
su se mijenjala i školska dječica 
sa svojim učiteljima«), u Vidov- 
cu u Međimurju (gdje se za »li¬ 
jepi red - u izmjenjivanju sveće¬ 
nika i naroda - pobrinuo krepki 
starac župnik otprije, a plod te 
brige bio je dosta na edifikaci- 
ju naroda«), u Hrastovici (gdje 
su »dva svećenika imali posla od 
jutra do 2 sata po podne sa sv. is¬ 
povijedi kao da je korizma«), u 
drevnoj lijepoj Kostajnici (gdje 
je »školska mladež svaku uru 
svoju klanjalačku službu ured¬ 
no vršila. Vidjeli smo puno inte¬ 
ligencije gdje se klanja i pribiva 
osobitom pobožnosti sv. žrtvi i 
propovijedi. Čast Kostajnici!«), 


u Čuntiću, u »historijskom gra¬ 
du Petrinji«, u Čagliću, u Nor- 
šićevu Selu i drugim župama. 

POBOŽNA DRUŠTVA 

Osim bratovština, društava 
dnevnog i neprekinutog klanja¬ 
nja, euharistijskom apostolatu i 
rekristijanizaciji (»novoj evan¬ 
gelizaciji«) društva pridonosi¬ 
le su euharistijske udružbe, po¬ 
božna društva i organizacije. U 
Crkvi u Hrvata bila je to Udruž- 
ba malenih službenika i službe¬ 
nica Presvetog Sakramenta, Po¬ 
božno društvo pravih Isusovih 
ljubitelja i Organizacija »Živo¬ 
ga svjetla«. 

Udružba malenih službenika i 
službenica Presvetog Sakramenta 

U euharistijskom pokretu u 
svijetu i u Crkvi u Hrvata oso¬ 
bita se pozornost pridavala dje¬ 
ci i mladeži. U tu je svrhu u žu¬ 
pama promicano utemeljenje 
Udružbe malenih službenika i 
službenica Presvetog Sakramen¬ 
ta, znanih i kao društvo »Male¬ 
nih podvornika Svetootajstva« 
s ciljem »njetiti u dječjem srcu 
ljubav prema presvetoj Euhari¬ 
stiji«. 

Među prvima osnovana je 
Udružba malenih službenika 
i službenica Presvetog Sakra¬ 
menta u crkvi Sv. Franje u Za- 



Pokaznica u kojoj je čašćen 
Presveti Oltarski Sakrament 
na euharistijskom kongresu 
slavljenom u Omišu od 26. 
do 28. lipnja 1932. 

dru. Bilo je to godine 1910. 6 Iste 
godine, 16. srpnja 1910., osno¬ 
vano je društvo »Malenih pod¬ 
vornika Svetootajstva« u Uglja¬ 
nu kod Zadra. 7 Na Tijelovo 
godine 1910. ustanovljena je u 
Motovunu »Udružba malenih 


6 Usp. EG, III. (srpanj 1910.), br. 7., str. 105.; isto, 
X. (lipanj 1917.), br. 6., str. 93. 

7 Usp. F.G, III. (srpanj 1910.), br. 7, str. 109.-110. 

Plakat za II. Euharistijski kongres u Zagrebu odr¬ 
žan od 15. do 17. kolovoza 1930. 


Božanskoga Srca Isusova u 
Pobožnom društvu pravih Isu- turskim zemljama«, to zna- 
sovih ljubitelja mogli su »pri- či da se njegovo djelovanje 
padati svi vjernici bez razlike: odnosilo osobito na narode 
dječaci i djevojčice, momci i 
djevojke, očevi i majke, klerici i 
svećenici, redovničke osobe, pa 
i oni, koji su upisani u kojemu- 
drago drugo pobožno društvo, 
pošto ono ne nameće ni ma ka¬ 
kvih novih dužnosti«. 


i krajeve koji su stoljećima 
bili pod turskom vlašću. 

Članom ovoga društva 
mogli su postati svi vjer¬ 
nici. Štoviše, mogli su mu 
»pripadati svi vjernici bez 
razlike: dječaci i djevojči¬ 
ce, momci i djevojke, oče¬ 
vi i majke, klerici i svećenici, redovničke 
osobe, pa i oni, koji su upisani u koje- 
mudrago drugo pobožno društvo, po¬ 
što ono ne nameće ni ma kakvih novih 
dužnosti«. 

Oni koji bi na dan pristupanja druš¬ 
tvu bili »zapriječeni zbog bolesti« ili 
zbog drugoga razloga onemogućeni 
»ići u Crkvu«, mogli su dobiti potpu¬ 
ni oprost izgovarajući poslije sv. Pričesti 
na kojem mu drago mjestu riječi: »Isu¬ 
se moj, i ja želim pripadati Pobožnom 
društvu Tvojih pravih ljubitelja.« 

Svi upisani, ako su bili zapriječeni 
na prvi petak, mogli su dobiti potpu¬ 
ni oprost u sljedeću nedjelju ako su na¬ 
kon sv. Pričesti izgovorili riječi: »Isuse 
moj, hoću da budem sve do smrti tvoj(a) 
pravi(a) ljubitelj(ica).« 

Osim toga, svi upisani dobivali bi sto 
dana oprosta svaki put kad bi izgovori¬ 
li riječi: »Isuse moj, hoću da budem uvi¬ 
jek tvoj(a) pravi(a) ljubitelj (ica)«; »ako 
su taj zaziv izgovorili pred Svetohrani- 
štem dobili bi 300 dana oprosta«. 

Uskoro je došlo do znatne promje¬ 
ne u usmjerenju društva. Dogodilo se to 
nakon što je fra Bone Marani, general 
franjevačkog reda, na molbu fra Hugo- 
lina Didona pridružio Pobožno društvo 
pravih Isusovih ljubitelja 3. studenoga 


Plakat za II. Euharistij¬ 
ski kongres u Dubrovni¬ 
ku održan od 15. do 18. 
srpnja 1937. 


8 Usp. KG, III. (srpanj 1910.), br. 7., str. 99. 


podvornika Sveto- 
otajstvenog Isusa«. 

Toga je dana pristu¬ 
pilo 174 djece (83 
dječaka, 91 djevoj¬ 
čica u dobi od 5 do 
15 godina). 8 

Pobožno društvo 
pravih Isusovih lju¬ 
bitelja 

Osobit zamah 
euharistijskim po- 
božnostima dalo 
je Pobožno druš¬ 
tvo pravih Isusovih 
ljubitelja. U našim 
krajevima uteme¬ 
ljio ga je fra Hu- 
golin Didon godi¬ 
ne 1915. Službenu 
potvrdu dao mu je 
dubrovački biskup 
Josip Marija Care¬ 
vić 21. rujna 1929. 

Sjedište za ondaš¬ 
nju državu bilo je u 
Dubrovniku, u sa¬ 
mostanu male bra¬ 
će, povezano uz 

Euharistijski gla- . n .. , , . , r . 

t-x . . i - 1931., u duhovnom smislu, rranievac- 

smk. Dakle, brigu , , . . v , . ’ ,. 

, m ,i; cn k° m redu, pa su njegovi »članovi postali 

sudionicima svih onih duhovnih zasluga 
što ih svojim molitvama i dobrim djeli¬ 
ma svagdano zaslužuju pred Bogom čla¬ 
novi franjevačkoga reda podložni spo¬ 
menutome starješini«. 

Cilj ovoga pobožnoga društva bio 
je da »trgne srca studena i tvrda i da ih 
ražeže nježnom ljubavlju prama Isu- 


za njegovo utemeljenje i širenje imali su 
redovnici Franjevačke provincije Sv. Je¬ 
ronima. 

Dana 4. listopada 1929. Pobožno 
društvo pravih Isusovih ljubitelja bilo 
je pridruženo »Svetoj Vojsci za pobjedu 



























13 



Euharistijski kongresi u Crkvi u Hrvata (5) 


Procesija na Euharistijskom kongresu u Cilipima, 1. rujna 1940. 


Proslava Euharistijskog kongresa u Sisku, održanog od 13. do 15. 
kolovoza 1932. 


su, koji živi u Svetohraništu, te 
da mu nadoknadi za nepresta¬ 
ne uvrede, koje prima od toliko 
grešnika«. 

Za pristupanje u ovo društvo 
nije se zahtijevao nikakav obred. 
Njegov član imao je obvezu 
»umom zaželjeti« i pred Sveto- 
hraništem reći: »Isuse, moj, že¬ 
lim i ja pripadati pobožnom 
Društvu Tvojih pravih ljubite¬ 
lja.« Tim činom postajalo se čla¬ 
nom, »uz jedinu dužnost, da što 
prije ili ravno ili preko revnite- 
lja pošalje svoje ime i prezime na 
sjedište Društva«. 

A dužnost svakoga pravog 
ljubitelja Isusova sastojala se u 
klonjenju »ne samo smrtnoga 
grijeha, nego, koliko je dopušte¬ 
no ljudskoj slaboći, i malenoga 
svojevoljnoga grijeha« te u »veli¬ 
koj ljubavi prema Isusu i djelova¬ 
nju da Ga i drugi ljube«. Pravil¬ 
nik Društva, osim toga, dužnosti 
njegovih članova opisuje ovim 
riječima: »Ljubav će svoju poka¬ 
zati bude li često izgovarao po¬ 
sebne strjelovite molitve Druš¬ 
tva, točno vršio dužnosti svoga 
zvanja, savjesno opsluživao za¬ 
kon Božji i crkvene zapovijedi; 
podajući se u svemu i po svemu 
volji Božjoj; slušajući sv. misu, 
osim nedjelja i zapovijedanih 
blagdana, po mogućnosti i sva¬ 
ki dan; pristupajući, kao što Cr¬ 
kva želi, češće pa i dnevice, ako 


Organizaciju »Živoga svjetla« 
uspostavljali su svećenici - žu¬ 
pnici, kao službenici oltara u 
skladnom djelovanju s pred¬ 
stavnicima župe. Naime, cilj 
ove organizacije sastojao se u 
»organiziranju djece, mladića, 
djevojaka, muževa i žena na 
neprekidno klanjanje« na po¬ 
dručju cijele jedne župe. Prvot¬ 
na joj je svrha bila davanje »za¬ 
dovoljštine za grijehe župe«, i 
molitva »za pravedne i grješne, 
za bolesne i umirajuće, za žive i 
mrtve u vlastitoj župi«. 

moguće, k sv. Pričesti; pohađaju¬ 
ći, ako može, svagdano Presveto 
Otajstvo; prisustvujući rado bla¬ 
goslovima i euharistijskim po- 
božnostima; upisujući se i pro¬ 
mičući u svim njezinim granama 
Katoličku akciju, koju Sv. Stoli¬ 
ca toliko preporučuje. Pravi će 
ljubitelj Isusov nastojati da se i 
drugi upišu u pobožno Društvo 
pravih Isusovih ljubitelja.« 

Društvo pravih Isusovih lju¬ 
bitelja bilo je stavljeno »pod za¬ 
štitu Neoskvrnjene Djevice, 
koja se štuje pod naslovom Naše 
Gospe Presvetoga Sakramenta, 
a supokroviteljica je Društva sv. 
Terezija od Isusa«, koja je i ute¬ 
meljila ovo Društvo. 9 


9 Usp. KG, XX. (siječanj 1932.), br. 1., str. 2.-5. 


Organizacija »Živoga svjetla« 

Organizaciju »Živoga svje¬ 
tla« uspostavljali su svećenici - 
župnici, kao službenici oltara u 
skladnom djelovanju s predstav¬ 
nicima župe. Naime, cilj ove or¬ 
ganizacije sastojao se u »organi¬ 
ziranju djece, mladića, djevojaka, 
muževa i žena na neprekidno 
klanjanje« na području cijele jed¬ 
ne župe. Prvotna joj je svrha bila 
davanje »zadovoljštine za grije¬ 
he župe«, i molitva »za pravedne 
i grješne, za bolesne i umirajuće, 
za žive i mrtve u vlastitoj župi«. 

Ova plemenita inicijativa za¬ 
počela bi radom nakon što bi 
župnik okupio barem nekoli¬ 
ko članova, sastavio imenik pa, 
prema prilikama svakoga čla¬ 
na, odredio za klanjanje svako¬ 
mu svoju uru, pola ili četvrt sata 
dnevno ili tjedno, pa i mjesečno. 
Svaki se član toga rasporeda mo¬ 
rao pridržavati. Ako bi koje vri¬ 
jeme bilo nepopunjeno, nastoja¬ 
lo se tako ga popuniti da ne bude 
nikakva prekida između jedne i 
druge ure klanjanja. 

Preporuka za osnivanje ove 
organizacije poticala je »oku¬ 
pljanje članova iz mjesnih vjer¬ 
skih organizacija: trećoredaca, 
bratovština, križara, domago- 
jaca, djevojačkih i materinskih 
društava i kongregacija, a u pr¬ 
vom redu iz bratovštine presv. 
Sakramenta i društva vječnoga 

»Poklon Presvetoj Euharistiji« — priredba 
u čast Presvete Euharistije na E^uharistij- 
skom kongresu u Ogulinu, slavljenom 18. 
i 19. lipnja 1932. 

klanjanja, sve kako se u nekim 
mjestima čini za četrdesetosat- 
noga klanjanja ili Velike sedmi¬ 
ce«. Tako organizirano klanjanje 
bilo je isključeno dok se slavila 
»sv. misa ili vršila druga koja po- 
božnost«. 

Da bi se što više istaknula 
važnost ove pobožnosti, pred- 
molitelji su je vršili klečeći na 
posebnom klecalu ili klupi pred 
Svetootajstvom, služili su se »eu- 
haristijskom molitvenom knji¬ 
gom« na temelju koje su razmi¬ 
šljali i molili. 

Osim toga, na klecalu ili klu¬ 
pi trebale su biti dvije bilježnice: 
»U prvoj su naznačene za svaki 
dan i sedmicu nakane, na koje 
članovi imaju molitve namijeni¬ 
ti, a u drugoj imena članova koji 
imaju vršiti uru onoga dana. Kad 
član uru izvrši, potpiše se prema 
svome imenu svaki.« 

Organizacija »Živoga svjetla« 
bila je prema zamisli utemeljitelja 
u župi »pobuditelj i širitelj žive 
vjere, pobožnosti i kršćanskoga 
života«. Ona je bila »nepresta¬ 
ni misionar u župi, koji bi lju¬ 
de upozoravao na ljubav prama 
Bogu i bližnjemu«. A pozitivno 
iskustvo postajalo je sve jači za¬ 
mašnjak njegovu osnivanju jer se 
posvuda gdje se ovaj pokret pro¬ 
širio, vjerski život »vidljivo ob¬ 


navljao i pridizao«. Naravno da 
se organizacija mogla i morala 
provesti samo biskupovim odo¬ 
brenjem. 10 

MOLITVENICI 

U širenju euharistijskih po¬ 
božnosti u Crkvi u Hrvata oso¬ 
bito su mjesto zauzimali moli¬ 
tvenici. Spominjem »Kanižlićev 
molitvenik«, »Isus prijatelj ma¬ 
lenih«, »Jezuš, ljubav moja« oso¬ 
bito u Međimurju, »Pohodi Isu¬ 
su Kristu u Presv. Oltarskom 
Sakramentu«, od Sv. Alfonza Li- 
guorija (preveo gaje i izdao Zbor 
duhovne mladeži zagrebačke, 
u Zagrebu 1912.), te knjižicu za 
razmatranje »O čestoj i svagda¬ 
njoj sv. pričesti«, koju je sastavio 
NNN. Babunović, Zagreb 1910. 

Zaustavit ću se ovdje na još če¬ 
tiri naslova: »Iskrice ljubavi pre¬ 
ma Svetootajstvenomu Isusu«, 
»Euharistično blago«, »Vječ¬ 
no klanjanje« i »Štovanje Presv. 
Krvi Isusove«. 

Iskrice ljubavi prema Svetootaj¬ 
stvenomu Isusu 

Josip Janeš, višnjički župnik, 
ovaj je molitvenik 15. srpnja 
1923. predstavio riječima da sa¬ 
drži »puno lijepih i dražesnih 
razmatranja o Isusu u Presv. Ol¬ 
tarskom Sakramentu i o duši 

U) EG, XXV. (srpanj-kolovoz 1937.), br. 7.-8., str. 
161.-163. 


Molitvenik Euharistično blago 
prikazan je javnosti »kao vodič 
dobrim dušama, da se vinu do 
onog sunca, koje sjaji nad kr¬ 
šćanskim svijetom i kao što se 
Njegova svjetlost ne će ugasiti 
nigda, tako će ‘Euharistično bla¬ 
go’ sa svojim uzdasima i strjelo- 
vitim molitvama doprinijeti, da 
plamti u srcima uvijek ona lju¬ 
bav, koja jedina donaša sreću.« 


kršćanskoj, koja se pred njim 
moli«. Njegovih 380 stranica 
podijeljeno je u četiri dijela. Mo¬ 
litve su napisane hrvatskim je¬ 
zikom, puku razumljivu, a u vri¬ 
jeme skupoće bio je pristupačan 
svakom molitelju. Molitvenik 
bijaše namijenjen »svim članovi¬ 
ma klanjalačkih društava, a jed¬ 
nako i članovima Trećega reda i 
Marijinih kongregacija i inih bo- 
goljubnih društava, dapače do¬ 
bro će doći svakomu vjerniku«. 

Župnik Janeš je, predstavljaju¬ 
ći ovaj molitvenik hrvatskoj jav¬ 
nosti, donio i sljedeće korisne na¬ 
pomene: »Ko Isusa Gospodina 
ljubi, ili barem želi ljubiti, taj će si 
rado tu knjigu nabaviti. Tko želi 
prvopričesnicima dati milu uspo¬ 
menu na prvu sv. pričest, ili đaci¬ 
ma na rastanku uspomenu na nji¬ 
hovo učeničko doba, nikad ljepše 
uspomene od ovih ‘iskrica ljuba¬ 
vi’. Knjiga je dotiskana uoči na¬ 
šega velikoga ‘Euharistijskoga 
Kongresa’, da bude svim učesni¬ 
cima na kongresu draga i mila us¬ 
pomena. I doista bit će to uspo¬ 
mena na kongres najdragocjenija 
i najmilija.« 11 

Euharistično blago 

Fra Hugolin Didon sastavio 
je molitvenik Euharistično blago 
s ciljem širenja pobožnosti pre¬ 
ma Presvetom Otajstvu po hr- 

11 Kongres u Zagrebu održan je 18. i 19. kolovoza 
1923. godine. 

vatskim zemljama. Prikazan je 
javnosti kao »kao vodič dobrim 
dušama, da se vinu do onog sun¬ 
ca, koje sjaji nad kršćanskim svi¬ 
jetom i kao što se Njegova svje¬ 
tlost ne će ugasiti nigda, tako će 
‘Euharistično blago’ sa svojim 
uzdasima i strjelovitim molitva¬ 
ma doprinijeti, da plamti u srci¬ 
ma uvijek ona ljubav, koja jedina 
donaša sreću. U njoj će naći pra¬ 
vu utjehu u teškim danima živo¬ 
ta, i ona, da ih oduševi na rev¬ 
nost, te ne gledaju prekrštenih 
ruku žilave pothvate i odvažne 
korake protivnika naše sv. vje¬ 
re, koji se toliko brinu, da rašire 
kraljevstvo tmine. Vjerne duše, 
koje Isusa ljube, oćutjet će, kako 
im nježnim glasom o tom govo¬ 
ri ‘Euharistično blago’. Kao što 
putnika glas zvona prati do ko¬ 
jega obitavališta ili mornara k 
žuđenoj luci zvijezda sjevernica, 
tako će i njih pratiti ova pobož¬ 
na knjiga k Onom, koji mora biti 
svačiji cilj.« 12 

Vječno klanjanje 

Molitvenik »Vječno klanja¬ 
nje«, koji je sastavio benedikti¬ 
nac D. J. Valser, pohrvatile su se¬ 
stre Krvi Isusove u Banjoj Luci 
prema 31. njemačkom izdanju. 
Drugo hrvatsko izdanje, 13 koje 
ovdje predočujem, tiskala je Le- 
onova tiskara u Splitu godine 
1923. Dopuštenje za tisak odo¬ 
brio je Biskupski ordinarijat u 
Splitu, a 28. travnja 1923. potpi¬ 
sao ga je splitski biskup Kvirin 
Klement Bonefačić. 

Nakon predgovora molitve¬ 
nik nudi dnevne molitve, pripra¬ 
vu i zahvalu za pričest, krunicu 
od sedam žalosti Blažene Djevice 


12 Usp. Hugolin DIDON, »Euharistično blago«, 
KL, 59 (25. lipnja 1908.), br. 26., str. 316. »Peto po¬ 
pravljeno i povećano izdanje, blagoslovljeno od Pape 
Pija X. i slavno vladajućeg Pape Benedikta XV.«, 
objavljeno je godine 1921., usp. »Pluharističko bla¬ 
go«, KL, 72 (17. studenoga 1921.), br. 46., str. 552. 

13 I prvo izdanje molitvenika »Vječno klanjanje« 
pohrvatile su sestre Krvi Isusove u Banjoj Luci, a 
objavljen je u Krku godine 1904. 


Marije na dan duhovne obnove. 
U njemu se nalazi sedam razma¬ 
tranja o Presvetom Sakramentu, 
misne molitve za Tijelovo, blag¬ 
dan Presvetog Srca Isusova te 
razmatranja u misi za pokojne te 
molitve za Veliki petak. 

Osim toga u molitveniku se 
nalaze i razmatranja prigodom 
pohoda Presvetom Oltarskom 
Sakramentu razdijeljenom kroz 
sat vremena, te velike teme raz¬ 
matranja za 32 sata klanjanja. U 
njemu su i liturgijske pjesme, 
pretežno euharistijske, Bogu 
Duhu Svetome, Svetome Križu, 
i marijanske, zatim najpotreb¬ 
nije liturgijske molitve, psalmi i 
kantici te 15 litanija, među koji¬ 
ma su na prvome mjestu Litani¬ 
je na čast Presvetom Oltarskom 
Sakramentu, u svemu molitvenik 
ima 772 stranice. 

Zahvaljujem preč. Bogumi¬ 
lu Dabi, župniku u Dubašnici - 
Malinskoj, koji mi je omogućio 
da mogu ovaj molitvenik prou¬ 
čiti i stanovito vrijeme zadržati. 
Prema dogovoru, rado sam mu 
ga vratio jer ga on, prilagođen 
našem dobu, i danas koristi u vr¬ 
šenju euharistijskih pobožnosti. 

Štovanje Presvete Krvi Isusove 

Franjo Štefan, župnik u Sv. 
Petru Cvrstecu, sastavio je godi¬ 
ne 1910. »za pobožni puk kato¬ 


lički« molitvenik pod naslovom 
»Štovanje Presvete Krvi Isuso¬ 
ve«. Objavio ga je Tisak hrvat¬ 
skog katoličkog tiskovnog druš¬ 
tva. Molitvenik ima 48 stranica 
većeg formata. 

Hrvatskoj je javnosti ovaj mo¬ 
litvenik predočen sljedećim rije¬ 
čima: »Lijepa ova knjižica ima 
pred sobom u prvome redu ho¬ 
dočasnike, koji pohađaju Lud- 
breg kao proštenište presv. Krvi 
da im hodočašće bude na korist. 
No dobro će doći knjižica i svim 
vjernicima jer daje lijepu poduku 
o presv. Krvi, njezinu štovanju, 
moći i čudesima. U drugomu di¬ 
jelu nalaze se litanije o presv. Krvi 
s molitvama i pjesmicama.« 

Ističem ovaj molitvenik s tri 
razloga: 1. jer je početkom 20. 
stoljeća hrvatsku javnost upo¬ 
zorio na čašćenje Predragocjene 
Krvi Kristove u Ludbregu gdje 
se čuva relikvija Presvete Krvi, 
koju je Hrvatski sabor prozvao 
»najvećim blagom hrvatskoga 
naroda«; 2. jer je »bio prva knji¬ 
žica o ovome predmetu, o cije¬ 
ni našega otkupljenja« i 3. jer je 
»pisac pružio braći svećenicima 
prigodu, kako će u svojemu sta¬ 
du zavesti i širiti pobožnost k 
presv. Krvi«. 14 

(nastavak slijedi) 


14 Vrhbosna, 24 (1910.), br. 17., str. 373. 

BLAŽENI ALOJZIJE STEPINAC 



Mučenik je Kristov vjernik 
ubijen zbog vjere 



Donosimo čitateljima Glasnika cjelovit sažetak predavanja koje je dr. 
Juraj Batelja, promicatelj postupka za proglašenje svetim BI. Alojzija 
Stepinca, održao na međunarodnom znanstvenom skupu »Hrvatski 
mučenici Iz vremena komunističke vladavine« u Zagrebu 26. travnja 
2012 .* 


Mnogi vjernici nisu mogli ući u katedralu i sudjelovati u obredima ukopa BI. 
Alojzija Stepinca. Neki su molili, a neki izviđali. 


Mučeništvo Blaženoga Alojzija 
Stepinca 

U skladu s Konstitucijom o 
Crkvi 2. vatikanskog sabora, 
koji uči da je mučeništvo »naj¬ 
veće svjedočanstvo ljubavi ... i 
najveći dokaz ljubavi« (usp. LG, 
42), progovaram o mučeništvu i 
mučeniku - o Kristovu vjerniku 
koji je ubijen zbog vjere. Riječ je, 
dakle, o kršćanskom mučeniku 
koji javno svjedoči za Isusa Kri¬ 
sta i dragovoljno prihvaća smrt u 
potvrdu toga svjedočanstva. Nije 
dakle riječ o smrti podnesenoj iz 
bilo kojega razloga. To je smrt 
podnesena zbog svjedočanstva 
o Isusu iz Nazareta, raspetom, 
uskrslom i živome, koji će doći 
suditi žive i mrtve i koji je obja¬ 
vio Oca. Stoga je s pravom rekao 
sv. Augustin da nije kazna pod¬ 
nesene smrti već njezin uzrok 
taj koji određuje osobu mučeni¬ 
ka. Bitno je naglasiti da je dotični 
pružio svjedočanstvo ne samo o 
Isusu povijesnome, već i o Gos¬ 
podinu živome i uzdignutom s 


U dokazivanju mučeništva 
potrebna su tri preduvjeta: 
i. materijalni (stvarna nasil¬ 
na smrt, izravno ili posred¬ 
no izvršena iz mržnje prema 
vjeri /»in odium fidei«/); 2. 
formalni dokaz (dragovoljno 
prihvaćanje smrti, bez pri¬ 
misli osvete ili mržnje); 3. 
zajamčen i trajan, od dana 
smrti, ničim nametnut, glas 
mučeništva (»fama marti- 
rii«) u Božjem narodu. 

desne Očeve. Stoga mučenik ne 
umire samo za Kristov nauk, već 
i za njegovu osobu. 

Imamo u vidu da kršćan¬ 
sko svjedočenje za Isusa Krista 
ne obuhvaća samo ono što tre¬ 
ba vjerovati, već i ono što vje¬ 
ra traži da se živi, zbog čega nije 
samo vjera uzrok mučeništva, 
nego su to i sve vrline, jer su sva 
krjeposna djela, ako se odnose 
na Boga, ispovijest vjere. A vje¬ 
ra nam omogućuje znati ono što 
Bog od nas traži. 


U dokazivanju mučeništva po¬ 
trebna su tri preduvjeta: 1. materi¬ 
jalni (stvarna nasilna smrt, izrav¬ 
no ili posredno izvršena iz mržnje 
prema vjeri /»in odium fidei«/); 2. 
formalni dokaz (dragovoljno pri¬ 
hvaćanje smrti, bez primisli osve¬ 
te ili mržnje); 3. zajamčen i trajan, 
od dana smrti, ničim nametnut, 
glas mučeništva (»fama martirii«) 
u Božjem narodu. 

Kod BlAlojzija Stepinca nije 
bilo klasičnog prolijevanja krvi 
(»effusio sanguinis«), ali mu je 
uslijed progona izvađeno 36 li¬ 
tara krvi. Dekret o njegovu pro¬ 
glašenju mučenikom utemeljen 
je na svekolikim njegovim pat¬ 
njama i trpljenju proživljenom 
u zatvoru (»ex aerumnis carce- 
ris«), a sve kao posljedica nepra¬ 
vedne presude. 

U materijalnu stranu muče¬ 
ništva ubraja se i nezakoniti čin 
nasilja nad cjelovitošću mrtvoga 
Kardinalova tijela: 

1. »konzervacija« koja je pro¬ 
uzročila neredovite postmortal- 
ne promjene 


* Ovaj je sažetak u Hrvatskoj vjernosti (br. 8., kolovoz 2012., str. 31.) objavljen nepotpun, pa je njegovo kraćenje izazvalo kod nekih čitatelja pitanja na koja će ovaj 
cjeloviti tekst, nadam se, dati zadovoljavajući odgovor. 

2. nasilno otuđivanje i spa¬ 
ljivanje Kardinalova srca; ri¬ 
ječ je o »mržnji preko groba« 
- i »oskvrnjivanju pokojnika« i 
groba (de laesione sepulcri) 

3. na posljedice trovanja ne¬ 
pobitno upućuju u Kardinalo¬ 
vim kostima pronađene toksič¬ 
ke supstance kadmija, kroma, 
olova i arsena. 

U dokumentu »Specijalne 
informacije«, koji je 9. travnja 
1993., po nalogu i uz sudjelo¬ 
vanje Josipa Manolića, izvršila 
Služba za zaštitu ustavnog po¬ 
retka, spaljivanje Kardinalova 
srca prikazano je kao »akadem¬ 
ska stvar ... čije je finale ovako i 
onako nula«. 

Svjedoci smo da se ništicom 
proglašavaju i sva ubojstva koja 
je komunistička vlast osmislila 
i provela nad stotinama tisuća 
nevinih te patnje i mučenja de¬ 
setaka tisuća zatočenih u logo¬ 
rima i tamnicama. 

Zao mi je što Bi. Stepincu na 
ovome simpoziju nije bilo po¬ 
svećeno posebno predavanje, 
jer vjerujem u ono što je uoči 
njegova proglašenja blaženim 
izjavio kardinal Franjo Kuha- 
rić: »Njegova beatifikacija nije 
samo zadovoljština za nanese¬ 
ne nepravde njemu osobno. To 
je zadovoljština svim nedužnim 


žrtvama u koje ubrajamo (...) 
sve koji su trpjeli nasilje bilo u 
kojem političkom sustavu jer su 
ostali vjerni svojoj savjesti.« 1 

Želio bih ukazati i na činje¬ 
nicu da se u hrvatskoj histori¬ 
ografiji prešućuje Crna knjiga 
o grozovitostima komunističke 
vladavine u Hrvatskoj , svjedo¬ 
čanstvo iz proljeća godine 1946. 
Ona svjedoči o progonu kojim 
je Komunistička partija Jugo¬ 
slavije izvršila genocid nad hr¬ 
vatskim narodom. U njemu sto¬ 
ji i ovo: »Čak ni oni, koji su ga 
doživjeli, ne mogu nam potpu¬ 
no reći, što je komunizam. Sto¬ 
tine tisuće Hrvata, što ih je ko¬ 
munizam dosad potamanio, da 
ustanu iz zemlje - jer su im gro¬ 
bovi nepoznati - i da im se vrati 
dar govora i predsmrtne memo¬ 
rije, pa da krenu u demokratske 
države i sve kažu, što su doži¬ 
vjeli, tek onda bi one znale što 
je komunizam.« 2 

Osim toga, povijesna istina 
zahtijeva da se domaću i svjet¬ 
sku javnost bolje upozna s či¬ 
njenicom da je Jasenovac od 
1941. do 1945. bio sabirni, radni 


1 »Izjava kardinala Franje Kuharica u povodu 
objave dekreta o proglašenju blaženim kardinala Ste- 
pinca«, Glas Koncila, 12. srpnja 1998., str. 3. 

2 Crna knjiga o grozovitostima komunističke vladavine u 

Hrvatskoj , Zagreb, 2000., str. 3. 



Premda je Blaženik živio na »uvjet¬ 
noj slobodi«, često je govorio: »Da 
sam na slobodi, ja bih bio zdrav!« 

logor i mjesto smrti, a od 1945., 
pod komunističkom upravom, 
izričito likvidacijski logor. 

Naime, tek iz cjelovita prika¬ 
za žrtava komunističke repre¬ 
sije, za koje i nadalje vrijede ri¬ 
ječi kardinala Franje Kuharića: 
»Ima groblja na kojima nema 
spomenika; ima žrtava pokri¬ 
venih šutnjom!«, 3 moći će se 
istinito, objektivno i pravedno 
prepoznati mučenike u kršćan¬ 
skom smislu. 


3 Franjo kard. KUHARIC, »In Te, Domine, spera- 
vi ... (Ps 31,1)« (propovijed na Stepinčevo 10. veljače 
1981.), u: Poruke sa Stepincevagroba, Zagreb, 1990., str. 
81. 


BLAŽENI AI0IZIJE STEPINAC - Svjedok Evanđelja ljubavi 


U izdanju Postulature Blaženog Alojzija Stepinca objavljena je prošle godine knjiga: BLAŽENI 
ALOJŽIJE STEPINAC - Svjedok Evanđelja ljubavi. Životopis, dokumenti i svjedočanstva - prije , 
za vrijeme i nakon Drugoga svjetskoga rata (Juraj BATELJA); riječ je o trilogiji: Knjiga 1 - Životo¬ 
pis; Knjiga 2 - Dokumenti I, br. 1. - 399. (1933. - 1943.) i Knjiga 3 - Dokumenti II, br. 400. - 691. 
(1944. - 1998.). 

Ova zbirka predočuje javnosti 691 dokument nadbiskupa Stepinca iz razdoblja od 1933. do 1998. 
godine i svjedočanstva o njegovu spašavanju ugroženih ljudi, koji su bili žrtve represivnih režima, žr¬ 
tve gladi i vremenskih nepogoda, stradalnici i žrtve rata. Među njima je velik broj Hrvata, Poljaka, 
Roma, Slovenaca, Srba, Židova, ustaša, komunista (»crvenih«), muslimana, pravoslavnih i drugih. 

Trilogija se može kupiti u Muzeju Bi. Alojzija Stepinca, Kaptol 31, 10000 Zagreb, naručiti na adre¬ 
si: Postulatura Bi. Alojzija Stepinca, Kaptol 18, p. p. 949, 10001 Zagreb (450 kn + poštarina) ili na 
telefon (01) 48 94 879 te na e-mail adresu jbatelja@gmail.com. Čitatelji mogu nabaviti i samo prvu 
knjigu troknjižja, koja je životopis Bi. Stepinca nastao na temelju dokumenata objavljenih u ostalim 
dvjema knjigama. 


GLASNIK POSTULATURE BROJ 1 /2013 

BLAŽEN 


ALOjZljE STEPINAC 



Sluga Božji Franjo KUHARIĆ: 

Sjecanja na župnički život (i) 

Donosimo svjedočanstvo Sluge Božjega Franje Kuharica o njegovu svećeničkom radu i pastoralnom žu- 
pničkom iskustvu. Sastavio ga je on sam, a objavljen je u knjizi Pod Okićem, (ur. Dragutin PAVLKEVIĆ), u 
Zagrebu, 1993., str. 502.-512. Nakon što ga je nadbiskup Alojzije Stepinac zaredio za svećenika u zagrebač¬ 
koj katedrali 15. srpnja 1945., povjerena mu je služba kapelana u župi Radoboj, a od 28. kolovoza 1946. 
nadbiskup Stepinac postavlja ga upraviteljem župe Rakov Potok i Pavučnjak. U službu je nastupio četiri 
dana kasnije, tj. 1. rujna 1946. 



Kao mladi župnik u Sv. Martinu pod Oki¬ 
ćem Franjo kuharić služio se biciklom 
“Bijankijem” kao prijevoznim sredstvom. 
Tako je bilo i godine 1936. 


B ožanska je Providnost i 
mene kroz neko vrijeme 
smjestila pod Okić. Pro¬ 
živio sam u tom kraju punih 11 
godina kao župnik župa: Rakov 
Potok i Sv. Martin pod Okićem, 
a kratko vrijeme upravljao sam i 
župom Sv. Marije Okićke! Na¬ 
ziva se i Okićka Sv. Marija. Za¬ 
grebački nadbiskup Alojzije 
Stepinac želio je južni dio župa 
pod Okićem duhovno obnoviti 
i vjerski uzdići tako da je osno¬ 
vao nove župe: Rakov Potok, 
Pavučnjak, Klinča Selo. Uči¬ 
nio je to 1945. Ni Pavučnjak ni 
Klinča Selo nisu imali nikakve 
kapele pa se nije moglo odmah 
organizirati župni život u sva¬ 
koj toj novoj župi. Jedino u Ra¬ 
kovu Potoku bila je trošna cr¬ 


kvica Presvetog Srca Isusova, tu 
je bilo središte pastoralnog rada. 
Nadbiskup je upravu tih novih 
župa povjerio isusovcu o. Mati 
Joviću. On se nastanio u staroj, 
dosta prostranoj kući u središtu 
mjesta. U toj je kući bila smje¬ 
štena i milicija nove komunistič¬ 
ke vlasti, bila je i jedna učioni¬ 
ca, bio je stan i za jednu obitelj. 
Vlasnice su bile dvije udovice: 
svekrva i snaha. Bila je to kuća 
Mavračićevih u kojoj se našla 
i jedna sobica za svećenika. Tu 
se nastanio o. Jović, ali ostao je 
samo godinu dana. 

Ja sam bio kapelan u Hrvat¬ 
skom zagorju, u župi Radoboj 
od 1. studenoga 1945. do 31. ko¬ 
lovoza 1946. Kad sam u kolovo¬ 
zu te godine došao u Zagreb na 



















Svake nedjelje ujutro dolazio 
sam iz Rakova Potoka biciklom 
ili pješice u Sv. Martin, gdje sam 
slavio misu u 9 sati. Poslije mise 
vraćao bih se u Rakov Potok za 
poldanju misu. Drago mi je bilo 
vidjeti da su na misi u Sv. Mar- 
tinu bili u priličnom broju muš¬ 
karci koji su vodili i pjevanje. U 
tome se sa svojom obitelji isti¬ 
cao Ivan Razum iz Konščice. 
Tih je dana bio zatvoren za¬ 
grebački nadbiskup, sada Sluga 
Božji, Alojzije Stepinac. Posje¬ 
tio sam svoga susjeda župnika 
u Sv. Nedjelji. Bio je to veleča¬ 
sni Pavao Srketić, koji je, zapra¬ 
vo, mene slao u sjemenište 1931. 
kao župnik u Krašiću. On mi je 
i propovijedao na mladoj misi u 


Pribiću 19. kolovoza 1945. Bio 
je posebno ljubazan i drag sve¬ 
ćenik, duboko pobožan. Bio mi 
je ispovjednik. Dan prije zatvo¬ 
ren je Nadbiskup. Vraćajući se 
iz Sv. Nedjelje biciklom prema 
Kalinovici, dostigao me je, ta¬ 
kođer na biciklu, komandir mi¬ 
licije iz Rakova Potoka, Stanko. 
Vozili smo usporedo. Pitao me 
je: »Što ima nova?« Odgovorio 
sam: »Ne znam!« Tada me je za¬ 
pitao: »A što kaže narod da je 
uhapšen Stepinac?« Kazao sam: 
»Svaki si svoje misli!« Tada za¬ 
pita: »A što vi mislite?« Od¬ 
govorio sam: »Mislim da nije 
kriv; on je nevin!« Tada mi reče: 
»Kako to da ne uhapse mene ili 
vas, ako se hapsi nekrive ljude?« 


Odgovorio sam: »Nadbiskup 
Stepinac nešto znači u hrvat¬ 
skom narodu!« 

Mislim da je i to bilo razlo¬ 
gom organiziranog atentata na 
moj život koji je pokušan 22. ve¬ 
ljače 1947. navečer! Bila je su¬ 
bota. Snijeg se otapao. Nije bilo 
moguće ići biciklom. Te subote 
sam učinio izuzetak: mjesto da 
idem ujutro u nedjelju u Sv. Mar¬ 
tin, otišao sam te subote kasno 
poslije podne. Kako nisam imao 
mjesta u župnom dvoru, zauze¬ 
tom za druge svrhe, prespavao 
bih kod obitelji Luje Holetića i 
njegova brata. Kod njih su se po¬ 
slije ubojstva župnikova smjesti¬ 
li i Tomljenovići. 

(nastavak slijedi) 


PISMO S. MARIŠ STELLINERAL 


Uz sjecanja Sluge Božjega Franje Kuharica na njegove prve svećeničke dane čitateljima predstavljamo i 
snagu njegova duha, svećeničke gorljivosti i opredijeljenosti za Božje djelo. Donoseći cjelovito pismo koje 
je 23. rujna 1956. uputio svojoj nećakinji Maristelli,* vjerujemo da ne zadiremo u privatnost, nego otkri¬ 
vamo njegovu istančanu dušu koja poput pravog duhovnog vođe dotiče obične zemaljske stvari, da bi onda 
prozborio o ozbiljnim, vječnim vrijednostima, osobito duhovnog života, kako svećenika tako i redovnice. 



Crtež Sluge Božjeg Franje Kuharica u knji¬ 
zi Šonje TOMIĆ, Čarobna riječ. Priča o Franji 
Kuharicu. Ovu priču o kardinalu Franji Ku¬ 
haricu objavio je Mak - Glas Koncila, Za¬ 
greb, 2012. 

* S. Mariš Stella NERAL rođena je 23. ožujka 
1931. U Družbu sestara Naše Gospe ušla je godine 
1952., a prve zavjete položila je godine 1954. 


Hvaljen Isus i Marija! 

Draga naša Maristella! 

Dakle, odmah na početku 
moram Ti reći, da sam zaslužio 
da me zaboraviš, jer eto, već je 
10 mjeseci što sam Ti se obe¬ 
ćao duljim pismom, a još ni¬ 
sam izvršio obećanje. Što ćeš, 
novi gospodar ima puno briga, 
jer dok sve sabere što nema, i 
ono razdere što ima. Kako Ti 
je poznato, već sam deset pu¬ 
nih mjeseci u svojoj kartuziji, 
samo moram TI priznati, da to 
nije kartuzija kao druge. U onim 
se pravim Božjim Kartuzijama 
mnogo moli, puno šuti, malo 
spava, a još manje jede, a ovdje 
kod nas je regula širokih rukava. 
No, hvala dragoj Božjoj Provid¬ 
nosti, potrebno nam ne manjka. 


Posla i tako ima, uspjeha veoma 
malo, a napasti puno! 

Sigurno znaš i to, da je An- 
kica 1 četiri mjeseca bila domaći¬ 
ca, a sada je teta. 2 Ali skoro sam 
ostao i bez nje. Ne zato, da ona 
ne bi htjela ovdje biti, ili da bih je 
ja možda tjerao da ne zna kuhati 
žgance, nego bila Ti je, ozbiljno, 
baš danas osam dana. Mi ti ov¬ 
dje u ovom pustom kraju nema¬ 
mo još ni tramvaja, ni taxija, ni 
telefona a znaš kako je domaćica 
iz bolje kuće neće valjda pješači- 
ti 6 km, ako hoće na pr. otići do 
krojačice. Tako Ti i moja, doma¬ 
ćica - meni seka, Tebi teta, htjela 


1 Ankica je nećakinja Sluge Božjega Franje Ku¬ 
harica, kći njegova brata Mije koji je ostao živjeti u 
rodnom domu u Pribiću. 

2 Riječ je o Marici Kuharić, sestri Sluge Božjega. 









Postupak za proglašenje blaženim 


21 


poći do krojačice 6 km daleko. 
A budući da svega onoga nema 
što sam nabrojio, naručila si ona 
taxi na dva kotača i šofera - jed¬ 
nu djevojku, kojoj treba dosta 
široku autostradu i odoše! Ali 
već je bio mrak, a još one ne do¬ 
đoše! A kada dođoše, da Ti je 
bilo vidjeti? Kao s ratišta! Seki 
na čelu kvrga, kao guba na hra¬ 
stu, a nos pravo čudovište. Vo¬ 
žnja je uspjela samo je bio jedan 
teški ranjenik. Ali ipak, dobro 
je prošlo, nije se ubila, premda 
je baš nosom i čelom pikirala na 
cestu - kao štuka. 

Dakle, kad je došla kući, da 
si je vidjela, i Ti [bi] uzdahnula: 
O bajna ljepoto, kud otišla si! 

Još i sada nakon osam dana 
izgleda, kao da joj na čelu raste 
nekoliko očiju, baš da se pre¬ 
strašiš! Eto tako Ti se zbilo! 

Ove godine smo imali ko¬ 
ronu kod nas. To Ti je sasta¬ 
nak svih svećenika iz dekanata 
i baš su složno svi navalili. Bila 
je Nadica 3 iz Vinkovaca, dva 
tjedna kod nas na odmoru, a 
baš je došla u eru gostiju, pa se 
je dosta naradila pomažući teti. 
Rekla je i teta da bi Ti pisala, ali 
da ne zna adresu. Ja sam joj re¬ 
kao da neka samo napiše: Že¬ 
dan kraj potoka! 

No, draga, Maristella, T ne¬ 
ćeš, meni svome ujaku, zamje¬ 
riti da sam ovako vedrim i šalji¬ 
vim tonom započeo. Ja sam čuo 
da je to Tvoj stil, da T to voliš, 
a znam, da si T vedro dijete! 

Međutim, ipak, šalu ćemo 
metnuti sada na stranu, pa 
ćemo se malo porazgovoriti i o 
ozbiljnim stvarima. 

Najprije, kako si? Da li si 
zadovoljna i da li si zdrava? 
Kako vrijeme brzo prolazi! Već 
su prošle dvije godine od Tvo¬ 
jih zavjeta, kada si se Ti preda¬ 


3 Nadica je kći dr. Ante Kuharica, odvjetnika u 
Vinkovcima, brata Sluge Božjega. 


la Gospodinu moleći ga tako 
usrdno: »Gospodine, utisni u 
me svoju sliku i daj da je čistu 
sačuvam!« Ta Tvoja molitva 
je dovoljno veliki program da 
ispuni cijeli Tvoj redovnički 
život. Neprestano poljepšava- 
nje Gospodinove slike u Tebi 

- to je neprestani rast Gospo¬ 
dina u Tvojoj duši. Ako ustra- 
ješ, onda će nam na sudnji dan 
zasjati divno remek djelo, što 
ga je milost sagradila u Tvo¬ 
joj duši! 

Zar ne, draga moja Mari¬ 
stella, treba uzeti svaki dan 
križ i poći za Gospodinom. 
Kad se ujutro probudiš, već Te 
On čeka s malim križem, što Ti 
ga je pripravio za taj dan, a Ti 
onda uzmi u znak potpunog 
prihvaćanja raspelo svoje kru¬ 
nice i poljubi ga srdačno govo¬ 
reći: Predragi moj svake hvale i 
ljubavi dostojni Zaručniče, eto 
prihvaćam Tvoj dar, dar Križa 
na velike nakane Tvoga Presv. 
Srca i Bezgrješnog Srca Tvoje 
Majke! Tada će u to drago Srce 
i po Njezinu Srcu Majke utje¬ 
cati toga dana sve tvoje žrtvice, 
male boli, mučni poslovi, brige, 
svladane napasti i strpljivo pod¬ 
nesene kušnje, a On će to pre¬ 
tvoriti u dragulje, načinit će od 
njih krunu i navečer, prije nego 
pođeš na počinak, opet će Te 
čekati - ali sada s krunom i reći 
će Ti: »Eto, draga moja mala 
zaručnice, jer si prihvatila križ 
ujutro, navečer dajem Ti krunu 
načinjenu od tog križa!« I tako 
će to ići iz dana u dan, a moli za 
ustrajnost do posljednjeg dana 

- do posljednjeg jutra, koje će 
svitati opet u znaku križa, da 
onda i posljednju večer zemalj¬ 
skog putovanja dočekaš u zna¬ 
ku krune, divne krune kojom će 
biti ovjenčane djevičanske duše, 
poslušne duše, siromašne duše, 
ali s obzirom samo na zemalj¬ 
ska dobra. 


Zar ne, draga moja Maristella, 
treba uzeti svaki dan križ i poći 
za Gospodinom. Kad se ujutro 
probudiš, već Te On čeka s ma¬ 
lim križem, što Ti gaje pripra¬ 
vio za taj dan, a Ti onda uzmi 
u znak potpunog prihvaćanja 
raspelo svoje krunice i poljubi 
ga srdačno govoreći: Predragi 
moj svake hvale i ljubavi do¬ 
stojni Zaručniče, eto prihva¬ 
ćam Tvoj dar, dar Križa na ve¬ 
like nakane Tvoga Presv. Srca i 
Bezgrješnog Srca Tvoje Majke! 

Draga moja Maristella, ni¬ 
kada nemoj odustati od ideala 
da budeš sveta redovnica. Du¬ 
hovni stalež može imati svoj 
smisao i sreću samo u svetosti. 
Polovičnost se Gospodinu ne 
sviđa! On je nas potpuno lju¬ 
bio, ne polovično. Ta ga je ne¬ 
izmjerna ljubav položila u ja¬ 
slice, ali to mu nije bilo dosta, 
ta ga je ljubav tjerala na križ; 
ali ni to mu nije bilo dosta; ta 
ga je neshvatljiva ljubav zatvo¬ 
rila u Hostiju, da u njoj ostane 
ponižen i utamničen za nas, do 
konca svijeta! 

- A mi! Hoćemo li biti veli¬ 
kodušni? Ti si odlučila biti, zar 
ne? A jer se ljubav dokazuje 
samo žrtvom - a žrtva se hrani 
opet samo ljubavlju - Ti si oda¬ 
brala put žrtve, i to žrtve djevi¬ 
čanskog, poslušnog i siromaš¬ 
nog života! Dobro si odabrala i 
nije Ti žao. Možda ćeš doći u ča¬ 
sove kušnje, kada ćeš jače osjeti¬ 
ti težinu žrtve, kada neće biti sve 
ni slatko ni lahko, no to Te neka 
ne smete. Prije Kalvarije Gospo¬ 
din je prošao kroz najstrašnije 
časove Getsemania. I kada smo 
se mi odazvali njegovom pozi¬ 
vu, da ga slijedimo na Kalvariju, 
onda se ne čudimo, ako nas On 
jedne noći uvede u Getsemani, u 
onaj strašni vrt tjeskobe, straha, 
osamljenosti i tuge. Ti možda 

još to ne znaš, ali ja kao svećenik 
to znam. Nisu mi to bili rijetki 
časovi. No - ljubav se, dokazuje 
žrtvom, a žrtva se hrani ljubav¬ 
lju. Ona se ne da nadmašiti! 

Ako smo mi željeli biti Nje¬ 
govi tješitelji u Getsemaniju, 
On će biti uz nas. 

Moli se za svoju braću veliku 
i malu, bližu i daleku. Moli se i 
za me, draga Maristella! Mnogo 
mi treba! Moli se i za moje na¬ 
kane. Puno ih imam! 

Ako kada dođeš u Zagreb, 
javi, pa ću te doći posjetiti. Mi¬ 
slim na svu tu djecu svoje bra¬ 
će i sestara, sve ih u srcu nosim 


svaki dan na oltar, da ih učinim 
dionicima neizmjernih zasluga 
Božanske žrtve. Što bi bilo od 
nas i od čitavog svijeta da nema 
te Božanske žrtve! 

A sada ću završiti! Molit ću 
zajedno s Tobom Gospodina da 
sačuvaš Njegovu sliku uvijek či¬ 
stu u svojoj duši. 

Najsrdačnije Te pozdravljam 
i šaljem Ti svoj svećenički bla¬ 
goslov kao zalog Božjih milosti 
Tvoj ujak Franjo 
Puno te voli teta. 

Sv. Martin pod Okićem, 
23. rujna 1956. 


Sluga Božji Franjo Kuharić pokopan je u kripti iza glavnoga oltara zagrebačke kate¬ 
drale. Iznad groba postavljena je svijeća s njegovom slikom, u koju zagledani u molitvi 
zastaju vjernici sjećajući se njegova divnog lika biskupa i pastira duša. 


POSTUPAK ZA PROGLAŠENJE BLAŽENIM SLUGE BOŽJEGA JOSIPA LANGA 



Čitateljima Glasnika BI. Alojzija Stepinca poznato je 
da je u tijeku kanonski postupak za proglašenje bla¬ 
ženim i svetim Sluge Božjega Josipa Langa, pomoć¬ 
nog biskupa zagrebačkoga. Postulator kauze dr. Juraj 
Batelja nastoji da i taj postupak što prije bude prive¬ 
den k svome sretnom završetku. No, to je dugotra¬ 
jan postupak. Svjedočanstva o njegovom herojskom 
stupnju svetosti sačuvana su na tisućama stranica i 
sve ih treba proučiti i pripremiti za tisak, kako bi ih 
teolozi mogli proučiti i donijeti zaključak radi li se 
doista o kršćanskim krjepostima življenima u heroj¬ 
skom stupnju. 


O tkako se pobliže upoznao s iskazima 
svjedoka i pročitao veći dio pismene 
ostavštine Sluge Božjega Josipa Langa, 
postulator je osvjedočen da je riječ o izvan¬ 
rednom apostolu kršćanske ljubavi i navje¬ 
stitelju kršćanske vjere u hrvatskom naro¬ 
du. Da njegovo uvjerenje nije u raskoraku 
s osvjedočenjem Langovih suvremenika, u 
ovom broju Glasnika donosimo oproštajni 
govor dr. Ivana Šarića, nadbiskupa vrhbo¬ 
sanskog, nad otvorenim grobom biskupa 
Josipa Langa, koji se može s pravom naslo¬ 
viti riječima: Ave, anima, pia, candida, san- 
cta! Ora pro nobis! - Zdravo, dušo, pobož¬ 
na, čista, sveta! Moli za nas\ 

Nad grobom biskupa Langa 

Braćo! Sveti pisac u knjizi Crikvenici 1 
spominje neke požrtvovne, pravedne i po¬ 
božne ljude iz naroda izraelskoga. Spominje 
i slavi Henoha, Nou, Abrahama, Izaka, Ja¬ 
kova. A kad je spomenuo Abrahama, sav je 
ushićen uskliknuo: »Non est inventus simi- 
lis illi - Nema tomu ravna u krjeposti« (Sir 
44,20). 

I mi u ove tužne dane jednako spominje¬ 
mo našeg premilog pokojnika biskupa dr. 
Josipa Langa. I pritom ili prošapćemo ili u 


1 Knjizi Sirahovoj. 

1 Knjizi Sirahovoj. 





















Postupak za proglašenje blaženim 


sav glas izgovorimo: Nema mu u 
kršćanskoj krjeposti ravna među 
nama. On nam je bio tako dobar, 
i tako blag, tako ljubezan, tako 
milosrdan, tako ponizan, tako 
mudar, tako učen a tako čedan, 
tako čist u srcu, tako strpljiv, 
tako tvrd i dosljedan u kršćan¬ 
skoj krjeposti, tako uvijek sav 
odan našoj svetoj Katoličkoj cr¬ 
kvi, tako uvijek pun žarke ljuba¬ 
vi prema našoj miloj Hrvatskoj, 
tako uvijek budan stražar na 
straži vječnih Istina Božjih. On 
nam je bio čovjek tako svet. 

On nam sad ode. Ode. Ali 
nam ostavi jednu prekrasnu us¬ 
pomenu. Ostavi nam na uspo¬ 
menu tri svoje ponajljepše slike: 
sliku čovjeka žrtve, sliku čo¬ 
vjeka Euharistije, sliku čovjeka 
Apostola. 

Jest, braćo, naš premili pokoj¬ 
nik biskup Lang bio je čovjek 
žrtve. Čovjek žrtve jest prijatelj 
istinskoj bijedi i nevolji. Jest pri¬ 
jatelj sirotinji, bolesnicima, ža¬ 
losnima, očajnima, zabludjeli¬ 
ma, grješnicima. Takav je bio naš 
neprežaljeni biskup Lang. Bio je 
oko slijepomu, ruka slabomu, 
noga hromomu, kažiprst za¬ 
bludjelomu, spas grješniku. Pa- 
ter erat pauparum. Bio je briž¬ 
ni otac našoj sirotinji. To vi svi 
u Zagrebu dobro znate. I mi svi 
dobro razumijemo i shvaćamo 
onu krupnu i vruću suzu, što se 
otiskuje niz obraz našoj sirotinji 
za njim, za najboljim Dobrotvo¬ 
rom svojim. 

Bio je naš premili pokojnik i 
čovjek Euharistije. Prvi naš Ado- 
rator, Klanjalac pred Presvetim. 
Nikada neću zaboraviti, kako je 
on jednom lijepom prilikom, kao 
kakav prosjak, išao od jednog do 
drugog biskupa i od jednog do 
drugog misnika, i molio nas li¬ 
jepo, da se upišemo u Adorato¬ 
re. Divan i drag je bio taj Prosjak 
Isusov. I on je bio naš najpobož- 
niji svećenik pri oltaru Božjem. 
Nitko od nas nije onako pobož¬ 
no i toplo izgovarao »Introibo ad 


Čovjek žrtve jest prijatelj 
istinskoj bijedi i nevolji. Jest 
prijatelj sirotinji, bolesni¬ 
cima, žalosnima, očajnima, 
zabludjelima, grješnicima. 
Takav je bio naš neprežaljeni 
biskup Lang. Bio je oko sli¬ 
jepomu, ruka slabomu, noga 
hromomu, kažiprst zabludje¬ 
lomu, spas grješniku. 

altarem Dei - Pristupit ću k olta¬ 
ru Božjemu«. I naš Calderon on 
je bio. Kako nam je zanosivo opi¬ 
sao Tajne Presvete Euharistije: 
Svete Mise i Svete Pričesti! Ono 
je besmrtni Rafael naslikao divi¬ 
nu sliku »Disputa del Sacramen- 
to«. Na toj je slici okupio Rafael 
oko Svatootajstvene Monstrance 
na oltaru plemenite ljude iz svih 
staleža. I naš je blagopokojni bi¬ 
skup Lang, naš Rafael, okupljao 
sve nas oko Presvete Euharistije. 
Zar nam ne pada sad na um slavni 
Euharistijski Kongres u Zagrebu? 
Tomu veličanstvenom Euharistij- 
skom kongresu u Zagrebu bio je 
biskup Lang duša. I on nam je bio 
naš Toma Akvinski. Kao Toma 
Akvinski jednako nam je doviki¬ 
vao: »Lauda, Sion, Salvatorem!« 
»Hvali, hrvatski narode, svoje¬ 
ga Svetotajstvenog Spasitelja! U 
Njemu je tvoj mir i sreća tvoja!« 

Sav je živio u Presvetoj Eu¬ 
haristiji. I u svetom Evanđelju. 
Jest, on je bio i naš Evanđelist. 
Misionar evanđeoske kulture. 
Pravi Apostol Isusov. Njegova 
je biskupska deviza bila »Apo- 
stolus Jesu Christi«. Spomenut 
ću samo jedan odlomak iz jedne 
njegove apostolske besjede, da 
ga ugledamo odvažna i jaka kao 
Petra Apostola, vatre¬ 
na i duboka kao Pavla 
Apostola, blaga i viso¬ 
ka kao Ivana Apostola. 

Ovako nam je on jed¬ 
nom prilikom govorio: 

»Braćo, treba više slu¬ 
šati Boga nego ljude. 

Kamo da pođemo od 


Isusa? Isus naš ima riječi života 
vječnoga. Pa neka je proklet tko 
ne ljubi Isusa Propetoga! Nitko i 
ništa neće nas otrgnuti od ljubavi 
Isusove: ni golotinja, ni sirotinja, 
ni žalost, ni radost, nikakva kuš¬ 
nja ni muka, ni život ni smrt. I 
u toj ljubavi Isusovoj ljubimo se, 
braćo, među se! To je volja Bož¬ 
ja, da budemo sveti, da postane¬ 
mo djeca svjetlosti, da dolazimo 
k Isusu. Njemu ostanimo vjerni 
do smrti, i primit ćemo od Njega 
krunu vječnoga života!« 

Toliko nam je govorio taj pra¬ 
vi Apostol Isusov. I on je u tom 
svom apostolstvu i u toj svojoj 
svetotajstvenoj pobožnosti i u 
tim svojim žrtvama ostao vje¬ 
ran sve do svoje smrti. I sad je 
primio od svojega dobrog Isusa 
krunu vječnoga života. 

Danas ta lijepa, bijela i sveta 
duša diše u nebeskoj vječnosti i 
slavi pred Prijestoljem Božjim. 

Braćo! Iz ove suzne doline iz 
dna duše svoje pozdravimo tu či¬ 
stu i svetu dušu pred Prijestoljem 
Božjim! Ave, anima, pia, candi- 
da, sancta! Ora pro nobis! Zdra¬ 
vo, sveta dušo! Moli se Bogu za 
nas! Daj pogledaj i nas sa svije¬ 
tlih nebeskih visina! I blagoslo¬ 
vi nas! Blagoslovi naš Zagreb! 
Blagoslovi sve nas Hrvate! Bla¬ 
goslovi ovu svoju milu rodbinu, 
koja eto tako gorko plače pred 
Tvojim otvorenim grobom! Bla¬ 
goslovi nas sve, da izdržimo, kao 
Ti, u toj borbi ovoga svijeta i ži¬ 
vota! I ostaj nam s Bogom! Naš 
Oče, naš učitelju, naš Savjetniče, 
naš Prijatelju, naš Brate, s Bo¬ 
gom! Do viđenja - ako Bog da - 
tamo u lijepome Božjem raju! 2 


Pozivam stoga svakog čitatelja Gla¬ 
snika da bude pronositelj glasa sve¬ 
tosti ovog Sluge Božjega i moli da 
Bog na njegov zagovor učini koji ču¬ 
desan znak, kao potvrdu da se Bogu 
u potpunosti svidio. 

2 Vrhbosna, 38 (1924.), br. 21. i 22., str. 165.-166. 

Svjedočanstvo za Krista, 
Crkvu i hrvatski narod 

Pripremio: dr. Juraj Batelja 

Predstavljamo čitateljima trojicu svećenika. Povezuje ih svjedočanstvo svećeničkog služenja proživljenog u 
tjeskobnim vremenima 20. st. zbog progona Katoličke crkve. U doba kušnji i protivnosti neustrašivo su, u skladu 
s ljudskim silama i Božjom pomoći, ostavili neizbrisivo svjedočanstvo ljubavi za Krista, Crkvu i hrvatski narod. 
Premda su danas sva trojica u tzv. mirovini, što je za svećenika neobično stanje jer su svećenici zauvijek, a sveto 
poslanje nastaviše vršiti slavljenjem mise i molitvom. U subotu 4. rujna 2012. u Svećeničkom domu u Dubrovniku 
susreo sam don Ivu Đanovića i don Peru Butigana, svećenike Dubrovačke biskupije, a u subotu 20. listopada 2012. 
pohodio sam u Svećeničkom domu u Krku najstarijeg svećenika Krčke biskupije mons. Josipa Banderu. Spremno 
su se odazvali zamoljenom razgovoru za Glasnik BI. Alojzija Stepinta i pružili nekoliko dragocjenih podataka za 
povijest Crkve u Hrvata. 

Vjerujem da će čitatelji s radošću upoznati događaje koje su iznijeli iz svoga pastoralnog iskustva te njihovu 
procjenu Blaženog Alojzija Stepinca usporediti sa svojom. 



MONS. JOSIP BANDERA 

Mons. Bandera rođen je 8. srpnja 1914. u Belome na otoku Cresu. Njegovi su 
roditelji bili Franjo i Katarina r. Dešković. Osnovnu školu uspješno je pohađao 
u Belome. 


akon što su Tali¬ 
jani godine 1921. 
okupirali dio Dal¬ 
macije, okupiran je i 
otok Cres, na kojemu 
su njegovo rodno selo i 
župa Beli. Štoviše, otok 
Cres i Lošinj pripoje¬ 
ni su Zadarskoj nadbi¬ 
skupiji pa je Josip sje- 
menišnu gimnaziju i 
bogosloviju završio u 
Zadru. Tu ga je mons. 
Pietro Doimo Munza- 
ni, zadarski nadbiskup, 
16. lipnja 1940. zaredio 
za svećenika. Najpri¬ 


je je bio kapelan zatvo¬ 
ra u Zadru. Stanovao je 
u sjemeništu. Istodob¬ 
no je vršio službu du¬ 
šobrižnika u samostan¬ 
skoj crkvi sv. Mihovila 
u Zadru i duhovnika 
muške mladeži. 

Već 1. studenoga 1940. 
imenovan je župnikom 
u Orlecu i Vrani. Zuplja- 
ni su bili radnici, poljo¬ 
djelci. Svi su dolazili u 
crkvu i na sakramente. A 
nije mu bilo lako. Naj¬ 
prije se suočio s talijani- 
zacijom hrvatskog naro¬ 
da, a onda po završetku 
Drugoga svjetskog rata 
s komunističkom vlašću 
koja je otvoreno i prikri¬ 
veno progonila Crkvu. 


Budući da je pri završet¬ 
ku godine 1948. područ¬ 
je nekadašnje Osorske 
biskupije vraćeno Krč¬ 
koj biskupiji, i don Josip 
je bio pod vlašću krčkog 
biskupa. 

Nakon što su ga pro¬ 
tjerali iz Orleca, gdje je 
župnikovao do Velikog 
petka 1949., don Josip 
se sklonio u rodno selo 
i župu Beli. U to vrije¬ 
me bezbožna je vlast 
zatvorila i potom bez 
dokumenata protjerala 
u Italiju župnika Belo- 
ga don Nikolu Breza- 
ca. Kako je on ostao u 
Italiji, župa je ostala bez 
župnika. Tada je, na Ve¬ 
liki petak godine 1949., 


don Josip Bandera pre¬ 
uzeo župu Beli u kojoj 
je ostao do umirovljenja 
13. ožujka 2010. Dakle, 
61 godinu! 

Istodobno je uprav¬ 
ljao i župama Predošči- 
ca i Dragozetići. Svake 
nedjelje i zapovijedanog 
blagdana slavio je tri 
mise na razdaljini od 
šest, osam i deset kilo¬ 
metara. Pješačio je. Dan 
ranije bi pošao iz Beloga, 
prespavao u susjednoj 
župi, slavio misu i kre¬ 
nuo dalje. Nije bilo au¬ 
tomobila. Hodao je, po¬ 
tom jašio na magarcu, pa 
na konju. Ipak su noge 
bile najsigurnije prijevo¬ 
zno sredstvo. 









Svjedočanstva 


Godinu dana ga je je¬ 
dan župljanin svake ne¬ 
djelje vozio motorom, 
a potom su ga župljani 
autom prevozili iz jedne 
župe u drugu. 

U želji da što uspješ¬ 
nije obavlja svoj pasto- 
ral don Josip je kao žu¬ 
pnik u Belome osnovao 
Katoličku akciju za žene 
i muškarce, mladiće, dje¬ 
vojke i djecu. Djelova¬ 
le su u župi i bratovštine 
sv. Antuna i Djevojač¬ 
ko društvo Srca Isusova. 
Don Josip je svim druš¬ 
tvima bio duhovnik. 
Mjesečno je sa svakim 
društvom napose održa¬ 
vao sastanke i održao na¬ 
govor. Narod bijaše vrlo 
zauzet za uređenje crkve 
i ljepotu doma Božjega. 

Kao svećeniku don 
Josipu ništa nije nedo¬ 
stajalo. Svi žitelji u nje¬ 
govim župama bili su 
katoličke vjere. Rado su 
pripomogli uzdržavanju 
svoga svećenika. Vrlo je 
mali broj ljudi iz tih sela 
nakon Drugoga svjet¬ 
skog rata otišao u Itali¬ 
ju i napustio rodni kraj. 
Tome je pridonio i jasan 
stav župnika: Ostati s 
narodom! Ako ostanem 
ja - ostat će i narod. 

Komunistička vlast 
don Josipa nije pusti¬ 
la na miru ni u Belome. 
Htjeli su i njega prisiliti 
da se upiše u Svećenič¬ 
ko staleško udruženje, 
koje je jugoslavenska taj¬ 
na policija osnovala radi 
stvaranja podjele u Ka¬ 
toličkoj crkvi, a s ciljem 
stvaranja nacionalne cr¬ 
kve odvojene od Rima. 
Takva bi Crkva morala 
služiti režimu i Partiji, a 


Teško ga se doimalo 
saznanje da su učitelji¬ 
ce davale manje ocjene 
djeci koja su išla na vje¬ 
ronauk ili kad bi produ¬ 
žile nastavu s ciljem da 
spriječe odlazak djece u 
crkvu na vjersku pouku. 

ne promicati istine ka¬ 
toličke vjere i vječnoga 
života. Premda su četiri 
svećenika Krčke bisku¬ 
pije pristala na suradnju, 
mons. Bandera nije se 
dao upregnuti u ta »đa¬ 
volska kola«. Prisjeća se 
toga ovim riječima: »I 
mene su prisiljavali da 
uđem u Udruženje, obe¬ 
ćavali mi silne novce, ali 
sam odlučno odbio. Od¬ 
bio sam otići i u Italiju. 
Odlučio sam ostati s na¬ 
rodom. Kad je Općina 
Mali Lošinj donijela od¬ 
luku da i ja moram otići, 
zamolio sam pomoć i na 
intervenciju nadbisku¬ 
pa Mate Garkovića kod 
vlasti u Zagrebu i mogao 
sam ostati. Teško sam to 
plaćao, ali se nisam po¬ 
kajao.« 

Da ga slomi, taj na po¬ 
licija ga je više puta po¬ 
zivala na informativne 
razgovore. Obećavali 
mu brda i doline, a kad 
se pokazao hrabrim i 
odbijao suradnju išli su 
prijetnjom i progonom. 
Predbacivali su mu koje¬ 
šta. Spočitavali su mu da 
je kriminalac, samo zato 
što je obavio procesiju 
bez dozvole. U Marijan¬ 
skoj godini 1954. organi¬ 
zirao je pohod kipa Maj¬ 
ke Božje iz jedne obitelji 
u drugu. Želio je hodo- 
čašćenjem Gospina kipa 


učvrstiti obiteljsko za¬ 
jedništvo oko Bogorodi¬ 
ce u molitvi, postu, pje¬ 
smi i radosti. Gospin kip 
ostao bi u svakoj kući tri 
dana. I susjedi su dolazi¬ 
li moliti se. Komunistič¬ 
ka vlast ga je za tu pasto¬ 
ralnu djelatnost kaznila 
na mjesec dana zatvora 
ili platiti 10.000 dinara. 
Nakon primitka presu¬ 
de, don Josip se požalio 
krčkome biskupu Josipu 
Srebrniću koji mu je sa¬ 
vjetovao da, ako može, 
plati traženu svotu. Don 
Josip je uz pomoć do¬ 
brih ljudi radije platio 
kaznu nego čamio u za¬ 
tvoru. 

Teško ga se doimalo 
saznanje da su učitelji¬ 
ce davale manje ocjene 
djeci koja su išla na vje¬ 
ronauk ili kad bi produ¬ 
žile nastavu s ciljem da 
spriječe odlazak djece 
u crkvu na vjersku po¬ 
uku. Bio je uznemiren i 
kad je policija pozvala na 
policijsku postaju Mari¬ 
ju Hrzić i Albinu Bon 
udanu Jurasić, onda dje¬ 
vojčice u dobi od 12 do 
13 godina, jer su u spo¬ 
menutom hodočašćenju 
Majke Božje od obitelji 
do obitelji nosile Gospin 
kip svaki drugi dan iz 
jedne obitelji u drugu, iz 
jedne kuće u drugu. Ka¬ 
kav je to strah bio zahva¬ 
tio bezbožnu vlast! Us- 
paničila se pred Gospom 
na rukama nevinih dje¬ 
vojčica kojima su prije¬ 
tili da će ih zatvoriti ako 
nastave ići s Gospom. 

Potom su mu pripre¬ 
mili novi izazov. Na¬ 
kon što je vjenčao jed¬ 
noga mladića iz Istre, 


koji je donio uredovne 
dokumente i bio je nje¬ 
gov župljanin, s djevoj¬ 
kom rodom iz Bosne, 
koja je stanovala u nje¬ 
govoj župi i donijela do¬ 
kumente za uredovno 
vjenčanje, policija je pri¬ 
silila mladoženju da tuži 
župnika. Tajna ga je po¬ 
licija poučila da optuži 
župnika kako ga je prisi¬ 
lio na vjenčanje, a polici¬ 
ja će ga za nagradu, a bio 
je siromašan i bez posla, 
zaposliti. 

Mladoženja je sve to 
ispričao župniku nakon 
što ga je tužio i bio za- 


Da ga slomi, tajna po¬ 
licija ga je više puta 
pozivala na infor¬ 
mativne razgovore. 
Obećavali mu brda i 
doline, a kad se poka¬ 
zao hrabrim i odbijao 
suradnju išli su pri¬ 
jetnjom i progonom 

poslen. Kazna je i ovaj 
put bila mjesec dana za¬ 
tvora ili 10.000 tisuća di¬ 
nara. Don Josip se opet 
obratio biskupu za sa¬ 
vjet uz napomenu da on 
više ne može platiti, a i 
kad bi mogao, on to ne 
će učiniti jer će oni njega 
svako malo teretiti i po- 
nižavati. Odvažno je na¬ 
pisao biskupu: »Ja pri¬ 
hvaćam zatvor.« Biskup 
se složio. Uskoro se don 
Josip Bandera predsta¬ 
vio upravniku zatvora u 
Malom Lošinju gdje je 
odslužio dosuđenu mu 
»kaznu«. 

Don Josip se danas, u 
99. godini života, prisje¬ 
ća još jednog krimena. 
Optužili su ga da kao 
župnik u Belome nije 

prijavio prihod koji je 
primio u župi. Zbog 
toga je osuđen na sudu 
u Malom Lošinju. Svje¬ 
doči: »Pokazao sam im 
knjige. Nakon što su 
prolistali blagajnička 
izvješća, reče mi jedan 
od sudaca, vjerojatno 
udbaša: ‘Moraš upisati 
i jedno jaje koji si pri¬ 
mio.’ Osuđen sam tada 
na sedam mjeseci za¬ 
tvora.« 

Žalio se na presudu i 
za čudo, bio je oslobo¬ 
đen presude uz obra¬ 
zloženje da nije napra¬ 
vio nikakav krimen, 
i reče: »Tužili me bez 
ijednog dokumenta.« 



Na moj upit: »Don Jo¬ 
sipe, kako Vi danas, u 
99. godini života gle¬ 
date na svoje svećeniš- 
tvo?« mons. Bandera je 
odgovorio: 

»Ja sam se odlučio da 
budem svećenik i da vr¬ 
šim svoje obveze. Ne 
mogu sam sebe prosuđi¬ 
vati. Izdržao sam. Ustra¬ 
jao sam. Drago mi je da 
sam ostao sa svojim na¬ 
rodom u komunizmu. 
Ništa ne žalim. Moji su 
kolege u Italiji dobili li¬ 
jepe župe, aute, život¬ 
ne pogodnosti. Ja ništa. 
Dobro sam upoznao 
komunizam. Komuni¬ 


zam je sistem mržnje, 
osvete, zla. Ako nisi ko¬ 
munist, nisi u ono doba 
imao nikakvo pravo. 
Jedna mala Hrvatska iz¬ 
gubila je 600 svećenika! 
Kakav je to bio njihov 
program! Nisam nika¬ 
da vidio kard. Stepinca. 
Žao mi je što nisam oti¬ 
šao u Zagreb ili u Krašić 
i osobno ga susreo. On 
je čovjek Božji. Prihva¬ 
tio je sve za svoj narod. 
Ostao je na svom mje¬ 
stu. Bio je pravi pastir za 
svoj narod. Ocrnjivali su 
ga lažnim optužbama, a 
on je sve to odbacio jer 
je radio za dobro svo¬ 
je Crkve i svoga naroda. 
Sam je rekao da bi bio 
ništarija da nije učinio 
što je bila njegova duž¬ 
nost. Da nije bilo njega, 
komunisti bi bili stvorili 
nacionalnu crkvu i satr- 
li katolike i Hrvate. Uvi¬ 
jek sam se divio njegovoj 
vjeri kojom je prihva¬ 
tio svoj život i posvetio 
ga svome narodu. I sam 
je sebe posvetio, a nama 
je ostavio primjer da ga 
slijedimo. Ponajprije mi 
svećenici. Kako je on di¬ 
van primjer svećeničke 
vjernosti i ustrajnosti u 
nesmiljenom progonu 
Crkve! Ono što je iza¬ 
brao dušom i tijelom 
u cijelosti je prihvatio. 
Nije pravio kompromi¬ 
se. Dao je sve od sebe 
za to. Dužni smo na toj 
vjernosti učiti i u zvanju 
ustrajati jer, kako je i on 
govorio: ‘Nitko tko se 
u Boga uzda, neće biti 
zaboravljen. Takav za¬ 
služuje baštinu vječno¬ 
ga života.’« 



A što biste rekli o Sluzi 
Božjemu kard. Franji 
Kuhariću: 


»Kuharić? Bio je dobar 
svećenik i dobar biskup. 
Imao je jako dobre na¬ 
kane za svoju biskupi¬ 
ju. Bio je iskren, u sebi 
pravi svećenik. Stepin- 
čev svećenik. Vi kao po- 
stulator najprije ispitajte 
je li on dobro pročitao 
svoje vrijeme? Je li dao 
odgovarajući lijek? Jesu 
li biskupi i svećenici po¬ 
državali njegov stav? Je 
li znao s kim ima posla, 
i u društvu i u Crkvi? Je 
li dobro poznavao svoje 
vrijeme i društvene pri¬ 
like te davao odgovara¬ 
juće poruke upozorava¬ 
jući vjernike i narod u 
cjelini da ne nasjeda na 
podvale bezbožne vlasti 
i materijalističke ideolo¬ 
gije? Je li rekao Božjem 
narodu što je trebao reći 
kako bi se znao ispravno 
ravnati, što i kako mora 
činiti, kako surađiva¬ 
ti, slobodan od materi¬ 
jalnog poimanja života! 
Osvjedočen sam da je 
bio skroman. Neumo¬ 
ran i hrabar u uzdizanju 
Stepinca. Osim toga bio 
je sjajan govornik.« 



Kako prosuđujete sve¬ 
ćenika misnika? 

»Nema svećenika bez 
Euharistije. Svećenik i 
Euharistija jedno su te 
isto. Svećenik koji ne 
slavi misu nije svećenik. 
Može propovijedati, ali 
ako ne misi, nije sveće¬ 
nik. Isus je rekao: ‘Ovo 
činite meni na spomen.’ 


Zato svećenik mora sla¬ 
viti misu. Na početku 
dana to mora biti naj¬ 
veća ljubav svećeniko¬ 
va života i pobožno- 
sti. Ja još i danas nakon 
mise obavljam zahva¬ 
lu Kristu Gospodinu 
što dolazi svako jutro i 
molim ga ono što piše 
u psalmu: ‘Gospodine! 
Budi mi zaštita i lijek.’ 
Budi moja zaštita i li¬ 
jek. Zaštita od zla te li¬ 
jek duše i tijela.« 



Misao o Majci Božjoj? 

»Volim pobožnost Maj¬ 
ci Božjoj i mislim da 
smo dužni štovati Maj¬ 
ku koja je rodila Spasi¬ 
telja Isusa Krista. Nema 
Krista bez Majke. Mene 
čudi kako protestanti 
ne mogu prihvatiti Ma¬ 
riju!? Svaka je majka 
sveta. A za njih Marija 
nije sveta. Zbog javnog 
očitovanja pobožnosti 
prema Majci Božjoj bio 
sam godine 1954. osu¬ 
đen na mjesec dana za¬ 
tvora ili plaćanje globe. 
Nisam to primio kao 
poniženje nego kao pri¬ 
godu još usrdnijeg po¬ 
uzdanja u zaštitu tako 
divne Majke!« 

Don Ivo Đanović rođen je 5. prosinca 1937. u selu Visočani u stonskom 
primorju. Gimnaziju je završio u dubrovačkom sjemeništu, teologiju od 1959. 
do 1965. na Katoličkom bogoslovnom fakultetu u Zagrebu. 



B io je na drugoj go¬ 
dini teologije kad 
je umro kardinal 
Stepinac. O tome je po¬ 
svjedočio: 

»Još dok se kardi¬ 
nal Stepinac nalazio u 
Krašiću, mi smo u bo- 
goslovskoj kapelici če¬ 
sto zajedno molili za 
njegovo ozdravljenje. 
U blagovaonici je bila 
njegova velika slika 
koja nas je s njime po¬ 
vezivala. Naslikao ju 
je vlč. Vladimir Pavli- 
nić. Kad smo se u sri¬ 
jedu 10. veljače 1960. 
vratili sa šetnje, doče¬ 
kao nas je na porti bo¬ 
goslovije ondašnji du¬ 
hovnik dr. Josip Salač. 
Bio je tužna, zabrinuta 
izgleda i potiho je re¬ 
kao: ‘Njegova Eminen¬ 
cija je umrla.’ Pobrinuo 


DON IVO ĐANOVIĆ 


se da se nas nekoliko 
koji smo prvi došli sa 
šetnje (šetnja cum soci- 
is - trojica određenih) 
nađe i pođe zvoniti na 
zvonik katedrale. Zvo¬ 
nio je i don Josip Nja- 
vro i don Pero Butigan. 
Iz Splitske nadbiskupi¬ 
je zvonio je don Stanko 
Vrnoga. Bili smo potre¬ 
seni tužnom viješću. 

Sprovod je bio zaka¬ 
zan u Krašiću. Za vri¬ 
jeme večere ceremoni- 
jar je pročitao imena 
bogoslova određenih 
za sprovodnu asisten¬ 
ciju u Krašiću i pjeva¬ 
ča. Dok smo izlazili 
iz blagovaonice, među 
nas je došao duhov¬ 
nik s novom viješću da 
će sprovod biti u kate¬ 
drali. Rekao je i to da je 
tu vijest u Zagreb javio 
kardinal Konig te da 
on dolazi u Zagreb na 
sprovod. Raspolože¬ 
nje se kod svih promi¬ 
jenilo i nastalo je veli¬ 


ko iščekivanje. U petak 
navečer mrtvo Kardi¬ 
nalovo tijelo preveze¬ 
no je u katedralu. Pred 
katedralom je bila ve¬ 
lika masa svijeta. Pret¬ 
hodno u katedralu nije 
nitko mogao ući, ali se 
ubrzo ispunila. Ja sam 
kroz sakristiju ušao u 
katedralu. Kad su lijes 
s pokojnikom unijeli 
u katedralu, pročuo se 
krik: ‘Evo sveca, mu¬ 
čenika!’ Tijelo je cije¬ 
lu noć bilo izloženo u 
sredini katedrale. Mi 
bogoslovi držali smo 
počasnu stražu te smo 
na mrtvo tijelo stavljali 
nabožne predmete koje 
nam je narod dodavao. 

Bila je subota 13. ve¬ 
ljače 1960. Sprovod je 
bio zakazan za 10 sati. 
Katedrala je bila pre¬ 
puna. Otkad je sagra¬ 
đena, više nikad ne će 
biti tako puna. Ljudi 
su u grozdovima visi- 
li. Ja sam bio na koru 


jer sam bio u katedral¬ 
nom pjevačkom zbo¬ 
ru. Čekali smo da iziđe 
asistencija, ali ne izlazi. 
Nismo znali što se do¬ 
gađa. Tada se proširila 
vijest da se čeka kardi¬ 
nala Koniga. A potom 
je došla nova vijest da 
on ne će doći jer je do¬ 
živio prometnu nesre¬ 
ću kod Varaždina. 

Počela je misa koju 
je predvodio nadbi¬ 
skup koadjutor Franjo 
Šeper. Ja se iz propovi¬ 
jedi sjećam samo jedne 
nadbiskupove rečenice. 
Bilo je to pravo svjedo¬ 
čanstvo: ‘Prvi koji mi je 
došao izraziti sućut bio 
je jedan Srbin kojemu 
je nadbiskup Stepinac 
spasio život!’ 

Na koru je snimao 
neki snimatelj s mje¬ 
sta dirigenta. Mo Albe 
Vidaković pokušao ga 
je ukloniti, ali se ovaj 
opirao, pa ipak konač¬ 
no popustio.« 


Svaki dopis na Postu- 
laturu Bi. Alojzija Ste- 
pinca kojim se priopću¬ 
je primljeno uslišanje ili 
uspomena neka bude 
potpisan te obilježen 
nadnevkom i mjestom 
pisanja. Anonimna se 
pisma ne arhiviraju. 
Vjernici koji žele osta¬ 
ti anonimni neka to na¬ 
pomenu u dopisu. 


Hvala svim čitatelji¬ 
ma, štovateljima Bi. 
Alojzija Stepinca u 
domovini i širom svi¬ 
jeta, za molitve i da¬ 
rove te za nesebično 
i velikodušno promi¬ 
canje glasa svetosti i 
mučeništva kardinala 
Alojzija Stepinca. 


Što za vas znači Blaženi Alojzije Stepinac? 

»Blaženi Stepinac za mene znači puno. I pri¬ 
je nego što je proglašen blaženim, ja sam uz po¬ 
moć vjernika nabavio njegov kip i postavio ga u 
župnoj crkvi u Trstenom. Svake godine obilježa¬ 
vali smo godišnjicu njegove smrti. Nenadmašan 
je njegov moralni lik kao pastira i vođe hrvatskog 
naroda. Njegovo mučeništvo nije trajalo kratko, 
kao kod drugih mučenika, već u dugotrajnoj bor¬ 
bi jer se nije dao ni mogao pokolebati i ostao je s 
narodom u borbi protiv zla sve do kraja.« 

DON PERO BUTIGAN 

Don Pero Butigan rođen je 16. ožujka 
1935. u Prapratnici, župa Gradac, 
općina Neum, Trebinjska biskupija. 


Don Pero Butigan s kolegama na šetnji 
zaustavio se na Kraljičinu zdencu; slijeva: 
Marinko BILIĆ (Du), Ferdo VRAŽIĆ (Zg), 
Pero BUTIGAN (Du), Dr. Josip KRIBL 
(vicerektor), Milan OSREČKI (Zg), Mijo 
PAVLAKOVIĆ (Zg), Josip KORPAR (Zg), 
Stjepan BRADICA (Zg), Ivan ŠARDI (Zg) i 
Ivan ŠARC (Zg) 


G odine 1948. javilo 
se iz župe 16 dje¬ 
čaka za sjemenište. 
Te godine komunistička 
je vlast uhitila don Mi¬ 
tra Papca, njegova žu¬ 
pnika i on se nikad više 
nije vratio. Poginuo je 
zajedno s još nekoliko 
svećenika u sudaru vla¬ 
kova kad su svećenike 
zatvorenike prevozili iz 
zatvora u Zenici u neki 
drugi zatvor. Biskup 
Čule je u toj nesreći ču¬ 
dom ostao živ, sa slo¬ 
mljenom nogom. Ne¬ 
sreću je preživio i jedan 
pravoslavni episkop. 
Isti taj župnik Papac sa¬ 
krivao je u župnom sta¬ 
nu nekoliko dana druga 
Danila Bukvića, orga¬ 
nizatora partizanskog 
ustanka u Hrasnom. 
A kad je župnik Papac 
bio bez razloga uhićen, 
isti Bukvić je pristao na 
njegovo uhićenje. Don 
Pero je o tome i o pove¬ 
zanosti s Bi. Stepincem 
dao ovo svjedočanstvo: 

»Godine 1944. u ratu 
je nestao moj stric don 
Lovro Konjevod. Za¬ 
mislite si, nakon uhiće¬ 
nja župnika Papca i na¬ 


kon žrtve moga strica 
Lovre javilo se nas 16 
dječaka za sjemenište. 
Nije li se u tom doga¬ 
đaju ostvarila ona sta¬ 
rokršćanska uzrečica: 
‘Krv mučenika, sjeme 
svećeništva!’ 

Sjemenište i gi¬ 
mnaziju završio sam u 
Dubrovniku. Na Ka¬ 
tolički bogoslovni fa¬ 
kultet u Zagrebu do¬ 
šao sam godine 1957. 
Kad je umro kardinal 
Stepinac, ja sam bio 
određen za zvonjenje. 
Tako sam gradu Zagre¬ 
bu i hrvatskoj javnosti 
dao na znanje ovu tuž¬ 
nu vijest. Dočekali smo 
pred katedralom dola¬ 
zak furgona s Kardina¬ 
lovim tijelom navečer u 
20 sati. Bilo je zimsko 
vrijeme. Čim su poče¬ 
li iznositi mrtvo Kar¬ 
dinalovo tijelo iz auta, 
prolomilo se zrakom 
poklik: ‘Hrvatski mu¬ 
čenice, moli za nas!’ 

Mrtvo Kardinalo¬ 
vo tijelo od furgona do 
postolja u katedrali no¬ 
sili su bogoslovi Luka 
Cirimotić, Grgo Batur, 
Pero Maslać i drugi.« 


Don Pero je za sve¬ 
ćenika zaređen 29. lip¬ 
nja 1963. Zaredio ga 
je biskup dubrovački 
mons. Pavao Butorac. 
Prvu župničku služ¬ 
bu vršio je u Mandalje¬ 
ni, Podstranju i Brgatu. 
Bilo je to veliko vrijeme 
kušnje i svećeničkog če- 
ličenja. Nakon mlade 
mise don Frane Kuraje, 
morao je platiti globu 
zbog zvučnika jer da je 
ometao javni red i mir. 
Imajući u vidu proživ¬ 
ljene teškoće i zagledan 
u primjer Bi. Alojzija 
Stepinca, reče: 

»Progon kardinala 
Stepinca i ubojstvo du¬ 
brovačkih intelektua¬ 
laca, osobito svećeni¬ 
ka, išlo je za uništenjem 
Crkve. Udri pastira pa 
će se i ovce razbjeći. Sto 
Vi mislite, zašto su oni 
godine 1952. porazbi¬ 
jali prozore na zgra¬ 
di sjemenišne gimnazi¬ 
je i sjemeništa? Tko je 
te mlade ljude iz Škole 
učenika u privredi is¬ 
punio mržnjom prema 
Crkvi da uništavaju i 
onemoguće drugima ži¬ 
vjeti? Zašto ih je u toj 


raboti vodio Đuro Kri¬ 
ste, a pomagali mu pri¬ 
morani još živi đaci M. 
R. r. G. i F. O. [potpuni 
podatci u Uredništvu, J. 
B.]? Nisu stradali mu¬ 
čenici samo na Daksi. 
Ubijeno je više svećeni¬ 
ka i bogoslova. U Lum¬ 
bardi je jama Butina. 
Kod Vele Luke je jama 
Vranina. Nakon što su 
pred Vraninom jamom 
ubijeni, u nju su bače¬ 
ni svećenici don Antun 
Bačić i don Luka Gr- 
ković. A u jamu Šibalo- 
ve noge, uz samu cestu 
kod Vele Luke, pokraj 
sela Prapratno bačen je 
neistraženi broj žrta¬ 
va. Nitko od ljudi, od 
straha, nije htio otkriti 
njezinu tragediju. Na¬ 
žalost, taj je strah ostao 
do danas. Dojam je da 
se taj strah i uvećava! 

Unatoč poteškoća¬ 
ma i progonima osje¬ 
ćao sam uvijek veliko 
poštovanje prema Bla¬ 
ženom Stepincu. Rije¬ 
či to ne mogu opisati. 
Bio mi je ideal. U ona 
teška vremena on nas je 
držao svojim stavom i 
molitvom.« 










S. BLAŽENKA BARUN 


Sestra Blaženka Barun, iz Družbe školskih sestara franjevki, živi kao misionarka u Republici Kongo. 
Redovita je čitateljica našega Glasnika. Štoviše, ona je više puta posvjedočila i zahvalila za brojna 
dobročinstva i milosti koja joj je dobri Bog udijelio na zagovor BI. Alojzija Stepinca. Između ostalog, 
zahvalna mu je za zdravlje unatoč velikim kušnjama i za dobar vid nakon teške operacije oka. 


P rimjer Bi. Alojzi¬ 
ja Stepinca više¬ 
struko joj pomaže 
u misijskom djelovanju. 
Naime, kao što je Bi. 
Alojzije bio neustraši¬ 
vi svjedok vjere, tako 
su i u Kongu bisku¬ 
pi, svećenici, redovni¬ 
ci i redovnice te brojni 
vjernici laici radije poš- 
li u smrt, nego li zatajili 
svoju vjeru. U nekoliko 
svojih pisama i na broj¬ 
nim fotografijama koje 
je proslijedila Uredniš¬ 
tvu Postulature posvje¬ 
dočila je o više takvih 
hrabrih Kristovih svje¬ 
doka, među kojima su 
tri nadbiskupa: Mons. 
Christophe Munzihi- 
rwa, mons. Emmanuel 
Kataliko i mons. Char¬ 
les Kambale Mbogha, 
zatim mladić Izidor Ba- 
kanja, Bi. Amarite Kle- 
mentina Nangafete, re¬ 
dovnica, i drugi. 



Misno slav¬ 
lje u Bukavvi 
u Kongu na 
obljetnicu nje¬ 
gova razaranja 
i ubojstva nad¬ 
biskupa mons. 
Christophea 
Munzihirwa, 
29. listopada 
2011. 


Zahvaljujemo s. Bla- 
ženki na njezinu svje¬ 
dočanstvu kojim vjer¬ 
nicima Konga prenosi 
zdravo iskustvo hrvat¬ 
skog katoličanstva i 
vrijednost mučeništva 
kojim je Blaženi Aloj¬ 
zije Stepinac posvjedo¬ 
čio vjernost Isusu Kri¬ 


stu sve do prolijevanja 
krvi te za svjedočan¬ 
stvo da misijski rad u 
novim zemljama ne do¬ 
nosi samo plodove mu¬ 
čeništva nego i svetosti 
na koju su pozvani sta¬ 
novnici i Konga i cije¬ 
loga svijeta. 



Blažena Anuarite Klementina Nengasfete, mučenica za 
vjeru u Kongu. Blaženi Ivan Pavao II. proglasio ju je bla¬ 
ženom godine 1985. 


OBAVIJEST ČITATELJIMA GLASNIKA 


Vjernici koji na Blaženikov zagovor budu uslišani - zadobiju tjelesno ili duhovno ozdravljenje ili 
koju osobitu milost - neka opis uslišanja i cjelovitu liječničku dokumentaciju dostave na adresu: 


dr. Juraj Batelja, postulator 
Kaptol 18, p. p. 949 
10001 ZAGREB 




U Muzeju Bi. Alojzija na Kaptolu 31 možete nabaviti medalju Bi. Alojzija - odlivenu u sre¬ 
bru ili bronci, uokvirenu staklenim okvirom - koja može biti dragi dar ili uspomena. Cijena je 
150 kn. 

BLAŽEN 


ALOJZIJE STEPINAC 



Pohod nadbiskupa Stepinca 
Bosni i Hercegovini 



0 pohodu nadbiskupa BI. Alojzija 
Stepinca katoličkim vjernicima i 
svim ljudima dobre volje u Bosni i 
Hercegovini već smo izvijestili u članku 
Josipa Joze Sutona »Dr. Alojzije Stepinac 
na putu kroz Bosnu i Hercegovinu 1938. 
god.«/ Želja nam je objaviti posebnu 
spomen-knjigu o tom značajnom 
događaju za hrvatski narod i Katoličku 
crkvu u Bosni i Hercegovini, pa ćemo 
u nekoliko sljedećih brojeva Glasnika 
o njemu izvješćivati prema opisu prof. 
Vjenceslava Topalovića. 

Ako tko od čitatelja zna koju pojedinost 
o tom događaju ili posjeduje fotografiju 
o njemu, neka ih proslijedi na adresu 
Postulature u Zagrebu. 


Blagoslov crkvice Žalosne Gospe na Svetoj gori, Mošunj - Bila, 
21. rujna 1913. 


Piše: prof. mr. sc. Vjenceslav TOPALOVIĆ 


Doček i boravak nadbiskupa 
Stepinca u Vitezu 

Na putu iz Visokog prema 
Vitezu biskup Garić je upo¬ 
znavao visoke goste s povije¬ 
šću svog rodnog mjesta Viteza: 
»U vrijeme turske uprave Vitez 
je pripadao župi Gučoj Gori, a 
1861. izdvojio se u samostalnu 
župu Jardol, gdje je za župnika 
postavljen o. Jako Baltić. 

Otac Baltić dao se odmah po 
osnivanju nove župe na posao 
da izgradi, uz samo groblje, ma¬ 
nju kapelicu koja je pravljena od 
granja, a pokrivena mutapom. 


Župa Jardol 

Tada je Jardol bio katoličko 
selo s 26 obitelji i oko 200 vjer¬ 
nika. Poslije župnika Jake Bal- 
tića 1868. postavljen je o. Mato 
Duić, a o. Jako Baltić premje¬ 
šten je za župnika u župu Ovča- 
revo kod Travnika, gdje je bila 
crkva iz 1867. godine posvećena 
sv. Mihovilu. Kapelica u Jardolu 
bila je loše i nesigurne gradnje 
te je o. Mato Duić nakon svake 
svete mise, da zaštiti svetohra- 
nište od zulumćara (nasilnika) i 
drugih nepogoda, zadužio neku 
od obitelji da prenosivi oltar sa 
svetohraništem pohrane kod 


sebe u kući, na sigurno mjesto. 
Dok je župnik u Jardolu bio o. 
Jako Baltić, ponudio mu je je¬ 
dan musliman iz Viteza, po ime¬ 
nu Šećo, lijepo mjesto u samom 
viteškom naselju za gradnju žu¬ 
pne kuće. O. Baltić je bio izne¬ 
nađen ovom ponudom i izne¬ 
nadnom ljubaznošću toga Šeće, 
ali je ponudu prihvatio. Kada 
se promijenio župnik, tu je istu 
ponudu prihvatio i Duić kao i 
gučegorski gvardijan i tako je 
kupljena i isplaćena ta parcela. 
To je bio predznak da stižu neke 
promjene i vrijeme tolerancije i 
za druge vjere u Bosni. 


Usp. Glasnik Blaženi Alojzije Stepinac , br. 4 (2002.), str.98.-101.; br. 1. (2002.), str. 35.-36. 

A kako je u to vrijeme bilo 
dosta rizično za kršćane graditi 
crkvu ili župni ured, onda je još 
za vrijeme svoga župnikovanja 
o. Baltić odlazio u Travnik do 
kajmakana, vezirova zamjenika, 
da bi isposlovao bilo kakvu pi¬ 
smenu dozvolu za gradnju. Za 
svoga župnikovanja o. Baltić to 
nije mogao dobiti, a isti je posao 
nastavio o. Duić i on je odlazio 
u Travnik kajmakanu i nakon 
dužeg vremena dobio je do¬ 
zvolu. O. Duić je kajmakanu u 
Travnik nosio glasovitu Ahdna- 
mu i razne fermane u kojima su 
zapisane povlastice i prava dana 
bosanskim franjevcima od tur¬ 
skih sultana, naročito Mehme- 
da II. Fatiha. Pozivajući se na 
te od sultana potpisane povla¬ 
stice, o. Duić je uspio isposlo¬ 
vati dozvolu za gradnju župne 
kuće. Već 1876. sultan Abdu- 
lah Hamid proglasio je ustav za 
Tursku s parlamentarnom vla¬ 
davinom pa je ispred bosanskih 
Hrvata katolika izabran, kao 
delegat, Jozo Marušić iz Gor¬ 
njeg Doca da s ostalim delega¬ 
tima ide, po vezirovoj naredbi, 
u Carigrad 1877. na zasjedanje 
tog parlamenta. O. Duić je us¬ 
postavljao prijateljske veze s 
mjesnim muslimanima, tako da 
se župni ured gradio bez ika¬ 
kvih problema. Dolaskom vla¬ 
sti Austro-Ugarske Monarhije 
1878. počela je izgradnja puto¬ 
va, vodovoda, željeznice, bolni¬ 
ca, škola, hidrocentrala i drugih 
infrastrukturnih objekata, i tako 
je Vitez dobio kolni put i želje¬ 
znicu te se naglo počelo naselja¬ 
vati novo stanovništvo. Tako je 
kasnije u Vitezu izgrađena cr¬ 
kva sv. Jurja 1906., a potom i sa¬ 
mostan na području željezničke 
postaje, zvane Han-kumpanija, 
a samostan su izgradile časne se¬ 
stre, služavke Malog Isusa, zva¬ 
ne štadlerovke, a sam je nadbi¬ 


skup Stadler kupio ogroman 
kompleks zemljišta za sadnju 
povrća, voća i drugih kultura«. 

»Crkvište - Sveta gora « 

Zatim je biskup Garić upo¬ 
znao goste s kompleksom Brdo, 
zvanim Crkvište, gdje je otac 
isusovac Puntigam pokrenuo 
misao da se izgradi hram u čast 
Žalosnoj Gospi, a prije toga da 
se oko brda urede postaje križ¬ 
nog puta, a na prvoj glavici po¬ 
stavi križ. Prije gradnje je na¬ 
pravljen zmijolik put sve do 
vrha. Uprava željeznica Trav¬ 
nika dala je potrebno oruđe, a 
mještani iz Mošunja i Bile radili 
su s veseljem ovaj put i postaje 
križnog puta. 2. prosinca 1908. 

24 muškarca Hrvata nosili su 
naizmjence šest metara dug že¬ 
ljezni križ i 16 momaka pozla¬ 
ćeno tijelo Isusovo, saliveno u 
naravnoj veličini. Kad se stiglo 
na cilj, zapalili su uljane lampaše 
oko križa te se oko križa oku¬ 
pilo nezapamćeno mnoštvo kr¬ 
šćanskog puka iz svih okolnih, 
pa i udaljenijih mjesta. Zagruvali 
su momci 115 puta, pozdravlja¬ 
jući spomenik Spasitelju svijeta. 

I nekadašnje Crkvište prozvaše 
Svetom gorom. Ali sada mno¬ 
gobrojni katolički puk zavika u 
jedan glas: »Da nam je još i cr¬ 
kva!« 

Ali eto neprilike - zemljište 
je bilo erarno, tj. državno. Do¬ 
bri i veliki nadbiskup Stadler 
otišao je do vlade i isposlovao 
besplatno drugi, susjedni brežu¬ 
ljak, i vlada 1910. godine uvaži 
usmenu i pismenu nadbiskupo¬ 
vu molbu i pokloni brijeg 1911. 
godine Družbi Isusovoj, čime se 
općina odrekla na ispašu ako se 
sagradi crkva. Gradnju crkvice 
pokrenuo je travnički rektor o. 
Maksimilijan Horman. Sv. Anto 
je pomogao i došlo je novca 
odasvuda, iz Njemačke, Fran- 

GLASNIK POS 



Crkva Žalosne Gospe na Svetoj gori, 
Mošunj, 16. svibnja 2012. 


U prostoru svetišta Žalosne Gospe 
na Svetoj gori kraj Mošunja uvijek 
netko moli; ova je moliteljica osta¬ 
la preko dva sata na koljenima, 16. 
svibnja 2012. 

cuske i drugih zemalja i tako se 
cijelo brdašce lijepo uredilo. 

Nacrt za samu crkvu izra¬ 
dio je građevni savjetnik gosp. 
Ivan Kolbig, ne tražeći nikakvu 
drugu nagradu već da se oduži 

TULATURE BROJ 1 /2013. 

BLAŽENI ALOJZII E STEPINAC 



Stapa Bila - Kalvarija kad još nije bila izgrađena crkvica, ali s postavljenih 14 
postaja Križnoga puta koji podigoše isusovci iz Travnika 



Radost Božjeg naroda prigodom blagoslova crkvice Žalosne Gospe na Svetoj 
gori, Mošunj - Bila, 21. rujna 1913. 


isusovcima što su mu sina bes¬ 
platno podučavali. Kad je sav 
građevni materijal kupljen i do¬ 
vezen i radna snaga osigurana, 
počela je izgradnja solidne cr¬ 
kve, čiji su zidovi bili tako čvrsti 
da ih ni topovi ne bi mogli sru¬ 
šiti. Radovi su bili završeni 21. 
rujna 1913., na blagdan Sedam 
Žalosti Gospinih. »Sveta gora 
ima dva humka: na jednom se 
uzvisuje kapelica, a na drugom 
križ.« Posvetu postaja križnog 
puta i crkvice obavio je o. Ivan 
Celinščak, prigodno slovo izre¬ 
kao je travnički dekan preč. g. 
Matej Bekavac, svečanu je misu 


služio travnički rektor o. Ivan 
Ev. Kujundžić. 

»Sljedeće, 1914. godine, ovo 
je mjesto posjetio naš današ¬ 
nji slavljenik, preuz. gosp. nad¬ 
biskup Šarić, tada pomoćni bi¬ 
skup, koji je iz Sarajeva doveo 
četu Marijinu sačinjenu od 360 
akademika i građana, a najviše 
srednjoškolaca. Goste je pred 
prvom postajom križnoga puta 
dočekao i pozdravio travnički 
rektor, a onda su svi skupa kre¬ 
nuli u svečanoj šutnji prema cr¬ 
kvici moleći molitvu Križno¬ 
ga puta. Gore, na uzvisini pred 
svetištem, rekao je preuzviše- 


»Sveta gora ima dva humka: 
najednom se uzvisuje kape¬ 
lica, a na drugom križ.« Po¬ 
svetu postaja križnog puta i 
crkvice obavio je o. Ivan Ce¬ 
linščak, prigodno slovo izre¬ 
kao je travnički dekan preč. 
g. Matej Bekavac, svečanu je 
misu služio travnički rektor 
o. Ivan Ev. Kujundžić. 



Župna crkva Sv. Jurja u Vitezu, sa¬ 
građena godine 1900. prema nacrtu 
Josipa pl. Vancaša (+ 1932.) 


ni svečano slovo i zaželio pro¬ 
cvat svima, posebno pripadnici¬ 
ma Marijine kongregacije i svim 
štovateljima Presvete Djevice 
Marije.« 

Nadbiskup Stepinac zahvalio 
je ocu biskupu Gariću na tako 
iscrpnom izlaganju o povije¬ 
sti svoga divnoga kraja, a zatim 
su se svi skupa uputili postaja¬ 
ma križnoga puta prema crkvi. 
Nakon obilaska i razgledavanja 
crkve i molitve ugledni su gosti 
krenuli dalje prema Travniku. 

Blaženi Alojzije Stepinac u Franjevačkom samostanu u Visokom 26. lipnja 1938. Cvijeće mu predaju sestre Veronika 
Starman (udana Dragičević/Budva/godine 1940.) i Dorotea Starman (udana Markić /Zagreb/ godine 1943.); na slici se 
prepoznaju fra Paškal Vešara, prof. Visočke franjevačke gimnazije, te križevački grkokatolički biskup Dionizije Njaradi. 


Ovu fotografiju s pohoda Bi. 
Alojzija Stepinca Bosni i Her¬ 
cegovini Uredništvu Glasnika 
proslijedio je gospodin Đuro 
Vidmarović, književnik, uz 
sljedeću napomenu: 

»Fotografiju je sačuvala gos¬ 
pođa Ljerka Dragičević, zastu¬ 
pnica u Skupštini Crne Gore. 
Naime, njezina je majka, Vero¬ 
nika Starman, udana Dragičević, 
Hrvatica iz Bosne, kao djevoj¬ 
čica susrela kardinala Alojzija 
Stepinca o čemu svjedoči i ova 
fotografija (...). Kao učenica gi¬ 
mnazije Veronika se posvetila 
i aktivnostima u hrvatskim za¬ 
jednicama i aktivnostima Cr¬ 
kve. Tako su ona i njezina sestra 
Dorotea-Dora bile izabrane da 
pozdrave nadbiskupa dr. Aloj¬ 
za Stepinca i grčko-katoličkog 
biskupa Njaradija, kada su po¬ 
sjetili Visoko, a i kao pripadnice 
cijenjene i ugledne familije. 

Ta je fotografija skrivana 
kako bi preživjela Drugi svjet¬ 
ski rat 1941.-1945., zatim ti- 


toističko bezbožništvo 1945.- 
1991., pa srpsko-crnogorsku 
agresiju na RH 1991.-1995., ko¬ 
jom su prilikom Hrvati u Ko¬ 
torskoj biskupiji proživljava¬ 
li dramatične i tragične godine, 
da bi, konačno, evo, 2011. ugle¬ 
dala svjetlo dana. Prilažem je sa 
zadovoljstvom čitateljima Gla¬ 
snika Postulature bi. Alojzija 
Stepinca jer ima značenje koje 
nadilazi sadržaj sjećanja jedne 
djevojčice, danas gospođe u po¬ 
štovanim godinama. Ta je dje¬ 
vojčica preživjela Drugi svjetski 
rat, a zatim nastavila živjeti kao 
i svi mi starijih godišta pod vla¬ 
šću titoističkog bezbožničkog 
režima koji je osudio kardina¬ 
la Stepinca kao zločinca, otjerao 
ga u preranu smrt, a nakon smr¬ 
ti zabranjivao svaku pozitivnu 
riječ o njemu. Gospođa Veroni¬ 
ka našla se u sredini tuđega na¬ 
roda pravoslavne vjere, k tome 
katolkinja i pripadnica hrvatske 
nacionalne manjine u Kotorskoj 
biskupiji. Ipak, usprkos zlu vre¬ 
menu, zahvaljujući obitelji, po¬ 
digla je djecu kao časne osobe, 


među kojima joj je kći Ljerka 
dobila čast predstavljati Hrvate 
u državnome parlamentu. Ono 
što nas mora ganuti i oduševi¬ 
ti jest činjenica što je gospođa 
Veronika sačuvala vjeru svojih 
otaca i nježno sjećanje na kar- 
dinala-mučenika. Samo ona zna 
kako je uspjela u tome, i kako 
je sačuvala fotografiju, čije bi ju 
otkrivanje od strane komuni¬ 
stičkih agenata i doušnika ko¬ 
štalo velikih neugodnosti.« 


Sve čitatelje Glasnika i 
štovatelje Bi. Alojzija 
Stepinca koji su se 
pismenim putem 
preporučili u zagovor 
Bi. Alojzija Stepinca 
i zatražili molitvu na 
njegovu grobu potičemo 
da se u molitvi sjedine 
sa svim njegovim 
štovateljima koji sudjeluju 
u svetoj Misi svakog 10. 
u mjesecu u zagrebačkoj 
prvostolnici u 18 sati. 


GLASNIK POSTULATURE BROJ 1 /2013. 


















i Obilježena 67. obljetnica 
smrti don Eugena Šutrina 



U Apostolskom pismu Novo millenio eneunte upućenom 
episkopatu, kleru i vjernicima na završetku Velikoga jubileja 
godine 2000. Ivan Pavao II. upozorio je na potrebu da se skupe 
»dragocjeni spomeni svjedoka vjere u 20. stoljeću« (br. 7.). 
Zamolio je on to i prije Velikoga jubileja. Neki su poslušali, neki 
nisu. Vjerujem da sada, kad i on »svetošću predoćuje živo lice 
Crkve«, njegove riječi još više obvezuju. U skladu sa spomenutim 
poticajem BI. Ivana Pavla II. nastavljamo objavljivati svjedoke 
vjere Crkve u Hrvata. U ovome broju to je svećenik mučenik don 
Eugen Šutrin. 


Don Eugen Šutrin (26.6.1914. - 26.11.1945.) 


U Luci na Dugom 
otoku u ponedje¬ 
ljak 26. studenoga 
2012. obilježena je 67. 
obljetnica smrti don 
Eugena ŠUTRINA. 
Misno slavlje predvo¬ 
dio je i propovijed odr¬ 
žao don Srećko Frka 
Petešić iz Zadra. Su- 
slavili su svećenici fra 
Šime Antonin, župnik 
iz Zaglava, don Dario 
Tičić, nekadašnji luč¬ 
ki župnik, don Ante 
Ivančev iz Zadra te 
don Filip Kucelin, žu¬ 
pnik Luke, Sali, Zagla¬ 
va i Zmana. Na njegov 
poticaj u slavlju su su¬ 
djelovali i brojni vjer¬ 
nici iz svih tih župa, a 
pod vodstvom fra Iza¬ 
ka Špralje, iz franje¬ 
vačkog samostana Sv. 
Mihovila u Zaglavu, 


slavlje je pjesmom ani¬ 
mirao objedinjeni zbor 
iz spomenutih župa. 

Ponikao u svećeničkoj 
glagoljaškoj baštini 

Don Eugen rodio se 
26. lipnja 1914. Sjeme- 
nišnu gimnaziju zavr¬ 
šio je u Šibeniku, teolo¬ 
giju u Splitu. Šibenski 
biskup i apostolski ad¬ 
ministrator Zadarske 
nadbiskupije zaredio ga 
je za svećenika 17. srp¬ 
nja 1938. Bio je 73. sve¬ 
ćenik glagoljaš rodom 
iz župe Sali. Nakon što 
je godinu dana bio od¬ 
gojitelj u splitskom bo¬ 
goslovnom sjemeništu, 
biskup Mileta je don 
Eugena imenovao žu¬ 
pnikom u Molatu i Br- 
guljama. Riječi iz na¬ 
stupne propovijedi u 


župnoj crkvi sv. Po- 
hođenja Blažene Dje¬ 
vice Marije u Molatu 
vjerno predočuju nje¬ 
gov ljudski, kršćanski i 
svećenički značaj: »Ti, 
o Bože, koji sve dobro 
uređuješ i ravnaš, ne 
gledaj na moje slabosti 
koje me čine nedostoj¬ 
nim da promičem Tvo¬ 
ju slavu, već pogledaj 
na potrebe duša.« 

U duhu tih riječi vr¬ 
šio je župničku službu. 
Štoviše, vidjevši stra- 
hotne okolnosti u koji¬ 
ma je fašistički okupa¬ 
tor progonio hrvatske 
ljude, osobito poniža¬ 
vane u koncentracij¬ 
skom logoru, don Eu¬ 
gen je kao dušobrižnik 
postao stalna veza iz¬ 
među logoraša i njiho¬ 
vih obitelji, pa su ga oni 


zahvalno prozvali »naš 
anđeo«. 

»Ubijen je zato što je 
bio svećenik.« 

Po završetku Dru¬ 
goga svjetskog rata don 
Eugen je premješten 
za župnika u Privlaku 
gdje je s narodom pro¬ 
slavio nedjeljna slav¬ 
lja jedne jedine nedje¬ 
lje. Naime, četiri člana 
Komunističke partije 
iz Nina i Zatona karta¬ 
jući se, odlučiše koja će 
ga dvojica usmrtiti. 

Doista, dana 26. 
studenoga 1945. došli 
su u župnu kuću u Pri¬ 
vlači i don Eugena za¬ 
molili da pođe podijeliti 
svete sakramente umi¬ 
rućoj osobi. U svojoj 
gorljivosti mladi sveće¬ 
nik, koji nije navršio ni 

31 godinu života, spre¬ 
mivši se, uze pričest i 
bolesničko ulje te pođe 
s nepoznatim ljudima u 
tamnu noć. Oni ga pu¬ 
tem ustrijelise s dva re- 
volverska metka. Da 
prikriju zločin, ubojice 
napuniše kamenjem nje¬ 
govo svećeničko odijelo 
i baciše ga u more. Su¬ 
tradan ujutro mještani 


pronađoše župnikovo 
mrtvo tijelo kako pluta 
uz morsku obalu. 

Župljani Privlake, 
Nadbiskupije zadarske 
i rodne župe Luka bili 
su uvjereni da je don 
Eugen žrtva nerazumne 
mržnje ljudi u službi 
Zloga. Privlačanin, ča¬ 
sni starac Pavao Zan- 
ki, reče: »Don Eugen 


nije mogao imati osob¬ 
nih neprijatelja. Ovdje 
se nikome nije ni stigao 
zamjeriti. Zato i ja mi¬ 
slim da je ubijen zato 
što je bio svećenik.« 

Iz sjedišta župe 
mrtvo je tijelo ovo¬ 
ga Kristova svjedoka 
ispraćeno suzama i po- 
božnošću te pokopano 
u obiteljsku grobnicu 


u Luci. Pohvalno je da 
su se rodna župa i po¬ 
štovatelji don Eugeno- 
ve žrtve na 67. obljetni¬ 
cu stravičnog ubojstva i 
nerazumne mržnje »an- 
tifašista« okupili na eu- 
haristijsko slavlje u žu¬ 
pnoj crkvi i pomolili 
na njegovu grobu svje¬ 
sni da je i on »dar Crkvi 
trećeg tisućljeća«. 


ZAPIS 0 MOM KRSTITELJU 

Don Eugen Šutrin bio je moj krstitelj. Bilo je to ovako: 

Moji su roditelji, u to doba gimnazijski profesori u Dubrovniku, odlučili da ja, treće njihovo dijete, ugledam 
svjetlo dana na otoku Molatu, u samom mjestu Molat, u djedovskoj kući u Luclni, uz samu obalu. Bilo je to 
9. listopada 1939., a kršten sam bio 4. studenoga. Župnik u Molatu bio je upravo don Eugen. Tako mi piše 
i u krštenici, odnosno u njezinim službeno ovjerenim prijepisima. Svećenik zvučna imena, cijeloga života 
bio mi je u uhu koliko tim fonetskim obilježjem, toliko i nesretnom, dapače mučeničkom sudbinom kojom 


je završio svoj ovozemni vijek. 

Tijekom djetinjstva, još više 
kasnije, u mladosti, znao sam u 
okružju šire obitelji češće čuti 
ponešto o životu i radu toga 
uzornog župnika. Preko ljetnih 
bih praznika iz sjeverne Hrvat¬ 
ske, potom i iz Zadra, dolazio u 
rodno mjesto, »na more«, kako 
se to »ovdje gore« veli. Tete su 
don Eugena spominjale nekako 
suzdržano, nerijetko i šutke. Ja¬ 
mačno je »narodna vlast«, koja 
ga je bila otpravila u vječnost, 
svoje doušnike slala i u privatne 
domove. Uostalom, ni susjedi 
barba Šime i teta Tonica, rodi¬ 
telji Molaćanina don Srećka Lo- 
vretića, također svećenika-mu- 
čenika (čini mi se) s Rave, nisu 
se usudili spominjati svog sina. 

No obiteljska je predaja 
ipak sačuvala uspomenu na svog 
nekadašnjeg omiljelog župnika, 
koji je tu dužnost obavljao i ti¬ 


jekom ratnih godina. Ne znam 
koliko je istine u ovim mojim 
zapamćenjima, a stekao sam ih 
pošto sam ih od starijih, danas 
redom pokojnih, bio neposred¬ 
no čuo. 

Vrijeme od lipnja 1942. do 
rujna 1943. na Molatu se, u da¬ 
našnjoj idiličnoj kupališnoj uva¬ 
li Jazi nalazio onaj zloglasni lo¬ 
gor. Talijanski su okupatori, kao 
što se dobro zna, u nj dovodi¬ 
li, izgladnjivali, mučili i u smrt 
slali mnoštvo hrvatskih ljudi. 
Najstrašnije je bilo to, da su po¬ 
srijedi bili taoci, dakle najbli¬ 
ži rođaci domoljuba, koji su se 
tvorno borili protiv osvajača. 
Njihove majke, djevojke, su¬ 
pruge, djeca, očevi, starci, braća 
i sestre! Približan broj logora¬ 
ša iznosio je oko 20.000 ljudi, a 
svoje je kosti na Molatu ostavilo 
njih oko 1000. 


Don Eugen bio je trn u oku 
prvenstveno po tome jer je bio 
glagoljaš. Staroslavenska (dakle 
hrvatska) misa, glagoljsko pi¬ 
smo i hrvatski jezik bili su oku¬ 
patoru trn u oku, no u kršćanske 
obrede nisu smjeli dirati. Don 
Eugen je osim toga morao vo¬ 
diti i brojne sprovode, nerijetko 
obavivši i ukopničke dužnosti. 
Tih je sprovoda bilo po nekoli¬ 
ko dnevno.Talijanima mrski hr¬ 
vatski svećenik, dakle, bio je radi 
»regularnosti« i umirenja savjesti 
prijeko potreban! Poslije se do¬ 
znalo da je bio i »veza« između 
vanjskog svijeta i zatočenih ne¬ 
sretnika. Prenosio vijesti nade. 
Požrtvovni je župnik naporno 
veslao po smrtno opasnim valo¬ 
vima! Mnogima je donosio utje¬ 
hu, a među domaćim je pučan¬ 
stvom njegovao hrvatsku svijest 
i katoličku vjeru. Doživio je me- 

đutim da je upravo zato, »s dru¬ 
ge strane«, bio osuđen na smrt! 
Župnikove su zasluge u novih, 
nenarodnih gospodara - odanih 
Beogradu, Moskvi i Crvenom 
paklu - umjesto najviših prizna¬ 
nja polučile smrtnu presudu. Jer 
da je »surađivao s okupatorom«! 
Govorilo se - »krišom, dragi či¬ 
taoče, krišom« (A. G. Matoš) 
- da su don Eugena zajedno s 
osam drugih svećenika, a negdje 
u okolici Privlake ili Zatona, uto¬ 
pili zavezavši im kamen oko vra¬ 


i n a c 

ta. U rimska vremena tako je bio 
završio solinski biskup, mučenik 
sveti Staš. Okrutnost tih primiti- 
vaca (selskih neradnika, propalih 
đaka, i ponekog bolesnog hva- 
stavca) nadilazila je okrutnost 
čak i okupatorskih vojnika. Don 
Eugen bio je jedan od svećeni- 
ka-mučenika sa zadarskih oto¬ 
ka, koji su svoju odanost narodu 
i Katoličkoj crkvi platili svojim 
svetim životom. 

Eto, to sam doznao od stari¬ 
jih. Uglavnom se poklapa sa svi¬ 


me što je o mom krstitelju don 
Eugenu Šutrinu, napisao i objavio 
njegov brat don Rozario. A i on 
je, danas 90-godišnjak, neposred¬ 
no nakon Drugoga svjetskog rata 
bio župnik-glagoljaš na Molatu. 

Vrlo je vjerojatno, dapače 
sigurno, da su krštenikovi rodi¬ 
telji (fViktor i fMira) bili i osta¬ 
li zahvalni don Eugenu za dar 
krštenja što ga je, preko njego¬ 
vih usta i ruku, bio primio nji¬ 
hov budući pismoznanac. 

Ante Stamać 


MOLITVENA ZAJEDNICA BLAŽENOGA ALOJZIJA STEPINCA 

Već sedmu godinu u Zagrebu djeluje Molitvena zajednica blaženoga Alojzija Stepinca. To je skupina 
katoličkih vjernika koja nastoji živjeti evanđelje nadahnuta primjerom BI. Alojzija Stepinca. Do sada se 
u zajednicu uključilo oko 5000 molitelja. Ta naša braća i sestre nastoje molitvom, praćenom savjesnim 
kršćanskim životom, pridonijeti vlastitoj osobnoj duhovnoj formaciji, a time i duhovnoj i moralnoj 
obnovi Crkve u Hrvata i samoga hrvatskoga naroda, na temeljima četrnaeststoljetne katoličke baštine. 


Tko može postati članom i što čini član Moli¬ 
tvene zajednice Bi. Alojzija Stepinca? 

Svaki se kršćanin može uključiti u Molitvenu 
zajednicu blaženoga Alojzija Stepinca, koja pro¬ 
miče molitveni život, duhovne vrijednosti i širi 
Kristovu ljubav u sva područja javnoga života, 
kako je to činio i Bi. Alojzije. 

Prijavnica se može naručiti na sljedećoj adresi: 

Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 31 
tel. (01) 4894 879 

Svaki štovatelj blaženoga Alojzija Stepinca 
uključen u ovu molitvenu zajednicu moli: 

■ za čast i proslavu Isusa Krista i Katoličke cr¬ 
kve 

■ za čvrstoću osobne vjere i vjernosti Isusu 
Kristu i Crkvi 


■ za svoje osobne nakane i potrebe 

■ za domovinu Hrvatsku i svakoga čovjeka 

■ za očitovanje i potvrdu svetosti Bi. Alojzija 
Stepinca u postupku njegove kauze za pro¬ 
glašenje svetim. 

Uz molitvu svaki štovatelj Bi. Alojzija Stepin¬ 
ca uključen u ovu molitvenu zajednicu svojim ra¬ 
dom nastoji: 

■ savjesno obavljati svoje svakodnevne obveze 

■ svjedočiti kršćanske istine u privatnom i jav¬ 
nom životu 

■ surađivati s Postulaturom u promicanju Bla- 
ženikova glasa svetosti 

■ sudjelovati svakoga 10. dana u mjesecu u 
slavlju svete mise ili na molitvenom sastan¬ 
ku 

■ darom i žrtvom pridonositi uspješnom do¬ 
vršetku postupka za proglašenje svetim Bi. 
Alojzija Stepinca. 


S vjerom u Općinstvo svetih, za svoje potrebe i potrebe braće ljudi, osobito za ozdravljenje bolesnih i 
obraćenje nevjernika, moli zagovor BI. Alojzija Stepinca, biskupa i mučenika s nakanom što skorijega 

njegova proglašenja svetim. 

Kao Nojsije dižem ruke k nebu! 



Crkva u Hrvata spominjala se tijekom godine 2012. simpozijima 
i pisanom rijeci otvorenja 50. obljetnice otvorenja Drugoga 
vatikanskoga sabora. Čitateljima donosimo prijedlog koji je BI. 
Alojzije Stepinac uputio pripravnoj komisiji sabora 


U tim teškim danima izdvojenosti i pritisaka Blaženik se sve čvršće upirao 
na Boga. Nije se opirao volji Božjoj, već joj se prilagođivao, razmišljajući 
sučelice progoniteljima: „Sve ste mi uzeli, ali jedno niste, da kao Mojsije 
dižem ruke k nebu!“ 


»Sugestije s obzirom na argumente o kojima treba raspravljati na 
budućem ekumenskom Koncilu, Zagreb, 23. listopada 1959.« 1 

»Odgovarajući na zahtjeve iznesene u vrlo cijenjenom pismu ove papinske komisije, datiranom dana 
18. lipnja ove godine, pod br. IC/59-2573, (koji su ovamo stigli 6. kolovoza) s poštovanjem iznosim 
neke sugestije s obzirom na pitanja o kojima se treba raspravljati na budućem ekumenskom koncilu. 

Prije svega, kao što su na dosad održanim ekumenskim koncilima osuđene zablude protiv prave 
vjere u onom vremenu, tako bi i budući koncil trebao osuditi najopasniju zabludu sadašnjeg vremena 
koja namjerava srušiti osnovni temelj vjere, tj. ateistički materijalizam. Uzoriti naš kardinal koji nije 
pismeno izložio svoje mišljenje naložio mi je da to iznesem i u njegovo ime. 

1. Praktični materijalizam koji zanemarivši duhovna dobra brine se samo o materijalnom i tehnič¬ 
kom napretku, bilo individualnom bilo kolektivnom, direktno se stavlja protiv evanđeoskih nauka. 

2. Trebao bi dati jasne teoretske principe i praktične norme s obzirom na bračni onanizam čija se 
praksa širi po cijelom svijetu, i od drugih kršćanskih konfesija nipošto dozvoljen, a tvrdi se da se ni¬ 
malo ne protivi evanđeoskim principima. 

3. O ratu, osobito onom koji se vodi modernim tehničkim naoružanjem kao nedozvoljenom i ne¬ 
prikladnom sredstvu za rješavanje međunacionalnih pitanja. 

4. O socijalnoj pravdi da bude što jasnije izneseno da Crkva katolička vodi brigu i o ‘nižim’ druš¬ 
tvenim slojevima. 

S obzirom na disciplinu i kanonsko pravo: 

1. Kaptole kanonika u uvjetima sadašnjeg vremena kada, u mnogim narodima nema beneficija u 
starom smislu, treba prilagoditi na sličan način kao što su u novije vrijeme uređeni kaptoli u krajevi¬ 
ma Amerike. 

2. Zakon nemrsa i posta nikako ne treba ukinuti, nego pojednostaviti, gotovo na onaj način, kao 
što se po dekretima Sv. Stolice nakon posljednjeg rata dozvoljava dispenzirati. Treba primijetiti da se 
kod većeg dijela vjernika priželjkuje pravi pojam posta ili da se s nemrsom miješa, tako da je u mno¬ 
gim krajevima post u pravom smislu stavljen u ograde religioznih kuća. 


l BATELJA, Juraj, Živjeti i^ijere. Duhovni lik i pastoralna skrb kardinala Alojza Stepinca, Zagreb, 1990., str. 264.-266. 

3. Izuzeće ili egzempcija i privilegije redovnika u naše vrijeme bi se trebali suziti. Auktoritet bi¬ 
skupa koji su nasljednici apostola i koje je Duh Sveti postavio da upravljaju Crkvom Božjom s obzi¬ 
rom na redovnike, u praksi se svodi gotovo ni na šta. Koliko ima biskupa koji su bez dovoljno dije¬ 
cezanskih svećenika, a od redovnika koji imaju mnoga zvanja teško postižu neku pomoć u redovitoj 
pastoralnoj brizi. Dok Kodeks o ovlasti biskupa da dispenziraju svjetovne svećenike od recitiranja 
brevijara ili da ga zamijene drugim molitvama potpuno šuti, franjevački gvardijan naprimjer dobro 
zna da ima vlast dispenzirati sebi podložnu braću ili promijeniti obvezu Casoslova u recitiranje vrlo 
malih molitava. Zašto jedino redovnici koji bi s obzirom na molitvu trebali pružiti više nego svjetov¬ 
ni svećenici imaju povlasticu da recitiraju Casoslov mentalno, kao što neki tvrde. Zašto bi mladi re¬ 
dovnički svećenik, upravo zato što je redovnik, trebao imati veću ovlast odrješivanja i dispenziranja 
nego dijecezanski svećenik poodmakle dobi i u dušobrižništvu iskusniji. Mnogi slični primjeri mogli 
bi se navesti. 

4. Pravni propisi o cenzurama i o odrješenju od cenzura odveć su zamršeni i zato ih treba pojed¬ 
nostaviti. Malo je ispovjednika sposobno napamet poznavati ove propise. 

5. Božanski Oficij trebaju recitirati klerici viših redova prema normi kan. 135, prema vlastitim li¬ 
turgijskim knjigama. U sadašnje vrijeme češće se događa da svećenici bilo dok obavljaju duhovne 
vježbe ili radi njegovanja liturgijskog duha, u koru prisustvuju s redovnicima ili monasima koji se 
služe drugim liturgijskim knjigama u božanskom Oficiju. Zar i ovdje ne bi trebalo vrijediti pravilo: 
Oficij za oficij? Zašto bi svećenik, koji je kroz duge sate s monasima pjevao božanski Oficij prema 
samostanskom Casoslovu iste časove trebao ponoviti po rimskom Casoslovu? 

Dok gore iznesene prijedloge s poštovanjem iznosim, izražavam Vam dužno poštovanje.« 2 


2 Acta et documenta Concilio Oecumenico Vaticano II apparando, Series 1,2 (Antepreparatoria), Citta del Vaticano, 1960., str. 
555.-556. 


DAROVI ZA POKRIĆE TROŠKOVA U POSTUPKU PROGLAŠENIA SVETIM 

BI. ALOJZIJA STEPINCA 

Nakon objavljivanja zadnjega broja Glasnika svoj dar za pokriće troškova u postupku za proglašenje 
svetim kard. Alojzija Stepinca uručili su ovi darovatelji: Vlč. Alojzije BURJA (iz ostavštine brata sve¬ 
ćenika Matije BURJE) - Karlovac; Mira Josipa, umirovljenica - Zagreb; Ružica KOMADINA - Po¬ 
žega; gđa Bibijana; N. N.; Vinko VUKADIN - Zagreb; Marija TORBARAC - Zagreb; Irena SLIŠ- 
KOVIĆ - Trilj; Jure DŽAJA - Stobreč; Ana Marija LABOŠ - Zagreb; Obitelj GALOVIĆ - Zagreb; 
N. N.; Mato i Nada ŽGELA - Zagreb; Francek BREBRIĆ - Krašić; N. N.; Marija VINKOVIĆ 
- Slavonski Brod; Ivka ŠIJAKOVIĆ - Zagreb; Ana Marija LABOŠ - Zagreb. 

■ ■■ 

Uplatu i pretplatu za Glasnik i svoj dar za pokriće troškova u postupku za proglašenje sve¬ 
tim kardinala Alojzija Stepinca možete poslati preko Zagrebačke banke na ime: 
Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

ZAGREBAČKA BANKA d. d. - ZAGREB 
SAMOBORSKA 145 - HRVATSKA 

SWIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA BLAŽENOG ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758 

Znanstveni skup o štovanju 
sv. Josipa 

U povodu 325. obljetnice proglašenja Sv. Josi¬ 
pa zaštitnikom hrvatskoga naroda, u Zagrebu je 
u organizaciji Društva za povjesnicu Zagrebačke 
nadbiskupije »Tkalčić« u srijedu 26. rujna 2012. 
održan znanstveni skup o štovanju Sv. Josipa u 
hrvatskom narodu. 

U šesnaest predavanja razmatrani su život 
i djelo Sv. Josipa u biblijskoj tradiciji te njegov 
utjecaj na duhovni, politički i kulturni život Hr¬ 
vatske od 1687. godine, kada je proglašen nebe¬ 
skim zaštitnikom hrvatskoga naroda, do novijeg 
vremena. 

Na skupu je bilo riječi i o naporima koje je 
Bi. Alojzije uložio u promicanje štovanja Sv. Josi¬ 
pa u hrvatskom narodu i za nasljedovanje njego¬ 
vih vrlina, kako u osobnom i obiteljskom životu 
tako i u ljubavi prema Crkvi kojoj je osobiti du¬ 
hovni pokrovitelj. 


Spomendan proglašenja 
blaženim Alojzija Stepinta 
u Kladju 

U kapelici Bi. Alojzija Stepinca u Kla¬ 
dju, samoborska župa, u nedjelju 7. listopa¬ 
da 2012. slavljena je misa u spomen na če¬ 
trnaestu obljetnicu proglašenja blaženim (3. 
listopada) kardinala Alojzija Stepinca. 

Misno slavlje predvodio je doma¬ 
ći župnik preč. Vlado Bogdan. U propo¬ 
vijedi je, podsjećajući na život bi. Alojzi¬ 
ja, potaknuo vjernike da im Blaženik bude 
uzor u ustrajnosti u promicanju kršćan¬ 
skih vrjednota. Istaknuo je i da se nala¬ 
zimo na pragu Godine vjere te da se utje¬ 
čemo Blaženikovu zagovoru kako bi se 
učvrstila vjera u našem hrvatskom narodu. 
Euharistijsko slavlje pjevanjem su uveličale 
mještanke koje su se za tu prigodu posebno 
okupile i pripremale. 


Sedam novih svetaca 



Hodočasnici ispuniše Trg Sv. Petra u Vatikanu na dan 
proglašenja sedmero novih svetaca, 21. listopada 2012. 


Na svečanom euharistijskom slavlju koje je 
predvodio na Misijsku nedjelju, 21. listopada 
2012., ispred bazilike Sv. Petra u Vatikanu papa 
Benedikt XVI. proglasio je svetima sedmero 
blaženika, četvero redovnika i troje laika. Uz 
sudjelovanje brojnih kardinala, oko 400 biskupa 
i 260 sinodskih otaca, na slavlju su se okupila 
brojna politička i crkvena izaslanstva te pedesetak 
tisuća hodočasnika s raznih krajeva svijeta, 
posebno iz zemalja u kojima su živjeli i djelovali 
novi sveci Katoličke crkve. 


Novi sveci su, osobito na 
karitativnom području, čvr¬ 
stom vjerom djelovali u različi¬ 
tim razdobljima i sredinama. 

Posebnu je pozornost po¬ 
budilo proglašenje svetom sje- 
vernoameričke Indijanke Ka- 
teri Tekakwitha (1656.-1680.), 
prve indijanske svetice. Radi se 
o djevojci koja je živjela u 17. 
stoljeću i pripisuje joj se niz ču¬ 


desnih ozdravljenja. Rođena je 
na području današnje države 
New York 1656. godine. Kasni¬ 
je je pobjegla od svoga plemena 
na sjever kontinenta, u Kanadu, 
gdje je živjela u skladu s kršćan¬ 
stvom. Preminula je 1680. godi¬ 
ne u dobi od samo 24 godine. 

Novi svetac je i Pedro Ca- 
lungsod (1654.-1672.), mladi 
katehist koji je pomagao isuso¬ 


vačkom misionaru na Filipini¬ 
ma s kojim je i mučenički umro 
jer je išao naviještati kršćansku 
vjeru, nastojeći uvjeriti ljude da 
krste svoju djecu. 

Među svetice uvrštena je i nje- 
mačko-američka franjevka Maria 
Ana Barbara Ćope (1838.-1918.) 
koja je godine 1918. umrla liječe- 
ći gubavce na havajskome otoku 
Molokai. 

Svetom je proglašena i bavar¬ 
ska mističarka Anna Schaeffer 
(1882.-1925.) koja je misijski dje¬ 
lovala prihvativši svoju trajnu in¬ 
validnost i s kreveta tješeći ostale. 

U Knjigu svetih Katoličke cr¬ 
kve toga dana ubrojen je i talijan¬ 
ski svećenik Giovanni Battista 
Piamarta (1841.-1913.), uteme¬ 
ljitelj katoličke tiskare i izdavačke 
kuće u Bresci te utemeljitelj kon¬ 
gregacije i odgojitelj mladih. 

Nova svetica je i španjolska 
redovnica Maria Carmen Salles 


y Baranguera (1848.-1911.) 
koja je tijekom svog kratkog ži¬ 
vota shvatila da je za evangeliza¬ 
ciju potreban kršćanski odgoj. 

Svetim je proglašen i fran¬ 
cuski isusovac Jacques Berthi- 
eu (1838.-1896.), misionar, za¬ 
ljubljen u Boga i madagaskarski 
narod, koji pred streljačkim vo¬ 
dom nije htio zanijekati svoju 
vjeru. 

U prigodnoj homiliji Papa 
je istaknuo kako su novi sveci 
za svoj životni program izabrali 


Isusove riječi iz Markova Evan¬ 
đelja: »Sin čovječji došao je slu¬ 
žiti i dati svoj život za otkuplje¬ 
nje mnogih.« Svojom herojskom 
odvažnošću oni su posvema po¬ 
svetili svoj život Bogu, služeći 
širokogrudno braći. To su kće¬ 
ri i sinovi Crkve, koji su izabra¬ 
li službu slijedeći Gospodina. 
Novi sveci različitog podrije¬ 
tla, jezika, narodnosti i društve¬ 
nih slojeva ujedinjeni su u jedan 
Božji narod u otajstvu Kristova 
spasenja. 


Dovršen postupak o muieništvu Miroslava Bulešica 

Papa Benedikt XVI. odobrio je Kongregaciji za kauze svetaca, tijekom 
audijencije 20. prosinca 2012. da proglasi dekret kojim se svećenika 
Porečke i pulske biskupije Miroslava Bulešica priznaje mučenikom, 
ubijenim, kako se navodi u dekretu, »in odium fidei«, iz mržnje pre¬ 
ma vjeri. 

Uredništvo se raduje ovoj vijesti i čestita Porečkoj i Pulskoj biskupi¬ 
ji, biskupima mons. Antunu Bogetiću i mons. Ivanu Milovanu koji su 
hrabro nastavili po mons. Dragutinu Nežiću započetu kauzu, dijece¬ 
zanskom biskupu mons. Draženu Kutleši, zatim postulatom mons. Juri 
Bogdanu i vicepostulatoru mons. Vjekoslavu Milovanu i svem Božjem 
narodu na ovom značajnom događaju za Katoličku Crkvu i hrvatski 
narod. 



SLUGA BOŽJI 


MtROSLAV BULEŠ1Ć 

SVJEDOK VJERI: 


Miroslav Bulešić rodio se 13. 
svibnja 1920. u selu Cabrunići, 
župe Svetvinčenat. Sjemenišnu 
izobrazbu završio je u Gorici i u 
Kopru. U jesen 1939. poslan je 
na studij u Rim. U rano prolje¬ 
će 1943. godine vraća se u Istru 
te je U župnoj crkvi u Svetvin- 
čentu 11. travnja 1943. zaređen 
za svećenika. Za svoje mlado- 
misničko geslo uzeo je zazive iz 
molitve Očenaš: »Dođi kraljev¬ 
stvo tvoje! Budi volja Tvoja!« 

U jesen godine 1943. Miro¬ 
slav je imenovan župnikom u 
Bademi, a u jesen 1945. župni¬ 
kom u Kanfanaru. 


Na početku školske godine 
1946747. određen je za podrav- 
natelja i profesora u Biskupij¬ 
skom sjemeništu u Pazinu. 

U kolovozu 1947. Miro¬ 
slav je pratio delegata Svete Sto¬ 
lice mons. dr. Jakoba Ukmara 
kod dijeljenja sv. Potvrde u Bu¬ 
zetu i okolnim župama. U su¬ 
botu 23. kolovoza 1947. godi¬ 
ne, kad su razulareni komunisti 
upali u župnu crkvu u Buzetu, 
s namjerom da spriječe krizmu, 
Bulešić je svojim tijelom branio 
Svetohranište i u njemu Presve¬ 
ti Oltarski Sakrament. »Ovamo 
možete proći samo preko mene 


mrtvoga«, rekao im je, blijed u 
licu, ali posve smiren, stojeći na 
gornjoj stepenici oltara, okre¬ 
nut prema onima koji su drsko 
zaposjeli prezbiterij. Uoči dola¬ 
ska u Lanišće, dok su s Ćićari¬ 
je stizale prijetnje organiziranih 
komunista, na pitanje boji li se 
tamo otići, Miroslav Bulešić je 
odgovorio: »Samo jedanput će 
se umrijeti.« Krizma u Lanišću 
održana je u nedjelju 24. kolo¬ 
voza 1947. godine. 

Govoreći o mučeništvu Mi¬ 
roslava Bulešića, dr. Ukmar je u 
službenom izvješću za Biskup¬ 
ski ordinarijat u Trstu 12. stu- 

denoga 1947. godine napisao: 
»Nakon završetka krizme u cr¬ 
kvi i mise koju je služio vlč. Mi¬ 
roslav Bulešić uputili smo se ka 
župnoj kući. Nakon četvrt sata, 
kad su bili krizmani i oni koji su 
naknadno prispjeli - bilo je to 
oko jedanaest sati - pobunjenici 
su ušli u kuću i ubili nožem vlč. 
g. Bulešića koji je bio kraj vrata. 
Ja osobno izišao sam iz župnog 
ureda u predvorje i vidio ga mr¬ 
tva kako leži na tlu među zlikov¬ 
cima koji su zaposjeli kuću; po¬ 
vukao sam se u spavaću sobu, 
gdje sam nakon minute vremena 
i sam teško izudaran i ostao sam 
ležeći u krvi. Smatrajući da sam 
mrtav, ostavili su mene i potra¬ 
žili župnika, ali ga nisu pronaš¬ 
li jer se bio sakrio. Kroz dvade¬ 
set sati ostao sam u nesvijesti...«. 


Bulešić je ubijen ubodima noža 
u grlo, a njegova krv poprskala je 
zid predsoblja laniškoga župnog 
ureda. Prema riječima očevida¬ 
ca, Bulešić je, osjetivši da umi¬ 
re, zazivao: »Isuse, primi dušu 
moju!«. 

Tadašnje vlasti nisu dopusti¬ 
le da se ovaj odvažni svjedok vjere 
pokopa u rodnoj župi u Svetvin- 
čentu, nego su odredili da bude 
pokopan u Lanišću. Tek je 1958. 
omogućeno da se njegovi tjele¬ 
sni ostatci prenesu u groblje rod¬ 
ne župe, a odatle su godine 2003. 
preneseni u župnu crkvu. 

U Biskupiji porečkoj i pulskoj 
proveden je biskupijski postupak 
(1998.-2004.) o životu i mučenič¬ 
koj smrti Miroslava Bulešića. Spi¬ 
si su 2004. predani Kongregaciji 
za svete u Rimu. Nakon pomnog 


proučavanja svjedočanstava svje¬ 
doka i dokumenata Crkva će apo¬ 
stolskim pismom Benedikta XVI. 
donijeti svoj službeni pravorijek o 
mučeništvu Miroslava Bulešića. 

U iščekivanju njegova uz- 
dignuća na čast oltara, Ured¬ 
ništvo čestita Porečko-pulskoj 
biskupiji, svećenicima i vjernici¬ 
ma koji su poticali da se istraži 
Bulešićevo mučeništvo te mons. 
Vjekoslavu Milovanu, promica¬ 
telju biskupijskog dijela kanon¬ 
skoga postupka, i mons. Juri 
Bogdanu, promicatelju rimskog 
dijela kanonskog postupka, te 
svim dobročiniteljima koji su 
molitvom i darom pripomo¬ 
gli da se otme zaboravu još jed¬ 
no vrhunsko svjedočanstvo kr¬ 
šćanske ljubavi. 



Novi blaženik: Devasahav Pillai 

P ročelnik Zbora za proglašenje svetih kardinal 
Angelo Amato, u Indiji je 2. prosinca 2012. 
proglasio blaženim Devasahayama Pillaija, ubije¬ 
nog 1752. godine jer se s hinduizma obratio na 
katoličku vjeru. Novije blaženik rođen 1712. go¬ 
dine u indijskoj državi Tamil Nadu. Kao laik i 
otac obitelji službovao je na kraljevskom dvoru. 
Čitajući evanđelje zaljubio se u Isusa, napustio 
hinduizam i prigrlio katoličku vjeru. Kao obra¬ 
ćenik počinje evangelizirati pozivajući na obraće¬ 
nje i na krštenje. Uhićen je i tri godine izvrgavan 
najvećim mukama, a potom je 14. siječnja 1752. 
godine, kad mu je bilo četrdeset godina, strijeljan. 
Tijelo mu je pokopano u crkvi, današnjoj kate¬ 
drali u gradu Kottar, gdje je i obavljen obred pro¬ 
glašenja blaženim. 


Suradnik Postulature postao 
doktorom znanosti 

S većenik Varaždinske biskupije Kruno No¬ 
vak je na Papinskom salezijanskome sve¬ 
učilištu u Rimu, na Fakultetu znanosti druš¬ 
tvene komunikacije, u utorak 25. rujna 2012. 
uspješno obranio doktorat iz područja zna¬ 
nosti društvene komunikacije. Vlč. Novak 
potječe iz župe Selnica. Rođen je u Čakov¬ 
cu godine 1974. Za svećenika Varaždinske bi¬ 
skupije zaređen je Zagrebu, godine 1999. Još 
kao đakon, a onda kao svećenik i rimski stu¬ 
dent dao je znatan prinos u tehničkoj pripre¬ 
mi tekstova u kanonskom postupku progla¬ 
šenja blaženim Sluge Božjega Josipa Langa, 
čime je olakšao proučavanje njegovih spisa, a 
više puta je velikodušno pripomogao i u po¬ 
stupku proglašenja svetim Bi. Alojzija Stepin- 
ca, osobito fotografijama s rimskih proslava 
Stepinčeva. Uredništvo dr. Novaku harno če¬ 
stita i na suradnji svesrdno zahvaljuje. 

Proslavljena 70. obljetnica župe Majke Božje lurdske 


U crkvi i franjevačkom sa¬ 
mostanu Majke Božje Lurdske 
proslavljana je od 3. do 9. pro¬ 
sinca 2012. 80. obljetnica samo¬ 
stana i 70. obljetnica župe. Prve 
tri večeri u program duhovne 
obnove bili su uključeni rodite¬ 
lji prvopričesnika, krizmanici i 
predškolska djeca - proslavom 
Nikolinja. 

Ostala tri dana protekla su u 
proslavi trodnevnice Bezgrješ- 
noj, na čiji je blagdan 8. prosin¬ 
ca 1942. zagrebački nadbiskup 
bi. Alojzije Stepinac osnovao 
župu. U četvrtak je program 
započeo večernjom pobožno- 
šću BDM. Misno slavlje i pri¬ 
godna propovijed bijaše po¬ 


svećena Sluzi Božjem fra Anti 
Antiću (predvoditelj: fra Josip 
Šimić, vicepostulator). Poslije 
mise uslijedila je glazbena večer 
župnih zborova (dječji zbor, 
mješoviti zbor, zbor fra Ante 
Antića i VIS Frama). 

U petak je program započeo 
večernjom pobožnošću Gos¬ 
pi. Misno slavlje predvodio je 
mons. dr. Juraj Batelja, postu- 
lator kauze Bi. A. Stepinca, koji 
je zajednicu upoznao s poveza- 
nošću Bi. Stepinca s ovim sveti¬ 
štem i župom, u koje je rado na¬ 
vraćao i predvodio misna slavlja 
i procesije do zagrebačke kate¬ 
drale. Poslije mise nastavljen je 
okrugli stol (tribina) o osamde- 


setogodišnjem vjerničkom hodu 
samostana i župe (predavači: dr. 
Zeljka Matešin, dr. Ivan Botica i 
dr. fra Josip Šimić). 

U subotu, na svetkovinu 
Bezgrješnog začeća BDM, mi¬ 
sno slavlje predvodio je dr. don 
Ivan Bodrožić. Poslije mise 
upriličen bijaše glazbeno-poet- 
ski recital: »Marija, najvjernija 
odvjetnica Hrvatske« fra Josipa 
Grbavca. 

Završno slavlje proslave 
obljetnice samostana i župe 
održano je u nedjelju 9. pro¬ 
sinca. Misno slavlje predvodio 
je mnp. provincijal fra Joško 
Kodžoman u koncelebraciji s 
braćom iz samostana. 


Sedamdesetpeta obljetnica župe Sv. Marka Križevčanina 

Svečanim misnim slavljem koje je u petak 7. prosinca predvodio zagrebački nadbiskup kardinal Josip 
Bozanič zagrebačka župa sv. Marka Križevčanina proslavila je 75. obljetnicu svoga postojanja. Za tu 
proslavu vjernici su se pripremali devet mjeseci, od veljače do listopada. Svakog 7. u mjesecu zajednice 
i skupine koje djeluju u župi pripremale su razne duhovne programe. A 7. u mjesecu odabran je zato 
što se 7. rujna liturgijski slavi sv. Marko Križevčanin, uvodno je pojasnio domaći župnik Damir Bačun. 
On je nazočne podsjetio da je župu 7. studenoga 1937. godine osnovao nadbiskup Alojzije Stepinac 
koji se istodobno zauzeo i za prikupljanje novca za izgradnju crkve, za koju je kamen temeljac 
postavljen 23. lipnja 1940., a sama crkva blagoslovljena je 21. prosinca 1941. godine. 


U propovijedi na otvorenju 
nove župe Bi. Marka Križev¬ 
čanina u Zagrebu, studeno¬ 
ga 1937., Blaženi Alojzije reče: 
»S Božjom pomoći otvaramo 
danas šestu novu župu u na¬ 
šem Zagrebu. Razne neprilike 
nisu nam dozvolile, da izgradi¬ 
mo već ove godine i crkvu, pa 
ćemo se za par mjeseci zadovo¬ 
ljiti drugim prostorijama. Ali 
mi smo dragom Bogu zahvalni, 
i sretni smo da smo došli dotle, 
da možemo otvoriti župu, ma¬ 
kar nam vrijeme nije dozvolilo, 


da i crkva bude ove godine pod 
krovom. Otvaramo je pak na 
čast bi. Marku Križevčaninu, 
mučeniku. 

U naše moderno doba običaj 
je, da se na sve strane podižu spo¬ 
menici neznanim junacima. Mi¬ 
slim da je vrijeme, da i mi hrvatski 
katolici počnemo malo više mi¬ 
sliti na neznane junake naše svete 
vjere, koji su nikli u našoj sredini, 
na našoj rodnoj grudi. Jer ako se 
ikome dolikuju spomenici, to se 
dolikuju onima, koje je odliko¬ 
vao sam Bog, kad ih je preko Cr¬ 


kve svoje podigao na čast oltara. 
A među takovima je i bi. Marko 
Križevčanin, mučenik; sin naše¬ 
ga naroda, sa tla ove starodrevne 
naše biskupije.« 

U osvrtu na župni jubilej, 
kardinal Bozanič je posvijestio 
važnost župe, jer je ona zajed¬ 
nica vjernika koji se okupljaju 
da slušaju Božju Riječ, da za¬ 
jedno mole i da se u njoj nadah¬ 
njuju za svoj život. 

Misno slavlje pjevanjem je 
uveličao Mješoviti župni zbor i 
zbor mladih Laudes. 

Postaje Križnog puta u Kraticu 


U srijedu 5. prosinca 
2012., na 61. obljetnicu pre¬ 
mještaja nadbiskupa Stepin- 
ca iz zatvora u Lepoglavi na 
izdržavanje kazne u župnu 
kuću u Krašiću, mons. Ju¬ 
raj Batelja, postulator kanon¬ 
skog postupka za proglašenje 
svetim Blaženog Alojzija Ste- 
pinca, blagoslovio je velebni 
križni put podignut na pro¬ 
storu zapadno od župne cr¬ 
kve Presvetoga Trojstva i no¬ 
vog župnog dvora u Krašiću. 
Blagoslovu, pobožnosti Križ¬ 
nog puta i misnom slavlju pri¬ 
sustvovao je velik broj župlja- 
na i hodočasnika te trinaest 
svećenika. 

Petnaestpostajaopremlje- 
nih prikazima Isusove muke, 
smrti i uskrsnuća, zatim tek¬ 
stovima iz Evanđelja i života 
Bi. Alojzija Stepinca prinos 
su hodočasničkom obilježju 
mjesta i župe Krašić. Time su 
župa i mjesto Krašić na oso¬ 
bit način željeli istaknuti ve¬ 
ličinu Blaženikova lika kao 


vjernog svjedoka 
Kristova, čime će 
se duhovno moći 
okoristiti brojni 
hodočasnici koji 
dolaze u mjesta 
njegova rođenja, 
djetinjstva, zato- 
čenja te mučenič¬ 
ke smrti. 

Križni put os¬ 
mislio je sam žu¬ 
pnik preč. Dragutin Kučan uz 
pomoć arhitekta Mladena Tuše- 
ka. Zamišljeni projekt ostvarila 
je tvrtka RO-SI iz Švaljkovca. 
Ostvarenje ovog projekta pot¬ 
pomogli su velikodušni do¬ 
bročinitelji, svećenici i vjerni¬ 
ci, osobito obitelji. 

Već prva pobožnost najavi¬ 
la je da će hodočasnici obavlja¬ 
jući pobožnost Križnog puta u 
Krašiću oživljavati svoju vjeru 
prisjećajući se Isusove muke i 
smrti te Blaženikovih 14 po¬ 
staja križnoga puta do muče¬ 
ničke i slavne smrti u Krašiću 
10. veljače 1960. 


U blagoslovu Križnoga puta u Krašiću 5. 
prosinca 2012. sudjelovalo je 13 svećeni¬ 
ka, sva školska djeca te domaći vjernici i 
hodočasnici 



S prostora Križnog puta u Krašiću u novom se sjaju uočava i 
ljepota župne crkve Presvetoga Trojstva, 5. prosinca 2012. 


Prva pobožnost prigodom blagoslova Križ¬ 
nog puta u Krašiću, 5. prosinca 2012. 



Na prvu nedjelju došašća, 2. prosinca 2012. Krašić je 
pohodio i s vjernicima molio hrvatski general Ante 
Gotovina 

»Hvala Vama, katolički svećenici!« 


Oblik nasilnog vladanja obi¬ 
lježio je dugo razdoblje povijesti 
koje pamtim. U njemu je ponikao 
i najveći broj današnjih stanovni¬ 
ka Republike Hrvatske. Na osobit 
ga je način iskusio Blaženi Alojzi- 
je Stepinac. Duboko mu se usadi¬ 
lo u sjećanje njihovo stalno izviki- 
vanje i dokazivanje: »Mi smo sada 
vlast!« Unatoč prijetnjama i pro¬ 
gonima izgovorio je poticaj trajne 
vrijednosti koji bi na pameti mo¬ 
rali imati svi ljudi, ne samo kršća¬ 
ni. U pismu iz sužanjstva u Kra- 
šiću, napisanom 29. travnja 1958., 
piše: »Ako misle ovakvim mjera¬ 
ma slomiti Katoličku crkvu, onda 
su velike naivčine, jer Crkva se 
Katolička ne upire niti na kardi¬ 
nala Stepinca niti bilo kojeg čo¬ 
vjeka, nego na Isusa Krista, kojega 
zamjenjuje na zemlji Petar, Sveti 
Otac. A Petar ne umire, kako piše 
na jednoj svjetiljci u rimskim ka¬ 
takombama, dok su pomrli i Ne- 
roni i Henrici i Hitleri i Staljini, a 
tako će i drugi. Podržavajte da¬ 
kle vedar duh optimizma kod ta¬ 
mošnjeg klera! Neka se ni najma¬ 
nje ne boji, neka i dalje čuva svoje 
svećeničko dostojanstvo i čast, ali 
i moli za progonitelje, da nađu put 
k Bogu, dok imaju vremena.« 

Koliko vjere u Boga i kakva 
procjena smrtnog čovjeka! Ne 
znam zašto, ali mi te riječi same od 
sebe dođoše na pamet dok sam 11. 
listopada 2012. u jednoj medicin¬ 
skoj ustanovi, tražeći pomoć fizič¬ 


kim kušnjama, na monitoru pra¬ 
tio raspravu u Hrvatskom saboru 
o izmjenama Zakona o državnoj 
matici. Osoba na susjednom kre¬ 
vetu je prateći tu istu raspravu sebi 
u brk promrmljala jasno artikuli¬ 
rane riječi: »A kaj oni misliju da 
buju vječno vladali?« 

I dok su predstavnici pojedinih 
stranaka navijali za, a drugi protiv, 
uspravila se gospođa Ingrid Anti- 
čević Marinović te je, u ime Klu¬ 
ba SDP-a, novi prijedlog zakona 
nazvala povijesnim. Uostalom za 
neke je ljude povijest i započela 
one 1945.! 

Možda bi sve ostalo na sjeća¬ 
njima, ali je rečenica koju je sabor¬ 
ska zastupnica potom izgovorila 
vrlo indikativna za vlast i vrijeme 
u kojem živimo. Hvaleći novi za¬ 
kon odala je »priznanje matičari¬ 
ma koji su do sada požrtvovno ra¬ 
dili unoseći krasopisom podatke 
u matice« i naglasila da novo vrije¬ 
me traži nove tehnologije. Potom 
je predložila »da se produlji rok 
od 100 godina do kada se podaci 
čuvaju u maticama i nakon kojih 
odlaze u Državni arhiv«. 

U nekoliko kratkih rečenica 
izgovoreno je puno poruka koje 
traže dublje i ozbiljno promi¬ 
šljanje. Mene su u tili čas prože- 
le misli kako se na »legalan« način 
ponavlja bezakonje. Zašto? Raz¬ 
bistrili su mi se sljedeći razlozi: 

1. Svaki građanin ove drža¬ 
ve trebao bi znati da su do 1945. 


matice krštenih, vjenčanih i umr¬ 
lih za crkveno područje uredovno 
vodili katolički svećenici, župnici! 
Oni bijahu hrvatski matičari. 

2. Po dolasku komunista na 
vlast godine 1945. diktatorska 
vlast je i na tom području izvrši¬ 
la nasilje. Otuđila je župne mati¬ 
ce bez reversa, bez nadoknade, uz 
nečujno obećanje da će ih vratiti 
kad ih prepišu. Nekoliko matica 
je doduše vraćeno, ali ne s naslova 
pravde, nego radi političkog pro¬ 
bitka. 

3. Dakle, otuđene matice do da¬ 
nas nisu vraćene, a zakonitog vla¬ 
snika se ni ne spominje, da mu se 
njegova imovina vrati i nadoknadi. 

4. A što je s državnim matičari¬ 
ma koji su te crkvene matice zlo¬ 
rabili popunjavajući ih neumje¬ 
snim i ideološkim napomenama 
te upisivanjem izmijenjenih ime¬ 
na pojedinaca i obitelji, poput: 
Skender u Aleksandar, Drago u 
Dragan, Mile u Milan, Miljenko u 
Milenko, Biserka u Bisera, itd.? 

Stoga, slava i hvala Vama, kato¬ 
lički svećenici, »za svoj narod mu¬ 
čenici«, koji ste više od 400 godina 
krasopisom unosili podatke u ma¬ 
tice krštenih, vjenčanih i umrlih. 
Vas i Vaše nasljednike mora traj¬ 
no nadahnjivati poruka Blaženog 
Stepinca, da je samo Bog vječan, a 
svaka vlast privremena. Blago na¬ 
rodima i njihovim saborskim za¬ 
stupnicima koji to shvaćaju. 

J.B. 


Uslišanja na zagovor Bi. 
Alojzija Stepinca prosli¬ 
jedile su Uredništvu Jele¬ 
na F. iz Varaždina i Dra- 
gica Jakoplić iz Zagreba, 
a svjedočanstva o ozdrav¬ 
ljenjima na Blaženikov 
zagovor poslali su: Vla¬ 
dimir Kombol (Zagreb), 


Anita Kalađija-Palić (Bje¬ 
lovar), Milica Karanušić 
(Kaštel Lukšić) i Mila Lo- 
vrinčević (Zagvozd). 


Marija Terezija Brozo- 
vić proslijedila je Ured¬ 
ništvu pobožnost »Ste- 
pinčeve krunice«. 


Prof. Marko Bedić po¬ 
slao je Uredništvu tiskom 
objavljena svjedočanstva 
o tome kako je zagrebački 
nadbiskup Alojzije Stepi¬ 
nac godine 1944. spasio iz 
kolone smrti učiteljicu Ne- 
venku Nikša i učitelja Iva¬ 
na Nikšu u Kravarskom. 


Svoja sjećanja i svjedo¬ 
čanstvo o Bi. Alojziju 
Stepincu proslijedio je 
Uredu Postulature i don 
Aleksandar Boraš, sveće¬ 
nik Mostarske biskupije, 
s prilogom svjedočanstva 
lepoglavskog zatočenika 
Šimuna Vukojevića. 

Vjerujem i dalje u pobjedu naie Crkve 



Župnik Vraneković je zapisao: »Naši liječnici zaključuju da 
su 'crveni 5 u Lepoglavi na neki način otrovali Eminenciju,« 
A dr* Antun Šercer, koji je dolazio liječiti zatočenog Kardi¬ 
nala u Krašiću, o tome je više puta govorio. Na slici Blaže- 
nik i župnik Josip Vraneković s liječnicima. 


Nastavljamo objavljivati izabrana poglavlja 
dnevnika vlč. Josipa Vraneković, u kojemu je 
opisao život i stradanja BI. Atojzija Stepinca na 
izdržavanju kazne u Krašku. 

Blaženik je u potpunoj tajnosti na novu 
postaju križnoga puta u Krašić prebačen 5. 
prosinca 1951. Bilo je to premještanje iz 
jednoga zatvora u drugi. No, on je i tu bio 
onemogućen u vršenju biskupske službe, 
ponižavan i progonjen. 0 tom progonu on je 
napisao mnoga svjedočanstva. Jedno od njih 
zabilježio je u pismu koje je uputio mons. 
Smiljanu Čekadi, biskupu skopskom/ 


Krašić, 4.1.1955. 

Dragi Preuzvišeni! 

Srdačna hvala k čestitci k Božiću i Novoj go¬ 
dini, koju isto tako uzvraćam sa željama, da Te u 
Novoj godini prati kao i do sada neustrašiva vje¬ 
ra i nepokolebivo ufanje u Gospodina i zagovor 
Presvete Bogorodice. 

Progonstvo Crkve naime u našoj domovini 
nije jenjalo, nego se nastavlja podmuklo i bezob¬ 
zirno kao i do sada iako u nešto drugoj formi, ali 
s istim ciljem: dovesti do uništenja Katoličke Cr¬ 
kve i do istrebljenja vjere u Boga. Mi to ovdje na¬ 
pose osjećamo, dan i noć pod stražom milicije i 
bezbrojnih špijuna. Sve nas to međutim ništa ne 
plaši, jer se upiremo na Boga svoga, koji nikada 
ne napušta onih, koji u njega polažu nadu. 


' Ja vjerujem i dalje u pobjedu naše Crkve, koja 
će preživjeti i nadživjeti sve što danas oko sebe gle¬ 
damo i slušamo. Pa kad bi nam valjalo i umrijeti, 
bolje je nego li biti rob jedne apsurdne ideje (ako 
se može zvati idejom) kao što je komunizam, sa 
svim strahotama, koje ga prate po svim zemljama, 
gdje se je krvlju i nasiljem dočepao vlasti. 

Znam dobro Tvoj položaj u jednom kraju, 
gdje su katolici neznatna manjina. Ali je Krist, 
osnivač Crkve Božje, veći nego sve veličine ovo¬ 
ga svijeta, pa Ti želim, kao što rekoh, i u ovoj go¬ 
dini istu neustrašivu vjeru, koja Te je do sada pra¬ 
tila. Rado bih se već porazgovoriti s Tobom, ali 
kad nije moguće, ostanimo u duhu sjedinjeni za 
pobjedu Kristova kraljevstva na zemlji. 

Uz bratski pozdrav u Gospodinu 

+ Alojzije kard. Stepinac 
nadbiskup zagrebački 


11. II. 1954. 

Policija je tako drska, da i se¬ 
stre iz kuće na cesti hoće legiti¬ 
mirati. One mirno prolaze. Ne 
daju im legitimacije. Neće im ni 
svoje ime reći, nego samo: »Po¬ 
znate nas dobro!« 

12. II. 1954. 

- »Jučer je u Rimu proslavlje¬ 
na godišnjica Lateranskog ugo¬ 


vora. Sv. Oca zastupao je Tedes- 
chini. Talijanske se vlasti lijepo 
ponijele. Razborita je to gesta 
Sv. Stolice, da se na neki način 
i sada afirmira sporazum, da se 
ne bi jednog dana sjetili komu¬ 
nisti ili Nijemci, pa predbacili, 
da je taj sporazum načinio Va¬ 
tikan sa fašistima, i da ga oni ne 
priznaju.« 


Jezerinac mi javlja, da Glasnik 
Srca Isusova u Salzburgu dono¬ 
si vijest da Sv. Otac naziva našeg 
Eminenciju »najvećim prelatom 
Katoličke Crkve«. Saopćim to 
Eminenciji, a on samo ponikne 
glavom kod stola i veli: 

- »Samo Bog je velik!« 


* AP, sv. CX1, str. 3846. Ovo je pismo pronađeno zajedno s drugim pismima koje je kard. Stepinac uputio mons. Smiljanu Cekacli, ili njegovu bratu dr. Cedomilu 
Cekađi, kanoniku Prvostolnog kaptola vrhbosanskog, u policijskoj akciji zapljene Kardinalovih pisama, provedenoj pod imenom »Kleopatra«, izvršene početkom 
prosinca 1959., usp. AP, sv. CX1, str. 3819s. 

13. II. 1954. 

Subotnja pobožnost, kojom 
zgodom Eminencija propovije¬ 
da o krjepostima Majke Božje, 
posjećuje oko 400 vjernika. Ve¬ 
seli to Eminenciju i veliku nadu 
polaže u te molitve. 

14. II. 1954. 

Kod objeda ispričao mi je svoj 
slučaj na fronti kod Piave. Tjed¬ 
nima i mjesecima bio je u smrt¬ 
noj opasnosti i u prvim linijama. 
Za ofenzive 15. VI. 1918., koja 
je bila odlično zamišljena, tako¬ 
đer je bio u prvim redovima. 

- »Zabili smo klin u obliku 
potkove. Naprijed s lijeve strane 
bio sam sa svojim vodom. Naša 
je artiljerija neprestano tukla od 
3 sata ujutro do 11 sati sa 1500 
topova. Točan plan bitke primili 
smo svi oficiri. Određeno je bilo 
za svaki sat što ima koji uraditi. 
Uli sati bio je juriš. Ali dvojica 
oficira, koje sam kasnije našao 
u zarobljeništvu, prešli k Tali¬ 
janima i izdali plan bitke. Jedan 
je bio iz Sarajeva - naš čovjek, 
katolik, a drugi Srbin. Talijani 
se brzo povukli iz prvih linija 
i naša je artiljerija tukla na pra¬ 
zno. Mi udarali na juriš, misle¬ 
ći da je pred nama sve smrvlje¬ 
no, a kad tamo, prolazeći kroz 
prve neprijateljske linije, ne na¬ 
đemo nikoga, ni živa ni mrtva. 
Odjednom udari po nama tali¬ 
janska artiljerija. Izgubili smo 
silne tisuće ljudi. Da nije bilo iz¬ 
daje, brzo bismo stigli do Rima, 
a drugo krilo vojske krenulo bi 
prema Piemontu i Francuskoj, 
pa bi tako saveznicima došli iza 
leđa. Tko zna ne bi li to možda 
bilo sudbonosno i za konačni is¬ 
hod rata. Ali vidjelo se da je Au- 
stro-Ugarska sve više trula i da 
ide svome kraju.Tom sam zgo¬ 
dom skoro poginuo. Od cijelog 
mog voda ostalo je samo 7 ljudi. 
Granata je pala pred mene i za¬ 
sipala me zemlja. Usta su mi bila 


puna zemlje. Srećom je desna 
ruka bila vani, slobodna, pa sam 
se nekako iskopao živ van. Tu je 
bio neki moj vojnik Poljak. Bilo 
mu je 18 godina. Granata ga za¬ 
hvatila svega od glave do pete. 
Sav je bio u ranama. Krv mu 
curila niz oči, da nije mogao ni 
gledati. Raširenih je ruku ležao 
i samo ponavljao: Pane Jezus! 
Pane Jezus! ... Naredim dvoji¬ 
ci, da ga odnesu straga u previ- 
jalište. Dok su ga nosili, udari u 
njih granata i raznese ranjenoga 
i jednog od one dvojice. Bili su 
to strašni i gorki časovi. Još smo 
jednom kasnije započeli ofenzi¬ 
vu, ali je i ta propala i tu sam za¬ 
robljen. Dobro je naša komanda 
načinila: zabiti klin u talijanske 
redove i tako ih razbiti. No oni 
su navalili sa bokova i odsjekli 
nas u prvim redovima od po¬ 
zadine, a da mi to nismo znali. 
Odjednom nađem se s nekoliko 
vojnika, kako smo jurišali, pred 
nepreglednim zelenim mnoš¬ 
tvom: sila talijanskih vojnika - 
čovjek do čovjeka. Pred mene 
stupi talijanski oficir i čujem ga 
gdje govori: Abasso baionetta! 
Sjetim se u onom uzbuđenju, 
da imam o pojasu bajonet, pa 
da me ne ubije, bacim bajonet 
na zemlju. Pištolj sam u naglo- 
sti ostavio u rovu. Dok su me 
sa nekoliko mojih vojnika vo¬ 
dili, iznenada naši iz pozadine 
zapucaju topovima i granatama 
upravo pred mene i ubili mi jed¬ 
nog čovjeka. To mi je bilo naj¬ 
bolnije: Ne znajući naši udaraju 
po našima!« 

*** 

Kod večere: 

- »Vidim da iz Berlinske 
konferencije ne bude ništa. Ne 
mogu se složiti ni u pitanju male 
Austrije. Molotov predlaže 3 
mjeseca za rješenje, a oni mu 
pametno odgovaraju: ‘Čemu tri 
mjeseca, kad su dosta tri dana?’ 


Možda će doći do strahovitog 
ratnog obračuna, ali mi se sve 
više čini, da će dobri Bog, po za¬ 
govoru Bogorodice nešto izvan¬ 
rednoga učiniti, da postidi svu 
ljudsku moć, vještinu i silu.« 

*** 

Povodom vijesti radio Rima, 
da će i Jugoslavija stupiti u Atlant¬ 
ski pakt rekao je Eminencija: 

- »Bez obzira na tu vijest, 
Tito zna, što ga čeka, ako okre¬ 
ne potpuno na Istok, a opet tre¬ 
ba mu pomoć! Ako se prikloni 
Zapadu, opet je nevolja, jer će 
štošta morati izmijeniti. On će 
to i učiniti. Oni će sve polizati, 
samo da se održe na vlasti. Đilas 
je to vjerojatno i predvidio, pa 
je htio preteći Tita, ili je možda 
i sve među njima dogovoreno 
samo, da imaju neku legitimaci¬ 
ju pred zapadnim svijetom.« 

15. II. 1954. 

Dolaze ovamo crkveni star¬ 
ješine iz Oštrca i mole Eminen¬ 
ciju da im dade Jezerinca za žu¬ 
pnika. Eminenciji je drago što 
ljudi vode brigu da dobiju sve¬ 
ćenika. Kad u lipnju svrši Jeze- 
rinac studij, vjerojatno će ga do¬ 
biti. »Narod nam ne da mira, 
kažu starješine, i govori, da smo 
mi krivi, što još nemamo stalnog 
svog župnika.« - »To je znak, da 
živi vjera u tom narodu« - re¬ 
kao mi je Eminencija, a ljudima 
za uspomenu dao sličice. 

16. II. 1954. 

Vlč. Starčević sav mokar - 
po snijegu zaobilaznim putem 
dođe ovamo. Teško mu je u 
Draganiću, ali je radin i odlu¬ 
čan. Svijet je tamo zapušten u 
vjerskom pogledu. Neki je dan 
vjenčao djevojku od 22 g., koja 
se pred vjenčanje prvi put ispo¬ 
vjedila. 

- Peccata sacerdotum, pecca- 
ta nostra - veli Eminencija. - Da 

su svećenici bili radini i požrtvov¬ 
ni, drugačije bi bilo. O Bože, što 
će iza 50 godina opet za nas reći! 
Qiu stat - videat ne cadatl 

Priča dalje da su u Americi sku¬ 
pili 1000 dolara za potrebe draga- 
nićke crkve, a poslat će ih ušivene 
u jedan komot. - Temporal 

Jučer dobili poštom američki 
Hrvatski glasnik - glasilo HSS-a. 
Tu je lijepi Krnjevićev govor, 
održan u Londonu, gdje odluč¬ 
no ističe odcjepljenje od Srbije i 
granice Republike Hrvatske na 
Drini. »Stvoriti moralnu bazu - 
to će biti prvi zadatak obnove« - 
ističe Krnjević. A Eminencija će 
na to: »To pak nema bez tijesne 
suradnje i pomoći Crkve. Zato, 
tkogod dođe na vlast mora i te 
kako računati s pomoći Crkve. 
Danas ih ona jedina pomaže, šti¬ 
ti i bez nje ni maknuti ne bi mo¬ 
gli vani. Dobro to svi znaju.« 

17. II. 1954. 

»Zanimljivo je bilo jedne noći. 
Sanjao sam i u snu vidio svog 
oca. On promatra gradnju jed¬ 
ne crkve i govori: Nikada ne bu¬ 
dem ja vidio da bi ta gradnja bila 
dovršena. Brzo iza toga ustanem 
i kad sam svršio sv. Misu, javlja¬ 
ju mi telefonski iz Krašića, da je 
u noći umro otac. Svakako zani¬ 
mljiv slučaj! ... 

Sestra Štefa mi veli da joj je 
mama dva dana prije smrti rekla 
da je vidjela u sobi u kutu neobič¬ 
no lijepog dječaka, koji ju je gle¬ 
dao i sa onog mjesta lagano svo¬ 
jom rukom tiho blagoslivljao. 
Mama joj je još rekla neka toga 
nikome ne priča da joj ne bi mož¬ 
da tkogod rekao da je luda. I opet 
zanimljiv slučaj! Nije li to upravo 
bila zadnja velika utjeha mami!« 

»Sutra završava Berlinska 
konferencija. Ništa nisu poluči¬ 
li. Ništa zato! Uspjeh je konfe¬ 


rencije u tome što su sada valjda 
zapadnjaci uvidjeli da se sa So¬ 
vjetima ne može razgovarati!« 

*** 

»Sutra na završetku Berlin¬ 
ske konferencije bit će demon¬ 
stracije u Berlinu i Beču protiv 
Molotova i Rusije. U Berlinu će 
građani šuteći prolaziti ulicama 
u znak protesta, dok će u Beču 
vjerojatno biti živo. To odgova¬ 
ra njihovom mentalitetu. Do¬ 
bro je to! Neka vidi Molotov, 
što misli narod. ... Ali, što ko¬ 
munist za to mari! Glavni je nji¬ 
hov argument: brutalna sila!« 

18.11.1954. 

Svećenici u Karlovačkom ko¬ 
taru imaju sa strane Udbe dale¬ 
ko manje uznemirivanja nego 
mi u Jastrebarskom. Tu je Emi¬ 
nencija, pa nije začudno što đa¬ 
vao pritišće. 

*** 

Na šetnji: 

»Keilbach mi je poslao knji¬ 
gu na njemačkom ‘Marijina le¬ 
gija’. Vidim da su već milijuni 
učlanjeni u tu Marijinu organi¬ 
zaciju. Osnovana je u Irskoj još 
1926. g. Ako dragi Bog dopusti 
da dođem na svoje mjesto, od¬ 
mah bih uveo i proširio u dije¬ 
cezi Marijinu legiju. Ti vitezovi 
uzeli su ime od rimske legije, da 
se tim imenom naznači neustra- 
šivost i nepobjedivost njihova, 
kakvu su imale rimske legije.« 

19. II. 1954. 

»Čitam sociologiju od Uše- 
ničnika i sve sam više uvjeren 
da je Gospodin Bog pustio vlast 
socijalizmu i komunizmu da 
dovede ljude do apsurda i onda 
će narodi uvidjeti da im je jedini 
spas u Bogu.« 

20.11.1954. 

Ujutro: 

»Sanjao sam čudan san. Na¬ 
šao sam se u Rimu. Tu su bile 
običajne ceremonije kod insta¬ 


lacije za kardinala. Pružali mi 
prsten, oblačili albu i kad su mi 
pružali i drugu albu, sjetim se: ti 
si u Rimu, a kako ćeš natrag? - U 
snu bilo mi je vrlo teško, no brzo 
sam se probudio. ... Nije dobro 
da čovjek prije sna čita stvari 
koje ga uzbuđuju. Tako sam si¬ 
noć čitao pisma što ih je sestra 
donijela iz Zagreba, gdje mi jav¬ 
ljaju da bi trebalo nešto poduzeti 
da se neke važne stvari na Duh. 
stolu konačno urede... A možda 
sam već i previše rekao.« 

*** 

O. Vanino D. I. javlja da pre- 
uzvišeni g. Čule boluje od iste 
bolesti kao i Eminencija. 

»Čini mi se«, veli Eminenci¬ 
ja, »da smo on i ja određeni za 
žrtvu. Nadam se da će uz Božju 
pomoć ustrajati do kraja. Toliko 
ga poznajem od prije, a i sada su 
mi javili da ga je brat nagovarao 
neka traži pomilovanje, a on mu 
odlučno odgovorio: ‘Niti imam 
koga tražiti, niti zašto!’« 

*** 

»Htio bih još vidjeti našeg 
dragog nadbiskupa Šarića. Si¬ 
gurno je bolje da je otišao van. 
Ovi bi ga tu mučili fizički i psi¬ 
hički. Skršili ga. Dao bi kakve 
ustupke ili izjave... Ovako je 
bolje. A Bogu hvala na svemu!« 

21. II. 1954. 

Dolaze: Dr. Bogičević, Šer- 
cer, Riesner, Popović, tajnik, 
Stella. - Dr. Bogičević je načinio 
grafikon, gdje je prema tjedni¬ 
ma ili dvotjednim nalazima pri¬ 
kazao tok Eminencijine bolesti. 
Stvar je dosta zahvalna. No, dr. 
Popović mi kaže, da »Eminen¬ 
cija nije jedan od onih bolesni¬ 
ka, kojemu bi se moglo u jačoj 
mjeri pomoći i produljiti život. 
Okolnosti naime, u koje je uba¬ 
čen takve su da nužno nega¬ 
tivno djeluju na razvoj bolesti. 
Jetra su prilično slaba - i to je 
veliki negativum u cijeloj stva¬ 
ri.« - Tako medicina! No, mo- 

litve i žrtve vjernika ućmit će 
svoje i Bog će nam se u njemu 
smilovati. 

*** 

Tajnik javlja Eminenciji da 
su mnogi svećenici i silom do¬ 
premljeni u Zagreb na skupštinu 
CMD-a, ali se većina od njih nije 
upisala u to nesretno društvo. 


22.11.1954. 

»Piše mi Marica Stanković. 
Lijepo rade te ‘Suradnice Kri¬ 
sta Kralja’. Svuda ih ima: u bol¬ 
nici, uredu, tvornici. Okorjele 
obraćaju i spremaju za sv. sa¬ 
kramente. Riječju i primjerom 
djeluju u svojoj okolini. Za sva¬ 
ki dinar polažu glavarici račun. 
Dugo se na to spremalo, i eto, 
sada Sv. Otac odobri novu ovu 
družbu.« 


23.11.1954. 

Iznenada dolazi preko Ozlja 
[...] i [...] Ispratili smo ih Drčev- 
ca [...] Ivandija je sigurno bio du¬ 
ševno skrhan, kad je otkrio dnev¬ 
nike. 1 On i Nežić jedini su znali 
za njih. Dugo smo za ovom dvo¬ 
jicom gledali iz »naše granice« u 
Drčevcu. Vratimo se preko Sel- 
na kući. U to začujemo pucanj 
strojnice. Zla slutnja obuzela nas 
obojicu, misleći, nije li tkogod na 
njih zapucao. Prilično zamišljen, 


| Dr. Antun Ivandija nije otkrio kamo su on i 
dr. Dragutin Nežić na sigurno stavili Nadbisku¬ 
pove dnevnike, nego ih je izdao bogoslov Ivan 
Coček koji ih je vidio kad su dnevnike odnosili na 
tavan Nadbiskupskog bogoslovnog sjemeništa. 



Nadbiskup Stepinac s krizmanicima župe Sv. Nikole Taveli- 
ća; s njima je i župnik Antun Frimel (1943.) 


išao je Eminen¬ 
cija kući. 

Sudeći po 
svemu, njiho¬ 
vi su se razgo¬ 
vori kretali oko 
stanja u Nad¬ 
biskupiji [...] Iz 
tih misli naglo 
se prene Emi¬ 
nencija i veli: 

- »Ah, dragi 
Bog znade da ni¬ 
kada nisam težio 
za ovim položa¬ 
jem. Ali, kad sam 
odabran, onda moram sada ova¬ 
ko postupiti! Tješi me ona riječ: 
‘Da Bog ne trpi mira (mirovanje) 
kod onih, koje je odredio za rat’. 
- Veseli ga da je dr. Nežić onako 
spremno prebrodio 45 dana na 
vojnoj vežbi. Radio je sve poslo¬ 
ve: straža, nošenje drva iz šume, 
politička nastava i si. Svi su znali 
da je on biskup. Mislili su crve¬ 
ni da će ga mobiliziranjem izlu¬ 
čiti iz naroda i klera. On će osta¬ 
viti tu zamjenika, a oni će već s 
njime lako na kraj. No, on nije 
ostavio zamjenika, nego dekani¬ 
ma dao velike ovasti. Sada crve¬ 
ni nisu imali s kime da pregova¬ 
raju. Biskup je stavio suspenziju 
za one koji će 12. XI. 1953. ići u 
Zagreb na skupštinu. I opet: Per- 
ditio tua ex te, Israell« 

[...] dva puta dolazi na Ri¬ 
jeku, da se s njim [...] sastane. 
Buriću je rekao, da mene tre¬ 
ba kao izvršitelja E. oporuke. - 
No, Eminencija nema o tome ni 


pojma. Quid} (Umoran sam ne¬ 
koliko tih stranica pisao u noći 
- gotovo u polusnu, pa je zato 
malo neurednije pisano.) 

24. II. 1954. 

Danas nije Eminencija izišao 
na šetnju. Sprema pisma za Za¬ 
greb i dalje... 

»Kako je Sv. Otac obolio, to 
sam ponovno pogledao i prou¬ 
čio izbor Pape. Makar znam, da 
mene, Višinskoga i Mindzentya 
neće biti na tom izboru, ali tko 
zna, što se može dogoditi. Red je 
da mi stvar bude poznata. Zani¬ 
mljivo je što je već Papa Pio X., a 
onda i sadašnji Sv. Otac naglasio 
da onaj koga zbor kardinala iza¬ 
bere za Papu, neka se nikako ne 
ustručava prihvatiti taj izbor.« 

Rekavši to, Eminencija se 
malo zamislio i dodao je: 

- »Dobro je to i mudro re¬ 
čeno, jer ako bi se otezalo sa iz¬ 
borom, tko zna, gdje bi i kako 
bi stradali interesi Crkve.« 

Uoči župnog proštenja Kraljice Svete Krunice u župi Pri- 
draga u Zadarskoj nadbiskupiji održani su od 5. do 7. listopada 
»Stepinčevi dani«. O Bi. Alojziju Stepincu na temelju misnih 
čitanja propovijedao je mons. Juraj Batelja, promicatelj po¬ 
stupka za proglašenja svetim BI. Alojzija Stepinca. Premda je 
župa Pridraga teško stradala u Domovinskom ratu, jer su svi 
župljani pred nasiljem srbočetničkih postrojbi morali napustiti 
svoja rodna ognjišta, ipak se većina župljana vratila u svoje do¬ 
move i još više prigrlila svoju župnu crkvu. Tako se u danima 
pred župnu svetkovinu i u samu nedjelju okupio velik broj žu¬ 
pljana i njihovih gostiju koji su molitvom i pjesmom izražavali 
svoju vjeru u Isusa Krista i njegovu presvetu Majku Mariju. S 
osobitim zanimanjem pratili su izlaganja o Bi. Stepincu čiju su 
sličicu radosno ponijeli u svoj rodni dom kako bi i svoje obite¬ 
lji ražarili zajedničkom molitvom. 

Uz današnju novu župnu crkvu u župi Pridraga postoji 
najstarija župna crkva u Hrvata. To je crkva Sv. Martina sagra¬ 
đena u 10. stoljeću. Pokraj crkve nalaze se ostatci krstionice i 
župno groblje, a nedaleko od te drevne župne crkve nalaze se i 
ruševine - ostatci crkve Sv. Mihovila iz 9. stoljeća. 

Prisjećajući se tako snažnih korijena svojega kršćanstva, 
pobožni narod Pridrage poželio je po zagovoru Gospe od Ru- 
žarija i Bi. Alojzija Stepinca visoko ponijeti baklju vjere u bu¬ 
dućnost - svoji na svome. 


Uz župnu crkvu Sv. Martina iz 10. st. sačuvani su i 
ostatci krstionice koja je svjedok pokrštenja 
hrvatskoga naroda i njegova katoličkog identiteta 


Ostatci crkve Sv. Mihovila iz 9. st. koja je pripadala benediktinskoj opatiji 


























Slika na i. postaji Križnog puta u Krašiću. Razmatrajući poruku ove postaje, Blaženi 
je Alojzije Stepinac uskliknuo: »A koliko je nepravednih osuda palo kroz vjekove pro¬ 
tiv Isusa u suđenju njegovih slugu!... Iz nepravedne osude Isusove slijedi da iz ljuba¬ 
vi prema Njemu budemo uvijek spremni uzeti na se osudu sa strane ljudi radi Imena 
Isusova... Ako dakle ljudi nepravedno sude o tebi, a pogotovo ako bi se desilo ikada da 
budeš sudski osuđen radi tvoje vjernosti Kristu, radu j se i veseli se jer Isus trpi u tebi! 
Onaj Isus, koji je trpio u Sv. Petru, koji je trpio u Ivanu, koji je trpio u Jakovu, koji je 
trpio u Andriji, koji je trpio u ostalim svetim apostolima. Onaj Isus koji je trpio u mi¬ 
lijunima svetih mučenika za vrijeme progona u rimskom carstvu; onaj Isus, koji trpi 
i danas u svima onima, koji su progonjeni radi vjere. A kad se s Isusom trpi, onda sve 
biva lako.« (Katehetske propovijedi, Zagreb, 1956., sv. II., str. i86s.) 









